އެންމެ ދިގު ޓީނޭޖަރ، އެންމެ ގިނައިން ޖެހެނީ ތަންތަނުގައި ބޯ އެންމެ ދިގު ޓީނޭޖަރ، އެންމެ ގިނައިން ޖެހެނީ ތަންތަނުގައި ބޯ\nއެންމެ ދިގު ޓީނޭޖަރ، އެންމެ ގިނައިން ޖެހެނީ ތަންތަނުގައި ބޯ\nއިސްކޮޅުން އެންމެ ދިގު ފުރާވަރުގެ ޗައިނާގެ ޒުވާނާ ރެން ކޭޔޫ.\nޗައިނާގެ ލެޝަން ސިޓީއަށް ނިސްބަތްވާ އުމުރުން 14 އަހަރުގެ ރެން ކޭޔޫއަކީ ޖޫނިއާ ހައި ސްކޫލުގައި ތަޢުލީމު ޙާޞިލްކުރަމުންދާ ދަރިވަރެކެވެ. އެންމެ ކުރީންސުރެ ވެސް ރެން ކޭޔޫއަކީ އޭނާއާއި އެއް ކުލާހެއްގައި އެހެން ކުދިންނަށްވުރެ ދިގުކަމަށް ފާހަގަވެފައިވާ ކުއްޖެކެވެ. ދިގުމިނުގައި މިހާރު ހަތް ފޫޓާއި ތިން އިންޗި ހުންނަ ރެން ކޭޔޫއަކީ މިވަގުތު ދުނިޔޭގައި ހުރި ފުރާވަރުގެ އެންމެ ދިގު ފިރިހެންކުއްޖާއެވެ.\nރެން ކޭޔޫއަކީ މިވަގުތު ދުނިޔޭގައި ހުރި 18 އަހަރުން ދަށުގެ އެންމެ ދިގު ކުއްޖާކަން ޔަޤީންވީ މަޝްހޫރު ގީނިސް ވޯލްޑު ރިކޯޑުން އެންމެ ދިގު ޓީނޭޖަރުގެ ގޮތުގައި އޭނާގެ ނަން ޝާއިޢުކުރުމުންނެވެ. ގީނިސްގެ ފަރާތުން އޮފިޝަލަކު ރެން ކޭޔޫއަށް ޒިޔާރަތްކޮށް އޭނާގެ ދިގުމިން ބަލާފައިވަނީ މިދިޔަ އޮކްޓޯބަރު މަހުގެ ތެރޭގައެވެ. އޭރު އޭނާގެ އިސްކޮޅުގައި 221.03 ސެންޓިމީޓަރު ހުރިކަމަށް ގީނިސް ވޯލްޑް ރިކޯޑުން ބުންޏެވެ.\nކޭޔޫގެ އިސްކޮޅު އާދަޔާ ޚިލާފަށް ދިގުވާތީވެ އޭނާގެ ޢާއިލާއިންވަނީ އޭނާ ހަސްފަތާލަށް ގެންގޮސް ގިނަ ތަހުލީލުތަކެއް ކޮށްފައެވެ. ނަމަވެސް އެ ތަހުލީލުތަކުން އާދަޔާ ޚިލާފު އެއްވެސްކަމެއް ފާހަގަވެފައެއް ނުވެއެވެ.\nރެން ކޭޔޫ ބުނީ އޭނާއަށް ބޮޑަށް ބެލެވެނީ އޭނާގެ ދިގުކަމަކީ އޭނާގެ ކާބަފައިންގެ ފަރާތުން ވާރުތަކޮށްފައިވާކަމެއްކަމަށެވެ. އޭނާގެ މާމަގެ ދިގު މިނުގައި 175 ސެންޓިމީޓަރު ހުންނައިރު މަންމައާއި ކާފަގެ އިސްކޮޅު 190 ސެންޓިމީޓަރު ހުރެއެވެ. އޭނާގެ ބައްޕަގެ އިސްކޮޅުގައި 180 ސެންޓިމީޓަރު ހުރެއެވެ.\nކޭޔޫގެ އިސްކޮޅުގެ ސަބަބުން އޭނާއަކީ އޭނާގެ އަސްލު އުމުރަށްވުރެ މާ ބޮޑަށް ދޮށީ ކުއްޖެއްގެ ގޮތުގައި މީހުން ދެކޭތީ ފުރަތަމަ އުނދަގޫވިއެވެ. ނަމަވެސް ފަހުން އޭނާ ބޭނުންވީ އެ ކަމަކީ ޕޮސިޓިވް ކަމަކަށް ބަދަލުކޮށްލައި ގީނިސް ވޯލްޑް ރިކޯޑުން ޖާގައެއް ލިބޭތޯ ބަލާލުމަށް މަސައްކަތްކޮށްލުންކަމަށް އޭނާ ބުންޏެވެ.\nކަން ދިމާކުރި ގޮތުން ގިނެސް އިން އޭނާގެ އިސްކޮޅު ބެލުމަށް އައި ދުވަހަކީ އޭނާގެ 14ވަނަ އުފަންދުވަހެވެ. ކޮޅަށް ހުންނައިރު ކޭޔޫގެ ދިގުމިނާއި އޮށޯބެ އޮންނައިރު ހުންނަ ދިގުމިނާއި އަތުގެ ދިގުމިނާއި ފުޅާމިނާއި ފައިގެ ދިގުމިނާއި ފުޅާމިން، އަތާއި އަތްދަނޑީގެ ދިގުމިން ތިން ފަހަރެއްގެ މަތިން އެދުވަހު ބެލިއެވެ. އެއަށްފަހު އޭނާއަކީ މިވަގުތު ދުނިޔޭގައި ހުރި އެންމެ އިސްކޮޅުން ދިގު 18 އަހަރުން ދަށުގެ ކުއްޖާގެ ގޮތުގައި ނިންމިއެވެ.\nރެން ކޭޔޫގެ އިސްކޮޅުގެ ސަބަބުން އޭނާގެ ބޮޑުވުމާއި ލޮލުގެ ފެނުމަށް ނޭދެވޭ އަސަރު ކުރިޔަ ނުދިނުމަށް އޭނާގެ ގޭގައާއި މަދަރުސާގައި ބޭނުންކުރަނީ އޭނާއަށް ޚާއްޞަކޮށް ތައްޔާރުކޮށްފައިވާ ފަރުނީޗަރެވެ. އޭގެ އިތުރުން އޭނާގެ އެނދާއި އަންނައުނާއި ބޫޓުފަދަ ތަކެއްޗަކީވެސް އޭނާއަށް ޚާއްޞަކޮށްގެން ތައްޔާރުކުރާ ތަކެއްޗެވެ.\nއިސްކޮޅުން މާ ބޮޑަށް ދިގުވުމުގެ ސަބަބުން ރެން ކޭޔޫއަށް ކުރިމަތިވާ ގިނަ އުނދަގޫތަކެއް ހުރެއެވެ. އެގޮތުން ވަރަށް ގިނަގިނައިން ތަންތަނުގައި ބޯޖެހުމާއި އާންމު ދަތުރުފަތުރުކުރުމުގެ ނިޒާމު ބޭނުންކުރުމުގައި ދަތިވެއެވެ. ކޭޔޫ ބުނީ އޭނާއަށް އެންމެ އުނދަގޫވަނީ ދަތުރުކުރާއިރު އެ އުޅަނދެއްގައި ތިބޭ އެހެން ފަސިންޖަރުން އޭނާއާއި ދިމާލަށް މާ ބޮޑަށް ބަލާތީކަމަށެވެ. ގިނަ މީހުން ދެކޭގޮތުގައި އާދަޔާ ޚިލާފަށް އިސްކޮޅުން ދިގު ކުދިންނަކީ ސިކުނޑި ޅަ ކުދިންކަމަށް ކޭޔޫ ބުންޏެވެ. އެ ވިސްނުން ބަދަލުކުރުމަށް ކޭޔޫދަނީ ކިޔެވުމުގައި ރަނގަޅު ނަތީޖާތައް ހޯދައި ކުލާހުގެ އެއްވަނަ ހޯދަމުންނެވެ.\nކޭޔޫގެ އިސްކޮޅާއި ބަރުމިނުގެ ސަބަބުން ބާސްކެޓުބޯޅަ އަދި އެހެނިހެން ވަރުބަލިވާފަދަ ކުޅިވަރުތަކުގައި އޭނާއަށް ބައިވެރި ނުވެވެއެވެ. ކޭޔޫ ބުނީ އޭނާ ވަރަށް ފޮތް ކިޔާހިތްވާކަމަށާއި ގޭމު ކުޅޭހިތްވާކަމަށެވެ. އޭނާ ބޮޑުވެގެން ވާން ބޭނުންވަނީ 'އީ-ސްޕޯޓްސް' ކުޅުންތެރިއަކަށެވެ.\nމީގެ ކުރިން ދުނިޔޭގެ އެންމެ ދިގު ފުރާވަރު އުމުރުގެ ކުއްޖާގެ މަޤާމު އޮތީ އެމެރިކާގެ ކެވިން ބްރެޑްފޯޑު އަތުގައެވެ. އޭނާގެ ފުރާވަރު އުމުރުގައި އޭނާ ހުރީ ކޭޔޫއަށްވުރެ ފަސް ސެންޓިމީޓަރު ކުރުކޮށެވެ.


Traffic Police anheneh dharifulhu govaigen duty gai\nޕްރިޔަންކާ ދަރިފުޅު އުރައިގެން ޑިއުޓީގައި\nއަންހެން ޓްރެފިކް ޕޮލިސް ކޮންސްޓެބަލް އަކު އޭނާގެ ތުއްތު ދަރިފުޅު ގޮވައިގެން މަގުމަތީގައި ޑިއުޓީ ކުރަމުންދިޔަ މަންޒަރު ފެންނަ ވީޑިއޯއެއް އިންޓަނެޓުގައި ވައިރަލްވެ ގިނަ ބަޔަކު މިކަމާ ގުޅޭ ގޮތުން ތަފާތު ގޮތްގޮތަށް ވާހަކަ ދައްކަމުން އެބަ ދެއެވެ.\nއިންޑިޔާގެ ޗަންދީގަޅްގެ އެންމެ ބިޒީ އެއް މަގުގައި ޕްރިޔަންކާ ނަމަކަށް ކިޔާ މި ފުލުސް އަންހެންމީހާ އޭނާގެ ދަރިފުޅު އުރާލައިގެން ޓްރެފިކަށް މަގުދައްކަން ހުރި މަންޒަރު ވީޑީއޯ ކޮށްފައިވަނީ އެ ސަރަހައްދުގައި ދިރިއުޅޭ މީހެކެވެ.\nމި މަންޒަރުބަލާފައި އެއް ބަޔަކު އަންހެންމީހާ އަށް ތައުރީފު ކުރަމުންދާއިރު އަނެއް ބަޔަކު ބުނެފައިވަނީ ގޭގައި ދަރިފުޅު ބާއްވާފައި ޑިއުޓީ އަށް ނުކުތުން އެ ކުއްޖާގެ ރައްކާތެރިކަމަށް މާ ރަނގަޅު ގޮތަކަށް ވާނެ ކަމަށެވެ.\nޕްރިޔަންކާ ކަހަލަ އަންހެނުންނަށް މަސައްކަތް ކުރެވޭނެ ރަނގަޅު އިންފްރާސްޓްރަކްޗާއެއް ފުލުހުންގެ އިދާރާގައި ނެތް ކަމަށް ވެސް ފާޑުކީ ބައެއް މީހުން ބުނެފައި ވެއެވެ.\nވަޒީފާ އާއި އާއިލާގެ ތެރެއިން ކޮންމެވެސް އެއް ކަމެއް ޚިޔާރުކުރަން ޖެހުމަކީ ޕްރިޔަންކާ ނޫނަސް ވަރަށް ގިނަ އަންހެނުންނަށް މިއަދު ކުރިމަތިވެފައިވާ މައްސަލައެއް ކަމަށް ވެސް ކޮމެންޓުކުރި ބައެއް މީހުން ބުންޏެވެ.\nއަންހެން ފުލުހުންނަށް ޑޭ ކެއާ ފަދަ ތަންތަނުގައި އެމީހުންގެ ދަރިން ބޭތިއްބޭނެ އިންތިޒާމް ހަމަޖައްސައިދޭން ޖެހޭނެކަމަށް ވެސް ކޮމެންޓުކުރި ބައެއް މީހުން ދެކެ އެވެ.\nއިންޑިޔާގެ ނޫހެއް ކަމަށްވާ 'ދަ ޓްރިބިއުސް' ގައިވާ ރިޕޯޓެއް ބުނާ ގޮތުން ޕްރިޔަންކާ އާއި އިތުރު ފުލުހަކު އެ ސަރަހައްދުގެ ޑިއުޓީއަށް ހެނދުނު 8.00ގައި ހާޒިރުވާން ޖެހެ އެވެ. ނަމަވެސް ގަޑި ޖެހުނުއިރުވެސް އެ ތަނަށް ދާން ޖެހޭ ދެ މީހުންކުރެ އެކަކު ވެސް ހާޒިރުނުވާ ކަމަށް ސީނިއާ އޮފިޝަލަކަށް އެނގިގެން ޕްރިޔަންކާ އަށް ގުޅާފައި ޑިއުޓީއަށް ނުކުތުމަށް އެންގީ އެވެ. އެހެންވެ ދަރިފުޅު ބަލާދޭނެ މީހަކު ނެތުމުން ދަރިފުޅު ގޮވައިގެން ޕްރިޔަންކާ ޑިއުޓީއަށް ނުކުތީ އެވެ.\nދަރިފުޅު ގޮވައިގެން އޮފީހަށް ވަނުމުން އެތާ ތިބި ބައެއް މީހުން ޕްރިޔަންކާ އަށް ގެއަށް ދިއުމަށް އިރުޝާދު ދިނެވެ. ނަމަވެސް ޕްރިޔަންކާ ބޭނުންވީ ދަރިފުޅު ގޮވައިގެން ޑިއުޓީ ފުރިހަމަ ކުރާށެވެ.\nއިންޑިއާ ޓްރެފިކް މައްސަލަތައް ކުޑަކުދިން


ހޮޑުލެވުމާއި ފާޚާނާއަށް ދެވުން، ކޮވިޑް19 ގެ ފުރަތަމަ އަލާމާތް – Dhen.mv\nހޮޑުލެވުމާއި ފާޚާނާއަށް ދެވުން، ކޮވިޑް19 ގެ ފުރަތަމަ އަލާމާތް\nMarch 20, 2020 - 9:00 pm\nގަދައަށް ހޮޑުލެވި ފާޚާނާއަށް ދެވުމަކީ ވައިރަހުގެ އެންމެ ފުރަތަމަ އަލާމާތްކަމަށް ފަހުގެ ދިރާސާއަކުން ދައްކައިފިއެވެ.\nކޮރޯނާ ވައިރަސް އެންމެ ފުރަތަމަ ފެނުނު ވުހާން ގައި ބަލި ޖެހުނު 204 މީހުން ހިމަނައިގެން ކުރި މި ދިރާސާގައި ވައިރަހަށް ޕޮސިޓިވް ވުމުގެ ކުރިން އޭގެ ތެރެއިން 48 އިންސައްތަ މީހުން މި މައްސަލަތައް މެދުވެރިވެގެން ޑޮކްޓަރަށް ދައްކާފައިވެއެވެ. މީގެ ތެރެއިން ގިނަ މީހުންނަކީ ކުރިން ހަޖަމު ކުރުމުގެ ނިޒާމުގައި އެއްވެސް ކަހަލަ މައްސަލައެއް ނުހުންނަ މީހުން ކަން ވެސް ދިރާސާގެ ރިޕޯޓުގައި ފާހަގަކޮށްފައިވެއެވެ.\nދިރާސާގެ ބައިވެރިންގެ ތެރެއިން 83 އިންސައްތަ މީހުންނަށް ކާހިތްނުވުމުގެ މައްސަލަތައް ދިމާވެފައިވާކަން ވެސް ފާހަގަކޮށްލަންޖެހެއެވެ. މީގެ އިތުރުން 99 އިންސައްތަ މީހުންނަށް މި މައްސަލަތަކާއެކު ނޭވާލާ ނިޒާމުގެ އެެހެން މައްސަލަތައް ކުރިމަތި ވެފައިވާއިރު މީގެ ތެރެއިން7މީހަކަށް ކުރިމަތި ވެފައިވަނީ ހަމައެކަނި ހަޖަމުކުރުމުގެ ނިޒާމުގެ މައްސަަލަތަކެވެ.\nކޮރޯނާ ވައިރަހުގެ އަލާމާތްތަކުގެ ތެރޭގައި ކުރިން ހީވެފައި އޮތީ ހަމައެކަނި ހުން އައިސް ކެއްސާއި އާދަޔާހިލާފަށް ނޭވާ ކުރުވުމެވެ. ނަމަވެސް މި ދިރާސާއާއެކު ބަލި ޖެހޭ މީހުން އަވަހަށް ދެނެގަތުމަށް ފަސޭހަތަކެއް ވެގެންދާނެކަމަށް ސިއްހީ މާހިރުން ގަބޫލުކުރެއެވެ.


AO Roadhaige Badhige : Githeyo Boakibaa - AO News\nއޭއޯ ރޯދައިގެބަދިގެ: ގިޔެތޮ ބޯކިބާ\n“އޭއޯ ރޯދައިގެބަދިގެ” މި ސެގްމެންޓްގައި މިއަދު ގެނެސްދޭ ދެވަނަ ރެސިޕީއަކީ، ރޯދަވީއްލުމަށް ފަހު ކާން ވަރަށް މީރު އަދި ދިވެހިންގެ މެދުގައި އެހާ މަގުބޫލު ފޮނި އެއްޗެއެއް ތައްޔާރު ކުރާނެގޮތެވެ. އެގޮތުން މިއަދު ގެނެސްދޭ “ގިތެޔޮ ބޯކިބާ”ގެ ރެސިޕީ ތިއެންމެހާ ބޭފުޅުންނަށް ވަރަށް ކަމުދާނެ ކަމަށް އުންމީދު ކުރަމެވެ.\n3 ޖޯޑު ހުމުންކޮށް ފުނޑާފައި ހުރި ހަނޑޫ\n2 ޖޯޑު ބައި ހަކުރު\n1 ސައިސަމުސާ ހިމުންކޮށް މުގުރާފައި ހުރި ކާފޫރުތޮޅި\n2 މޭޒުމަތީ ސަމުސާބައި ގިތެޔޮ\n1 ސައިސަމުސާ މުގުރާފައި ހުރި ފޮނިތޮށި\n1 ޖޯޑު ކާށި ކިރު\n5 ރާނބާފަތް (1 ިންޗި ހުންނަ ވަރަށް ބުރިކޮށްފައި)\n1 ޖޯޑު މާފެން\n1 ޖޯޑު ފިޔާ ކޮށާފައި\nތެއްޔަކަށް4ޖޯޑު ފެންއަޅާލުމަށްފަހު ރާނބާފަތް އަޅާފައި ރަހަ ނިކުންނަ ވަރަށް ހޫނު ކޮށްލާށެވެ. ދެން ހަނޑޫ ފުށް 1ޖޯޑު، މާފެން2ޖޯޑު، ކާށިކިރު އަދި ރާނާބާފަތު ފެން އަޅާލުމަށްފަހު ހަނޑޫ، ހަކުރު، ފޮނިތޮށި، ކާފޫރު ތޮޅި އެއްކޮށްފައި އޮމާން ވަންދެން ގިރާލަށެވެ. ދެން ތަވައެއް އުނދުން މައްޗަށް އުދާލާފައި ގިތެޔޮ ކޮޅު އެއްކޮށްފައި ދިޔާވީމާ ފިޔާ އަޅާލުމަށްފަހު ފިޔާ ރަތް ވަންދެން ކައްކާފައި އުނދުން މަތިން ބާލާށެވެ.\nދެން ގިރާފައި ހުރި ފުށް ތެއްޔަކަށް އަޅާލުމަށްފަހު މަޑުގިނީގައި ދޭފަތުން ހަލުވަމުން ރޯފިލަން ދެން ކައްކާށެވެ. ކެކެމުން ދާއިރު ރަތްކުރި ފިޔާކޮޅުގެ ދެބައި ކުޅެ އެއްބައި މީގެތެރެއަށް އަޅާށެވެ. ރޯނުފިލާނީސް ހިކޭނަމަ ރާނބާފަތު ފެން އެއްކޮށް ލެވިދާނެއެވެ. ރަނގަޅަށް ފުށްގަނޑު ރޯފިލީމަ ޓްރޭއެއްގައި ބަޓަރު ކޮޅެއް ހާކާލުމަށްފަހު ފުށްގަނޑު އަޅާލުމަށްފަހު މައްޗަށް ބާކީ ހުރި ފިޔާކޮޅު ވިއްސާލާފައި މަޑު މުށި ކުލަ އަރަންދެން އަވަނުން ފިހެލާށެވެ.\nރަމަޞާން މަސްރެސިޕީގިތެޔޮ ބޯކިބާ\nއޭއޯ ރޯދައިގެބަދިގެ: މަޓަން ބިރިޔާނީ\nއޭއޯ ރޯދައިގެ ބަދިގެ: ފްރޯޒެން މެންގޯ ކްރީމް\nއޭއޯ ރޯދައިގެބަދިގެ: ބްލޫބެރީ ޕިއްޒާ\nއޭއޯ ރޯދައިގެބަދިގެ: ޕީނަޓް ބަޓަރ ބަނާނާ ޝޭކް


Dhathuru Kohgen Mahaku 1000 Dollar Hoadhaa 1 Aharuge Kujje - Vaguthu\nދަތުރުކޮށްގެން މަހަކު 1000 ޑޮލަރު ހޯދާ އެއް އަހަރުގެ ކުއްޖެއް\nއެމެރިކާއަށް އުފަން އުމުރުން އެއް އަހަރުގެ ބްރިގްސް ޑެރިންގްޓަންއަކީ ''ޓުރެވެލް އިންފުލުއެންސާ'' އެކެވެ. ބްރިގްސް ދަތުރު ކޮށްގެން މަހަކު 1000 ޑޮލަރު ހޯދައެވެ.\nދާދި ފަހުން އެއް އަހަރު ފުރުނު ބްރިގްސް މިހާތަނަށް ވަނީ 45 ދަތުރެއް ކޮށްފައެވެ. މީސް މީޑިއާ އިންފުލުއެންސާ ބްރިގްސްގެ މައިންބަފައިން ދަނީ ފާއިތުވި އަހަރެއްގެ ތެރޭގައި ބްރިގްސް ކޮށްފައިވާ ދަތުރުތަކުގެ ފޮޓޯތަކާއި ވީޑިއޯތައް އިންސްޓަގުރާމުގައި ހިއްސާ ކޮށްފައެވެ.\nމިދިޔަ އަހަރު އޮކްޓުބަރު މަހުގެ 14 ވަނަ ދުވަހު އުފަންވި ބްރިގްސްގެ މައިންބަފައިން ބްރިގްސްގެ ދަތުރުތަކުގެ ފޮޓޯތައް އިިންސްޓަގުރާމުގައި ހިއްސާ ކުރަމުން ދަނީ ''ވެއާ އިސް ބްރިގްސް'' ގެ ނަމުގައި ހިންގާ އެކައުންޓެއްގައެވެ.\nބްރިގްސްގެ މި ފޮޓޯތައް ވަނީ މީސް މީޑިޔާގެ ސަމާލުކަން ހޯދާފައެވެ. މި ފޮޓޯތަކުގައި ބޮޑަށް ދައްކުވައިދީފައިވަނީ ތުއްތު ކުއްޖަކާއި އެކު ދަތުރު ކުރާަނެ ގޮތްތަކެވެ.\nބްރިގްސްގެ އެންމެ ފުރަތަމަ ދަތުރު ކޮށްފައިވަނީ އޭނާގެ އުމުރުން އެންމެ ތިން ހަފުތާގައެވެ. އެއީ ނެބްރަސްކާއަށް ކުރި ދަތުރެވެ.\nބްރިގްސްއަކީ މިހާތަނަށް ދުނިޔޭގައި ހުރި އެންމެ ކުޑަ ''ޓްރެވެލް އިންފުލުއެންސާ'' ކަމަށް ރިޕޯޓް ތަކުގައިވެއެވެ.\nބްރިގްސްގެ މަންމައަކީ ''ޕާޓް ޓައިމް ޓުއަރިސްޓް'' ގެ ނަމުގައި ބްލޮގެއް ހަދައިގެން ދަތުރު ކުރުމުގައު އުޅުނު މީހެކެވެ. ނަމަވެސް ބްރިގްސްއަށް ބަނޑުބޮޑުވުމާއި އެކު އޭނާގެ އެ މަސައްކަތް ހުއްޓުނީ ކަމަށް ހީކޮށް އެެކަމާ ވަރަށް ދެރަވި ކަމަށް ބްރިގްސްގެ މަންމަ ބުނެފައިވެއެވެ.\nނަމަވެސް ބްރިގްސްގެ މަންމައާއި ބައްޕަ މިހާރު ދަތުރު ކުރަމުން ދަނީ ބްރިގްސް ވެސް ގޮވައިގެންނެވެ. އެއީ އެމީހުން އެގޮތަށް ބޭނުންވާތީއެވެ.\nދުއްވަމުންދިޔަ ވެހިކަލަކުން މަގުމައްޗަށް ފައިސާ!


Mobile phone feyrun aamuvefai!\nރިޕޯޓު - މޯބައިލް ފޯނު ފޭރުން\nމޯބައިލް ފޯނު ފޭރުން އާއްމުވެފައި\nމިއަހަރުގެ މިހާތަނަށް 275 ފޭރުމުގެ މައްސަލަ ވަނީ ހުށަހެޅިފައި\nފުލުހުންވަނީ ފޯނު ފޭރުމުގެ މައްސަލަތަކަށް އާއްމުން ސަމާލުވުމަށް ގޮވާލައްވާފަ\nކ. މާލެ 11 މެއި 2017 | ބުރާސްފަތި 15:56 3,506\nމަގުމަތީގައި މޮބައިލް ފޯނު ހިފައިގެން ހުރި މީހެއް - ފޯނު ފޭރިގަތުން މިހާރުވަނީ އާއްމު ކަމަކަށް ވެފައި - މޯލްޑިވްސް ޕޮލިސް ސާރވިސް\nމުޖުތަމައުގެ ރައްކާތެރިކަމާއި ސަލާމަތްތެރި ކަމަކީ، ގައުމެއްގެ އަމާންކަމާއި ހަމަޖެހުމާއި ގުޅިލާމެހިފައިވާ ކަމެކެވެ. ކޮންމެ ކަމެއްގައިވެސް ރީތި އުސޫލުތަކުން ކަންކަން ކުރުމަކީ މުހިއްމު ކަމެކެވެ. މި ފަހަކަށް އައިސް އެންމެ ބޮޑަށް މި މުޖުތަމައުގައި އެންމެ އާއްމުވެގެންދިޔައީ މަގުމަތިން ފޯނުފަދަ އަގުބޮޑު ތަކެތި ފޭރުމުގެ މައްސަލަތަކެކެވެ.\nފުލުހުންވެސް ވަނީ މިކަން އާއްމުންގެ ސަމާލުކަމަށް ގެނެސްފަ އެވެ. ފޭރުމުގެ މިފަދަ މައްސަލަތަކުގައި އާއްމުގޮތެއްގައި ފޯނުފަދަ ރައްޔިތުންގެ އަގުބޮޑެތި މުދާ ފޭރެނީ ނުވިސްނާ ހުންނަ ވަގުތުތަކުގަ އެވެ. އަދި މިފަދަ ކަންކަން ކުރާ މީހުން ދެނެގަތުމަށް އެތައް އުނދަގުލަކާއި ކުރިމަތިވެ އެވެ.\nމިކުޑަކުޑަ މުޖުތަމައުގައި ވައްކަމުގެ މައްސަލަތައް އާއްމުވެފައިވާ އިރު، ގިނަ ފަހަރަށް މިފަދަ މައްސަލަތަކުގައި ފޭރޭ މީހާ އަތުލައިގަތުމަކީ ވެސް ފަސޭހަ ކަމެއް ނޫނެވެ.\nފޭރުމުގެ މައްސަލަތައް އާއްމުކޮށްދިމާވަނީ ގިނަ ފަހަރަށް ފޯނު އަތުން ހިފައިގެން ދާއިރު އާއި ސައިކަލް ތަކުގައި މަޑުކޮށްގެން ފޯނުން ވާހަކަ ދައްކާ ވަގުތުތަކުގަ އެވެ. މީގެ އިތުރުން މަގުމަތީގައި ހިނގާފައިދާ އިރު ފޯނާ ކުޅެމުން ދިއުމުގެ ސަބަބުންވެސް މިފަދަ ކަންކަން ދިމާވުމަށް މަގުފަހިވެ އެވެ. އަދި ބައެއް ފަހަރު ފޯނުކޮއްލުމަށް ކަމަށް ފޯނު ހޯދާ، ފޯނު އަތުލައިގެންދާ ގޮތް ދިމާވެ އެވެ.\nއެއްވެސް ހާލެއްގައި މިއީ ހިނގައިގެންވާނެ ކަމެއް ނޫނެވެ. އަދި މިފަދަ ހަޑިމުޑުދާރު އަމަލުތައް ކުރާ ފަރާތްތައް އަތުލައިގަނެ، އެފަދަ ފަރާތްތަކަށް ކަނޑައެޅިފައިވާ ގާނޫނީ އަދަބު ދެވެން ޖެހެ އެވެ. އެހެން ނަމަވެސް ކުށްކުރާ މިފަދަ ފަރާތްތައް އުޅޭކަން ދެނެގަނެ، ކުށް މަދުކުރުމަށްޓަކާއި ކޮންމެ ރައްޔިތެއްވެސް އެމީހެއްގެ ފަރުދީ ޒިންމާ އަދާކުރަންޖެހެ އެވެ. އާއްމުގޮތެއްގައި މިފަދަ ހާދިސާތައް ހިނގަނީ، މަގުމަތީގައި ދޭންޖެހޭ ސަމާލުކަން ނުދިނުމާއި، އަމިއްލައަށް ކަންކަން ކުރުމުގައި ފަރުވާކުޑަ ކުރުމުގެ ސަބަބުން ނެވެ.\nއާއްމު ރައްޔިތުން މަގުމަތީގައި މިހާރަށްވުރެ ސަމާލުކަންދީ، ފޯނާއި ކުޅެމުން މަގުމަތީގައި ނުހިނގުމާއި އަތުން ފޯނު ހިފައިގެންދާއިރުވެސް ސަމާލުވެ ތިބެން ޖެހެއެވެ.\nމިފަދަ މައްސަލަ ހުށަހަޅާ އިރު މޯބައިލް ފޯނުގެ ސީރިއަލް ނަންބަރު ނުވަތަ އައިއެމްއީއާއި ނަންބަރު އެނގިފައި އޮތުމަކީވެސް ވަރަށް މުހިއްމު ކަމަށެވެ. މިކަމުގެ ސަބަބުން މައްސަލަތައް ބެލުމުގައި ފުލުހުންނަށްވެސް ފަސޭހަތައް ލިބިގެންދެ އެވެ. އާއްމުކޮށް މިގެންގުޅޭ މޯބައިލް ފޯނުތަކުގައި *#06# ޖެހުމުން އެ ފޯނުގެ އައިއެމްއީއައި ނަންބަރު އަންނާނެ އެވެ. ކުރިއާލާއި މި ނަންބަރު ނަގާފައި ބޭއްވުމަކީވެސް މިފަދަ މައްސަލަތައް ބެލުމުގައި ލިބިގެންދާނެ ފަސޭހަ އެކެވެ.\nފުލުހުންގެ ތަފާސް ހިސާބުތަކުން ދައްކާގޮތުން، ފޭރުމުގެ 275 މައްސަލައެއް މިއަހަރުގެ މިހާތަނަށް ވަނީ ރިޕޯޓްކޮށްފަ އެވެ. މިދިޔަ އަހަރު ނިމުނު އިރު ފޭރުމުގެ މައްސަލަތައް ފުލުހުންނަށް ރިޕޯޓު ކޮށްފައިވާ އަދަދަކީ، 716 އެވެ. މިއީ 2015 ވަނަ އަހަރާއި އަޅާއި ބަލާއިރު ގާތްގަނޑަކަށް 200 މައްސަލައިގެ އިތުރުވުމެކެވެ. އެއަހަރު ފޭރުމުގެ މައްސަލަތަކުގެ ގޮތުގައި ހުށަހަޅާފައިވަނީ 545 މައްސަލަ އެވެ.\nފުލުހުންނަށް ފޭރުމުގެ މައްސަލަތައް ހުށަހެޅޭލެއް އިތުރުވެފައިވާ އިރު މިފަދަ މައްސަތައް ބެލުމުގައިވެސް މިހާރަށްވުރެ ހަރުދަނާ އުސޫލެއް ފުލުހުން ގާއިމް ކުރަންޖެހެ އެވެ. ބައެއް މައްސަލަތަކުގައި ފުލުހުން ވީޑިއޯ އާއްމުކޮށް ފޭރުނު މީހާ ދެނެގަނެވުނު ނަމަވެސް އެމީހާ ހޯދާ ހައްޔަރު ކުރެވޭތަން ނާދެ އެވެ. ފުލުހުން މިހާރަށްވުރެ ސީރިއަސް ކޮށް މައްސަލަތައް ބަލާ ފަރުދުންގެ ހައްގުތައް ހޯދައިދީ ރައްޔިތުންގެ އިތުބާރު ހޯދަދޭން ޖެހެ އެވެ.\nމިފަދަ ކުށްވެރިން ދެނެގަނެވި، އެނގުމަކީ، ރައްޔިތުން މުޖުތަމައުގެ އަމާންކަމާ މެދު ރައްޔިތުންގެ ހިތުގައި އޮންނަންޖެހޭ ޔަގީންކަން އިތުރުވެގެންދާނެ ކަމެކެވެ. އަދި މިފަދަ ހާދިސާތައް ވީއެންމެ ހަވަހަށް ބަލާ، އަޅަންޖެހޭ ފިޔަވަޅުތައް އެޅުމަކީ ރައްޔިތުންނަށް ރައްކާތެރިކަން ފޯރުކޮށްދިނުމަށް ފުލުހުން ކުރަންޖެހޭނެ ކަމެކެވެ.\nއެންމެ ފަހުން އަޕްޑޭޓް ކުރީ:2އަހަރު ކުރިން | ރިވިއު ކުރީ: ދެލިކޮޕީ


Muslimun nah amaazkoh New Zealand ga dhin hamalaa sarukaarun kuhverikoffi - vNews.mv\nމުސްލިމުންނަށް އަމާޒުކޮށް ނިއުޒިލެންޑްގައި ދިން ހަމަލާ ސަރުކާރުން ކުއްވެރިކޮށްފި\nއާމިނަތު އަމީނާ (އަނާ) 15 March 2019, 18:32\nނިއުޒިލެންޑްގައި މިއަދު މުސްލިމުން ނަށް އަމާޒުކޮށް ދިން ނުރައްކާތެރި ޓެރަރިސްޓް ހަމަލާ ދިވެހި ސަރުކާރުން ކުއްވެރިކޮށްފި އެވެ.\nނިއުޒިލެންޑްގެ ކްރައިސްޓްޗާޗްގެ ދެ މިސްކިތަކަށް މިއަދު ދިން ހަމަލާއާއި ގުޅިގެން ދިވެހިސަރުކާރުގެ ފަރާތުން ރައީސް އިބްރާހިމް މުހައްމަދު ސޯލިހު ވަނީ އެ ޤައުމުގެ ބޮޑުވަޒީރު ޖަސިންޑާ އާޑަން އަށް ހަމްދަރުދީގެ މެސެޖެއް ފޮނުއްވާފައެވެ.\nރައީސުލްޖުމްހޫރިއްޔާ ފޮނުއްވި ހަމްދަރުދީގެ މެސެޖުގައި، ޓެރެރިސްޓް ހަމަލާގެ ސަބަބުން ކުށެއްނެތް އެތައްބަޔެއްގެ ފުރާނަ ގެއްލި އެތައް ބަޔަކު ޒަހަމްވި ޚަބަރު އެއްސެވީ ފުން ހިތާމައާ އެކު ކަމުގައި ވިދާޅުވި އެވެ.\nރައީސުލްޖުމްހޫރިއްޔާ ފޮނުއްވި މެސެޖްގައި، ދިވެހި ސަރުކާރާއި، ދިވެހި ރައްޔިތުންނާއި، އެމަނިކުފާނުގެ އަމިއްލަ ނަންފުޅުގައި، ޓެރަރިޒަމްގެ މިފަދަ ޢަމަލުތައް، އެންމެ ހަރުކަށި ޢިބާރާތުން ކުށްވެރި ކުރައްވާ ކަމުގައި ވިދާޅުވެފައިވެއެވެ. އަދި މިފަދަ އަމަލުތައް ތަކުރާރުވިޔަ ނުދިނުމަށް ބައިނަލްއަޤުވާމީ ފެންވަރުގައި ކުރާ މަސައްކަތްތަކުގައި ދިވެހިރާއްޖެއިން އަބަދުވެސް، އެއްބާރުލުން ދެއްވާނެކަމުގެ ޔަޤީންކަން ރައީސުލްޖުމްހޫރިއްޔާގެ މެސެޖުގައި ދެއްވާފައިވެއެވެ.\nޤައުމީ ހިތާމައިގެ މި ދަނޑިވަޅުގައި ދިވެހި ސަރުކާރާއި ރައްޔިތުން ބައިވެރިވެވަޑައިގެން ނިއުޒިލޭންޑް ސަރުކާރަށާއި، އެޤައުމުގެ އުޚުވަތްތެރި ރައްޔިތުންނަށް ވަރަށް އިޚްލާޞްތެރިކަމާއެކު ހަމްދަރުދީ ފޮނުއްވާފައިވެއެވެ. އަދި މި ހާދިސާގައި މަރުވި މީހުންގެ ޢާއިލާތަކަށް ތައުޒިޔާ ރައްދުކޮށްދެއްވުމަށްވެސް ރައީސުލްޖުމްހޫރިއްޔާގެ މެސެޖުގައި އެދިވަޑައިގެންފައިވެއެވެ.\nމީގެ އިތުރަށް މި ހާދިސާއާ ގުޅިގެން ރައީސް އިބްރާހިމް މުހައްމަދު ސޯލިހު ވަނީ ޓްވީޓެއް ވެސް ކުރައްވާފައެވެ. ރައީސް ވަނީ އެ ހަމަލާ ހަރުކަށި އިބާރާތުން ކުށްވެރި ކުރައްވާ އެއީ ވަރަށް ފިނޑި އަމަލެއްގެ ގޮތުގައި ސިފަކުރައްވާފައެވެ.


Raajjeyge Dhanduverikamuge Sinaa Ai Fulhaa Kurumah STO In Ehee Vanee - Vaguthu\nރާއްޖޭގެ ދަނޑުވެރިކަމުގެ ސިނާއަތް ފުޅާކުރުމަށް އެސްޓީއޯއިން އެހީ ވަނީ\n7 މަސް ކުރިން ( އޮކްޓޯބަރ 3, 2019 )\nރާއްޖޭގެ ދަނޑުވެރިކަމުގެ ސިނާއަތް ފުޅާކުރުމަށް އެސްޓީއޯއިން އެހީތެރިވުމަށް ނިންމާފިއެވެ.\nރާއްޖޭގައި އުފައްދާ ދަނޑުވެރިކަމުގެ ސާމާނު އެސްޓީއޯ އިން ރިސޯޓުތަކަށް ވިއްކައިދޭން ނިންމާފައި ވާއިރު މިއީ، ދަނޑުވެރިކަން ކުރިއަރުއްވުމަށްޓަކައި ފަށާ ވަރަށް ހާއްސަ މަސައްކަތްތެކެވެ.\nދުނިޔޭގެ ފަތުރުވެރިކަމުގެ ދުވަހާއި ގުޅިގެން ކްރޮސްރޯޑް މޯލްޑިވްސްގައި މިހާރު ކުރިއަށް ގެންދާ "މޯލްޑިވްސް ޓޫރިޒަމް ކޮންފަރެންސު" ގައި އެސްޓީއޯ އިން ވަނީ އެ ކުންފުނިން ދިވެހި ދަނޑުވެރިކަަން ކުރިއެރުއްވުމަށްޓަކައި ރާވާފައިވާ މަޝްރޫއުތައް ހިއްސާކޮށްފައެވެ. އަދި މި މަޝްރޫއު ފެށުމުގެ ގޮތުން އެންމެ ފުރަތަމަ އެހީ ވާނީ ރާއްޖޭގައި އެންމެ ފުޅާދާއިރާއެއްގައި ދަނޑުވެރިކަން ކުރާ އެއް ރަށް ކަމަށްވާ އއ. ތޮއްޑޫގައި އުފެއްދާ ބާވަތްތަކަށް ކަމުގައިވެސް މައުލޫމާތު ދީފައިވެއެވެ.\nމި ކޮންފަރެންސްގައި އެސްޓީއޯގެ މެނޭޖިން ޑިރެކްޓަރު ހުސެއިން އަމްރު ވިދާޅުވީ، އެ ކުންފުނިން އަލަށް ފަށަން ތައްޔާރުވާ މަސައްކަތްތަކީ ދަނޑުވެރިކަމަށް އެހީތެރިވެ ދިނުމުގެ މަސައްކަތެއް ކަމަށެވެ. މި މަސައްކަތުގެ ދަށުން ދަނޑުވެރިކަމުގެ ސާމާނު އެ ކުންފުނިން ރާއްޖޭގެ އެކި ހިސާބުތަކުގައި ހަދާ ތަންތަނަށް ގެނެސް ދިނުމުން ރިސޯޓުތަކަށް މާކެޓުކޮށްދޭން ނިންމާފައިވާ ކަމަށެވެ.\n"އެސްޓީއޯއާ ހަމަ އަށް ގެނެސް ދިނުމުން އުފެއްދުންތައް ޕެކްކޮށް ރިސޯޓުތަކާ ހަމައަށް ގެނެސްދޭނެ. މީގައި އެސްޓީއޯ އިން ޔަގީންކަން ދޭނަން އޭގެ ކޮލިޓީ އަށް،" އަމްރު ވިދާޅުވި އެވެ.\nރާއްޖޭގައި ދަނޑުވެރިންގެ މިންނަތް ބުރަ މަސައްކަތުން ދެކޮޅު ނުޖެހޭ ވާހަކައަކީ ގިނަ ދަނޑުވެރިންގެ ޝަކުވާއެކެވެ. ދަނޑުވެރިން ހައްދާ ތަރުކާރީއާއި މޭވާގެ ބާވަތްތައް ނުވިކެ ފާވެގެން އުކާލުމަކީވެސް މިހާރު އާންމުކަމެއް ކަމަށް ދަނޑުވެރިން އަންނަނީ ބުނަމުންނެެވެ.\nމިގޮތުން ރާއްޖޭގައި އެންމެ ފުޅާ ދާއިރާއެއްގައި ދަނޑުވެރިކަން ކުރަމުން އަންނަ ތޮއްޑޫއިންވެސް އިވެމުން އަންނަނީ މިފަަދަ ވާހަކަތަކެވެ. ދަނޑުވެރިކަމުން ލިބޭ މަންފާ ކުޑަކަމުގެ ޝަކުވާ އެވެ. އަގުތައް ދަށްވަމުން އަންނަ ވާހަކައެވެ.\nއެހެން ނަމަވެސް އެސްޓީއޯއިން ފަށަން މިއުޅޭ މަޝްރޫއިން ދަނޑުވެރިންނަށް ފައިދާ ލިބެން ފަށާނެކަމީ ޝައްކެއްވެސް އޮތްކަމެއް ނޫނެވެ.\nކްރޮސްރޯޑުގައި މިހާރު ކުރިއަށް ގެންދާ ޓޫރިޒަމް ކޮންފަރެންސުގައި ރާއްޖޭގެ ޓޫރިޒަމް ދާއިރާގެ އިސް ގިނަ ފަރާތްތަކެއް ބައިވެރިވެރި ވެފައި ވާއިރު އެސްޓީއޯއިން ފައްޓަން މިއުޅޭ މަޝްރޫއުއަށް އެބޭފުޅުންގެ ފަރާތުން ބޮޑު ތަރުހީބެއް ލިިބިގެން ދިޔައެވެ.\nއަދި ހަމަ މި ރަސްމިއްޔާތުގައި އެކި ރިސޯޓްތަކުގެ އިސްވެރިން ވަނީ އެސްޓީއޯގެ މި މަސައްކަތަށް މަރުހަބާ ކިޔައި އެކަން ކޮށްދިނުމުގައި އެހީތެރިވެދޭނެ ކަމަށްވެސް ބުނެފައެވެ.\nއައިޓީއެފްސީން އެސްޓީއޯ އަށް 15 މިލިއަން ޑޮލަރުގެ ލޯނެއް ހަމަޖައްސައިދީފި\nކޮވިޑް-19: އެސްޓީއޯގެ އޮޑިޓެއް ކުރަން ފިނޭންސް އިން އެދިއްޖެ\nއޮކްޓޯބަރ 3, 2019 19:24\nއަނެއްކާ ކާކަށް.ލާރިގަނޑެއް ދޭން ވަގު ތެޅިއަރުވަނީ!


Madam Grace Mugabe!\nރިޕޯޓު - ގްރޭސް މުގާބޭ\nމެޑަމް ގްރޭސް މުގާބޭ!\nމުގާބޭ ވަނީ ގްރޭސް ވެރިކަމަށް ވަޑައިގަންނަވާނެކަން އިއުލާނު ކުރައްވާފަ\nމުގާބޭގެ ކެމްޕޭނުގައި އެންމެ އިސްކޮށް ހަރަކާތްތެރިވަނީ ގްރޭސް\nދައުލަތުގެ އިސް މަގާމު ތަކުގައި ތިބޭ ފަރާތްތައް ކޮންޓްރޯލް ކުރަނީ ގްރޭސް\nކ. މާލެ6މާރޗް 2017 | ހޯމަ 00:08 31,215\nޒިމްބާބުވޭ ރައީސްގެ އަބިކަނބަލުން ގްރޭސް - އެމްއެންޑީއެފް\nޒިމްބާބުވޭގެ ފަސްޓްލޭޑީ މެޑަމް ގްރޭސް މުގާބޭ އަކީ ވަރުގަދަ ކަމަނާއެކެވެ. ރައީސް މުގާބޭ ވަނީ އެމަނިކުފާނަށް ފަހު ވެރިކަމަށް ވަޑައިގަންނަވާނީ އަނބިކަނބަލުން ގްރޭސް މުގާބޭ ކަމަށް އިއުލާނު ކުރައްވާފަ އެވެ.\nޒިމްބާބުވޭގެ ވެރިކަމުގެ ބާރުގައި އުޅޭ ހުރިހާ ފަރާތްތައް ވެސް އެންމެ ބޮޑަށް ކިޔަމަންވަނީ ގްރޭސް އަށެވެ. ކެބިނެޓް މިނިސްޓަރުންތަކުން ފެށިގެން ސިފައިންނަށް ދަންދެން އުޅެނީ ގްރޭސްގެ ހިޔަނީގަ އެވެ. ގްރޭސްގެ މައިގަނޑު މަސައްކަތްޕުޅަކީ މުގާބޭ ޕްރޮމޯޓް ކުރުމެވެ. ކެމްޕޭންތައް ކުރެއްވުމުގައި ކުރީ ސަފުގައި އެންމެ ފޯރީގައި އުޅުއްވަނީ ގްރޭސް އާއި ގްރޭސްގެ ޓީމެވެ. މުގާބޭ އަށް ވުރެ ހަރަކާތްތެރިކޮށް ފެނިގެން ދަނީ ގްރޭސް އެވެ.\nއުމުރުފުޅު މައްޗަށް ދިއުމުގެ ސަބަބުން ހަރަކާތްތެރިކަން ކުޑަވެފައިވާ، ރައީސް މުގާބޭ، އަނބި ކަނބަލުން ގްރޭސް ވެރިކަމަށް ގެނެއުމަށް ތައްޔާރުވެ ވަޑައިގަންނަވަމުންދާ ކަމަށް ސިޔާސީ މަސްރަހު ދިރާސާ ކުރާ ފަރާތްތައް ދިޔައީ ބުނަމުންނެވެ. މިދިޔަ އަހަރުގެ ތެރޭގައި ބޭއްވި ރެލީއެއްގައި ގްރޭސް ވަނީ މިހާރު ވެސް ވެރިކަން ކުރައްވަނީ އެކަމަނާ ކަމަށް ވިދާޅުވެފަ އެވެ.\nޒިމްބާބުވޭގެ ނައިބު ރައީސް އެމާސަން ރައީސް ކަމުގެ މަގާމަށް ވަޑައިގަތުމަށް ފައި ވިއްދައިގެން ހުންނެވި ނަމަވެސް، އެ ފުރުސަތު މުގާބޭ ނުދެއްވާނެ ކަމަށް ދިރާސާކުރައްވާ ފަރާތްތަކުން ބުނެ އެވެ. އޭގެ ބަދަލުގައި ދެން ވެރިކަމަށް އަރާ ވަޑައިގަންނަވާނީ ގްރޭސް ކަމަށް އެ ފަރާތްތަކުން ބުނެ އެވެ. މުގާބޭގެ އުމުރުފުޅުން 93 އަހަރުވެފައިވާއިރު އަދި މިހާރު އާލާސްކަންފުޅާ އުޅުއްވާ އިރު، ނައިބު ރައީސްގެ ސަޕޯޓަރުން ގެންދަވަނީ ވެރިކަން ދޫކޮށްލެއްވުމަށް ގޮވާލަމުންނެވެ. ނަމަވެސް، މުގާބޭގެ ރައްދު ވަރަށް ސާފެވެ. ވެރިކަން ކުރައްވާނީ އެމަނިކުފާނު ނޫނީ ގްރޭސް އެވެ. ގްރޭސް ދާދި ފަހުން ވިދާޅުވީ، ސަންދޯކުގައި އޮންނަވައިގެންވެސް ކުރިއަށް އޮތް އިންތިޚާބުގައި މުގާބޭ ވާދަ ކުރައްވާނެ ކަމަށެވެ.\nގްރޭސްއާ ގުޅުވައިގެން ތަފާތު ވާހަކަތައް މީޑިއާގައި ފެންމަތިވެފައި އެބަހުއްޓެވެ. އެގޮތުން، ލީބިޔާގެ ކުރީގެ ލީޑަރު މުއައްމަރުލް ގައްޒާފީ އަށް ލަގްޒަރީ ގަނޑުވަރެއް ވިއްކެވި ވާހަކައާއި، ޒިމްބާބުވޭގެ އިގްތިސާދު އިދަޖެހިފައިވަނިކޮށް ޕެރިސް އަށް ވިޔަފާރި ދަތުރެއް ކުރައްވައި 120،000 އެމެރިކާ ޑޮލަރު ޚަރަދުކުރެއްވި ވާހަކަ ފާހަގަކޮށްލެވެ އެވެ. މީގެ އިތުރުން ދައުލަތުގެ ޚަޒާނާ އިން ފަސް މިލިއަން ޕައުންޑް ނެންގެވުމާއި، ނޫސްވެރިޔަކަށް ހަމަލާ ދެއްވުން ވެސް ފާހަގަކޮށްލެވެ އެވެ.\nދަރުމަ އަށް ގިނަ މަސައްކަތްތައް ވެސް ގްރޭސް ކުރައްވަ އެވެ. ދައުލަތުގެ ޚަޒާނާ އިން ފައިސާ ނަންގަވައިގެން ގްރޭސްގެ ނަންފުޅުގެ މަތީގައި ދަނޑުތަކާއި ކިރު އުފައްދާ ޕްލާންޓްތައް ވަނީ ގާއިމްކޮށްފަ އެވެ. އަދި ދައުލަތުގެ ޚަޒާނާގެ ފައިސާ އާއި ޗައިނާގެ ކޮންޓްރެކްޓަރުންނަށް ގައުމުން ބިން ދޫކުރައްވައިގެން ޔުނިވާސިޓީއަކާއި ހޮސްޕިޓަލެއް ވެސް ގްރޭސްގެ ނަންފުޅުގެ މަތީގައި އިމާރާތް ކޮށްފައިވެ އެވެ. މި ތަންތަނަކީ މުގާބޭ އަށް ތާއީދު އިތުރުކުރުމަށް ގްރޭސް ބޭނުން ކުރައްވާ އެންމެ ވަރުގަދަ ހަތިޔާރެވެ. އެތަންތަނުގެ ޚިދުމަތް ލިބެނީ މުގާބޭ އަށް ތާއީދުކުރާ މީހުންނަށެވެ.\nގްރޭސްއާ ގުޅޭ ގޮތުން މިދިޔަ އަހަރު އިވުނު އެންމެ ވަރުގަދަ ވާހަކައަކީ 1.4 މިލިއަން ޑޮލަރުގެ އަގުބޮޑު ޑައިމަންޑް އަނގޮޓިއެއް ބައްލަވައިގަތް ވާހަކަ އެވެ. މި ހުރިހާ ކަންތައްތަކާއެކު ގްރޭސް އަކީ މުޅި ދުނިޔޭގައި ހުރި އެންމެ ކޮރަޕްޓް ފަސްޓް ލޭޑީ ކަމަށް ދުނިޔޭގެ އެކި މީޑިއާތަކުން ސިފަކުރަން ފެށި އެވެ.\nޒިމްބާބުވޭގެ ދައުލަތުގެ ކުންފުނިތަކާއި ވިޔަފާރިވެރިންނަށް ގްރޭސްގެ ހަރަކާތްތަކަށް ފަންޑުކޮށް ދިނުން މަޖުބޫރުކުރުވާފައި ވާއިރު، އެގައުމުގެ ކުންފުނިތަކާއި ސިވިލް ސާވެންޓުންނަށް މިދިޔަ އަހަރުގެ އަހަރީ ބޯނަސް ނުދެވުނީ ގްރޭސްގެ އަގުބޮޑު ދިރިއުޅުމަށް ޚަރަދުކުރަން ޖެހުނީތީ ކަމަށް އެގައުމުގެ މީޑިއާ ރިޕޯޓްތައް ބުނެ އެވެ.\nޒިމްބާބުވޭގެ 95 އިންސައްތަ މީހުންނަށް ޒުވާނުންނަށް ވަޒީފާ ނުލިބުމުގެ ހިތާމައާއި ކުރިމަތިލާން ޖެހިފައިވާއިރު، ގްރޭސް ގެންދަވަނީ ދައުލަތުގެ ފައިސާ އިން މަޖާކޮށް އުފާކުރަމުންނެވެ. ގްރޭސް ވިދާޅުވާ ގޮތުންނަމަ ދައުލަތުގެ ފައިސާއަކީ އެކަމަނާގެ ވެސް ފައިސާ އެވެ. އެހެންކަމުން އެއިން އެކަމަނާ އަށް ވާ ބައި ބޭނުން ކުރުމަކީ މައްސަލައެއް ނޫން ކަމަށް ވިދާޅުވެ ފާޑުކިޔާ ފަރާތްތަކަށް ރައްދު ދެއްވަ އެވެ.\nއެންމެ ފަހުން އަޕްޑޭޓް ކުރީ: 2042 އަހަރު ކުރިން | ރިވިއު ކުރީ: ދެލިކޮޕީ


Virus fethureythee Umra ah meehun aun Saudi in manaakoffi | Mihaaru\nޚަބަރު / މައްކާ\nވައިރަސް ފެތުރޭތީ އުމްރާ އަށް މީހުން އައުން ސައޫދީން ވަގުތީ ގޮތުން މަނާކޮށްފި\n27 ފެބުރުއަރީ 2020 - 06:29\nކޮވިޑް-19 ފެތުރޭތީ އުމްރާ އަށް މީހުން އައުމާއި މަސްޖިދުއް ނަބަވީ އަށް ޒިޔާރަތްކުރުން ސައޫދީ އަރަބިއްޔާ އިން ވަގުތީ ގޮތުން މިއަދު މަނާކޮށްފި އެވެ.\nސައުދީ ފޮރިން މިނިސްޓްރީން ނެރުނު ބަޔާނެއްގައި ބުނީ ޗައިނާގައި މިދިޔަ އަހަރު ފެތުރެން ފެށި ކޮވިޑް-19 މުޅި ދުނިޔެ އަށް ފެތުރި ނުރައްކާ ބޮޑުވެފައިވާ ވާތީ، މިހާރު އެންމެ ބޮޑަށް ވަލި ފެތުރެމުންދާ ގައުމުތަކުން ސައޫދީ އަށް ޓޫރިސްޓުންގެ ގޮތުގައި މީހުން އެތެރެވުން ވެސް މަނާކޮށްފައިވާ ކަމަށެވެ. އުމްރާ އަށް މީހުން އައުން މަނާކުރި ވަކި މުއްދަތެއް ބަޔާނުގައި ބުނެފައެއް ނުވެ އެވެ.\nމިއީ ސައޫދީ ރައްޔިތުންނާއި ހަރަމްފުޅުތަކަށް ޒިޔާރަތްކުރާ އެންމެންގެ ސަލާމަތާއި ރައްކާތެރިކަމަށް އެޅި ފިޔަވަޅެއް ކަމަށް ވަނީ ބުނެފަ އެވެ.\nނޭވާލާ ނިޒާމަށް ޖެހޭ މި ބަލި 80،000 އަށް ވުރެ ގިނަ މީހުންނަށް ޖެހި 2،770 މީހަކު ވަނީ މަރުވެފަ އެވެ. އަދި މިހާތަނަށް 46 ގައުމަކުން ވަނީ ބަލި ފެނިފަ އެވެ.\nބަލި ކޮންޓްރޯލް ނުވެ ބައެއް ގައުމުތަކުގައި ބަލީގެ ހާލަތު ކުއްލިއަކަށް ވަރަށް ގޯސްވެފައި ވަނިކޮށް ސައޫދީން ނެރުނު ބަޔާނުގައި ބުނީ ބައްޔާ ގުޅިގެން ދުނިޔޭގެ ސިއްހަތު ޖަމިއްޔާ އާއި ސިއްހީ އެހެން ޖަމާއަތްތަކުން ކަނޑައަޅާ އުސޫލުތަކާ އެއްގޮތަށް ސައޫދީން ވެސް އަމަލުކުރަމުން ދާނެ ކަމަށެވެ. އަދި ރައްކާތެރިކަމުގެ ގޮތުން ސައޫދީން ހުރިހާ ކަމެއް ވެސް ވަރަށް ގާތުން ބަލަމުންދާނެ ކަމަށް ފޮރިން މިނިސްޓްރީގެ ބަޔާނުގައިވެ އެވެ.\n"މި ފިޔަވަޅުތައް އެޅީ ސައޫދީ އަށް ކޮރޯނާވައިރަސް (ކޮވިޑް-19) އެތެރެވިޔަ ނުދިނުމަށް، ސިއްހީ ކަންކަމާ ބެހޭ އިދާރާތަކުން ދިން ލަފަޔާ އެއްގޮތަށް،" ފޮރިން މިނިސްޓްރީން ބުންޏެވެ.\nކޮވިޑް-19 ފެތުރޭ ގައުމުތަކަށް ސައޫދީ ރައްޔިތުން ދަތުރު ނުކުރުމަށް އިލްތިމާސްކޮށް، އެ ގައުމުން ވަނީ ވިސާއާ ނުލައި، އައިޑެންޓިޓީ ކާޑު ބޭނުންކޮށްގެން ސައޫދީ އާއި ގަލްފުގެ ގައުމުތަކުގެ މީހުން އެ ގައުމުތަކުގެ ދެމެދުގައި ދަތުރުކުރެވޭ ގޮތަށް އޮތް އޮތުން ވެސް މި ވަގުތަށް މެދުކަނޑާލައިފަ އެވެ.\nސައޫދީ އަރަބިއްޔާ އުމްރާ މައްކާ\n50 ކޮމެންޓް, 138 ރިއެކްޝަންސް\nއީމާންކަމުގެ އަހުލުވެރިންނަށް މިފަދަ ބަލިމަޑުކަމެއް ނުޖެހޭނެ.\nއެންމެ މާތް އިންސާނާއަށްވެސް ބަލި ޖެހޭނެ ކަމުގެ ދަލީލަކީ ކައުއިތުރު މާތް ނަބިއްޔާ. ބައްޔަށް ފަރުވާ ހޯދުމަށް ބޭސް ބޭނުން ކުރެއްވެވި\nދެންކިޔާ އީމާން ކަމުގެ އަހުލުވެރިން މަރެއް ނުވާނެއޭ. މިމީހުން ދީން ދަސްކުރި ކުރީނުހެން ވަނީ ޖާހިލު.\nތުންޖީނާ ސަލަވާތާއި ނާރިޔާ ސަލަވާތް ކިޔަވާ\nދިރާސާތަކުން ދައްކާގޮތުން، ހެޔޮ ދުއާކުރުމުން، ލާދީނީ ވަބާއިން ހިތްތައް ރައްކާތެރި ކުރައްވާ.\nއަސްލު މައްސަލައަކީ އެޖެންޑާ 19 . އެދުނިޔެއަށް ފެތުރިގެން ގޮސް ކޮވިޑް 19 ވެސް ވީ . އެޖެންޑާ 19 ތަފާތުވާނެ .\nހުސެއިން ހުރިހާކަމެއް ސިޔާސީނުކޮށްބަލަ ހެޔޮނުވާނެ\nތެދެއް ހަމަ. ސުންޕާ ވެރިކަން\nމިއަށް ކިޔާނީ ހޭބަލިވުމޭ!\nކީރިތިވަންތަ ﷲ.... އެންމެހައި ކަންތައްތަކަށް ކުޅަދުންވަންތަ އިލާޚް...... މުޅި ދުނިޔެއަށް ކުރިމަތިންވެގެން މިއުޅޭ ރޯގާގެ ވަބާއިން އަޅަމެން ސަލާމަތް ކުރައްވާންދޭވެ !! އަޅަމެން އެމެނަށް ދުޅަހެޔޮ ސިއްހަތެއް މިންވަރު ކުރައްވާންދޭވެ!\nއަޅުގަނޑު ކައިރީގައި ޝޭހަކު ވިދާޅުވީ މިއީ ކޮރޯނާ ވައިރަސްއަކީ ޗައިނާގެ މުސްލިމުންނަށް ދޭ އަނިޔާގެ ސަބަބުން އެގައުމުގެ ކާފަރުންގެ މައްޗަށް ފޮނުވި ކޯފާއެއްކަމަށް. އެހެންވީމާ މިކަމާ ގުޅިގެން އުމްރާއަށް ނުދެވޭގޮތް ހަދަންވީ ސަބަބެއް ނެތް. ސައުދީގައި މިއުޒިކު ޝޯ އެބަބާއްވާ. މި ވައްތަރީ ވަލީއަހުދު ޔަހޫދީންނާ ގުޅިގެން ކުރާކަމަކާ.\nމާ ވައްތަރު ކަލޭ ބޯ ހަމަ ނުޖެހޭ މީހަކާ\nކޮން ކަމެއް ކުރަންތޯ ސައުދީން ތިއުޅެނީ؟ އުމްރާ ހުއްޓުވާފަ ހައްޖު ހުއްޓުވާފަ ތިހެނެއް ހިތުހުރި ގޮތަކަށް ނޫޅެވޭނެ އިނގޭތޯ؟ މީގެ ކުރިން މައްކާގެ ހަރަމްފުޅު ތަޅާލަން ބަޔަކު އައިމާ އެ މީހުންނަށް ﷲ ހެއްދެވި ގޮތް ކީރިތި ޤުރުއާނުން އަހަރުމެންނަށް އެނގޭ! އިބްރަތް ހާސިލްކުރޭ ކުދިންނޭ\nފިތުނަ އުފައްދަން ނޫޅެބަލަ. ލާދީނީ ފިކުރަކަށް މި ޤައުމުގައި ޖާގައެއް ނެތް.\nއެހެރީ ދީން ކައިގެން ބޮއެގެން ވާނުވާއެއް ކިޔޭ ނުކިޔޭ އެއް ނޭނގޭ\nކަރަންޓީގެ އުސޫލަކީ މީގެ 1400 އަހަރު ކުރިން އިސްލާމްދީން ގެނެސްދީފައިވާ އުސޫލެއް ....... ކީރިތި ރަސޫލާ ހަދީޘް ކުރައްވާފައިވެއެވެ؛ ... 'ތިޔަބައިމީހުންނަށް ބިމެއްގައި ޠާޢޫން ފެތުރިފައިވާ ކަމުގެ ހަބަރު ލިބިއްޖެނަމަ، ފަހެ އެ ބިމަކަށް ތިޔަބައިމީހުން ނުފައިބާހުށި ކަމެވެ! އަދި އެކަން ފާވެފައިވަނީ ތިޔަބައިމީހުން ދިރިއުޅޭ ބިމަށް ކަމުގައި ވާނަމަ، އެއިން ފިލުމަށްޓަކައި ތިޔަބައިމީހުން އެ ބިމުން ނުނިކުންނާށެވެ.......\n"ތުއްތުނާ" އަށް ކަލޭ ތިބުނީ މާތްﷲ އެކަލާންގެ ގެފުޅު ހިމާޔަތްނުކުރުއްވާނެއޭތޯ؟ ވަރަށް ގަމާރު ވާހަކައެއް! މާތްﷲ އެކަލާންގެ ގެގޮޅު ނުބައި ބަލިތަކުން ސަލާމާތްކުރައްވާނެ! މާތް ﷲގެ ގެކޮޅަށް އަޅުކަންކުރަން ދިޔުން އެކަކަށްވެސް ނުހުއްޓުވޭނެ! އިންޝާﷲ\nތުއްތުނާ އެ ދައްކަވަނީ މިހާލުގައި އިންސާނުން އަމަލު ކުރަންވީގޮތް. ހަދީޘް އިލްމުން. ގެފޫޅު ހިމާޔަތް ނުކުރައްވާނެ ވާހަކައެއް ނޫން. ގެފުޅުގެ ވެރި ފަރާތުން ގެފުޅު ހިމާޔަތް ކުރައްވާނެ. އިންސާނާ ހިމާޔަތް ހޯދުމަށް ސަބަބުތަކުގައި ހިފައިގެން މަސައްކަތް ކުރުމަށް ދީން ބާރު އަޅާ.\nމިހިރަ މުއުމިނެއްްގެ ގަޅި ކަމުން އަހަރުމެން ސަލާމަތް ކުރައްވާށި\nޢާޓިކަލްގެ އެންމެފަހު ޖުމްލައިން ހުރިހާ ޖަވާބެއް ލިބޭ. 'އުމްރާއަށް މީހުން ގެނައުން ހުއްޓާނުލާ' ދިވެހިންނަކީ އުމްރާއަށް ގުރޫޕްތަކުން އެތެރެކުރާ މީހުން.\nހައް ހައް ހައް. އެބުނަނީ މިޑްލްސް އީސްޓް ކޮރޯނާވައިރަސް (މާސް) އާއި ގުޅިގެން އުމްރާއަށް މީހުން ގެނައުން "އޭރު" (އެފަހަރު) ހުއްޓާ ނުލާ ވާހަކަ. އެހެން ނަމަވެސް މިފަހަރު ކޮވިޑް 19 އާއި ގުޅިގެން ހުއްޓާލި ވާހަކަ.\nބަލިގެ ހާލަތައި ގުޅިގެން އަޅަންޖެހޭ ރައްކާތެރިކަމުގެ ފިޔަވޅު އެޅުން މުހިއްމު. އިސްލާމުން ގަބޫލުކުރަން ޖެހޭ ހަގީގަތަކީ މިއީ އިންތިހާނެއްކަން. ﷲގެ ހަޒުރަތުގައި ދުޢާ ދަންނަވަންވީ މިމުސީބާތުން ސަލާމަތްވޭތޯ؟\nމިވާ ގޮތުން ހައްޖުގެ އަޅުކަންވެސް މި މީހުން ހުއްޓުވާނެދޯ؟ ހުރި ހިތާމައެއްގެ ބޮޑުކަމާއެވެ. ހައްޖާއި އުމްރާގެ އަޅުކަންކުރަން ދާ މުސްލިމުންނަށް ކޮރޯނާ ބަލި ﷲ ނުޖައްސަވާނެކަން މި މީހުންނަށް ނޭނގެނީތޯ؟ އީމާންތެރިކަން ކުޑައީއެވެ.\nއަދި އެއްފަހަރު ތިޔަ ކޮމެންޓް އަމިއްލައަށް ކިޔާލާބާ...\nﷲގެ ނިޔާ އެއް ހަމަ އެކަކަށްވެސް ނޭގޭނެއެވެ. އީމާން ތެރިކަން ވަރުގަދަ ވުމަކީ ސަބަބުތަކުގައި ހިފުމަށްފަހު ﷲ އަށް ވަކީލު ކުރުމެވެ.\nކަލޭ ތިބުނާ ގޮތުން އެއްވެސް މުސްލިމަކަށް ބައްޔެއް ނުޖެހޭނެ ދޯ. ކަލޭއަށް ނޭންގެނީތަ ބަލިވުމަކީ އިމްތިހާނެއްކަން. އަހަރުމެންގެ ލޮބުވެރި ނަބިއްޔާ ވެސް ސުވަރުގެ ވަޑައިގަތީ އާލަސްފުޅެއްގައި އުޅުމަށްފަހުކަމެއް. ދެފުއްކެހިރިކަން ދެއްކިޔަސް ބޮޑުވަރުތީ. ގޯސް މަޢުލޫމާތު ފޯރުކޮށްދީގެން މުޖުތަމައުގެ މަސްލަހަތު ގޯސްކޮން ރައްޔިތުން\nރަނގަޅަށް ވިސްނާފަ ކޮމެންޓް ކުރުން ރަނގަޅު. ޢުމުރާގެ އަޅުކަމަށް މީހުން ދިއުން މިވަގުތަށް މަނާކޮށްފައި އެވަނީ އެންމެންގެ ޞިއްޙީ ރައްކާތެރިކަމުގެ ގޮތުން އެޅި ފިޔަވަޅެއްގެ ގޮތުގައި. އިސްލާމްދީނަކީ އިންސާނެ ޞިއްޙަތަށް ވަރަށް ބޮޑު އަހަންމިއްތަު ކަމެއް ދެއްވާފައިވާ ދީނެއް. ހުއްބުލް ގެ ކޮމެންޓް ފަރުވާތެރިކަމާއެކު ހުއްބުލް ކިޔާލުން ވަރަށް މުހިންމު\nކަލޭކަހަލަ ގަމާރުން ގިނަވުމަކީ ދީނަށްޖެހިފައި މިވަގުތުއޮތް އެންމެބޮޑު މުސީބާތެވެ.\n"ޙައްދުބޭ"އަށް ﷲގެ އިމްތިހާނަށް ފިލޭނެތޯ؟ ހައްްޖާއި އުމުރާއަށް ހުއްޓުވަނީ ﷲގެ އިމްތިހާނުން ފިލޭނެކަމަށް ހީކޮށްތޯ؟ އަހަރުމުން މުސްލިމުންގެ އީމާންތެރިކަން ވަރުގަދަކުރަންވެއްޖެއެވެ.\nމީ ދުނިޔެއަށް ލެއްވި ރަހުމަތަކަށްވެސް ވެދާނެ އަދި ޗައިނާ އަށާއި އިންޑިޔާއަށް ﷲ ލެއްވި އިމްތިހާނަކަށްވެސް ވެދާނެ. ވިސްނާލަ ބަލަ އެ ގައުމުތަކުގައި އިސްލާމުންނާ ދޭތެރޭ ކަންކުރާގޮތް. އެކަމުން އިސްލާމުން ރައްކާތެރިކުރުމުގެ ގޮތުން ﷲ މިންވަރު ކުރެއްވިކަމަކަށްވުންވެސް އެކަށީގެންވޭ. އަދި އެ ގައުމުތަކުގައި ދިރިއުޅޭ ގައިރު މުސްލިމުންވެސް އިސްލާމުދީނަށް އެބުރިއައުމުގެ ފުރުސަތުބޮޑުވާނެ މިފަދަ ކާރިސާތކުން\nމަށަކީވެސް މަޑު މައިތިރި މުސްލި މަކީން ރައްކާވެ ތިބިއްޔާ ދަތުރެއް ވީމ މާ މުސްލި މުން ދުވާ ކުރަންވީ މިބަލިން އަރައިގަނެވޭތޯ


Dhaulathun ulhenee siyaasee gothun alhugandu frame kuran: Adheeb | Mihaaru\nކްރިމިނަލް ކޯޓުގައި މިއަދު ބޭއްވި ޝަރީއަތަށް ވަޑައިގަތުމަށްޓަކައި އަދީބު ލޯންޗުން ފައިބާވަޑައިގަންނަވަނީ.---މިހާރު ފޮޓޯ: ހުސެއިން ވަހީދު\nދައުލަތުން އުޅެނީ ސިޔާސީ ގޮތުން އަޅުގަނޑު ފްރޭމް ކުރަން: އަދީބު\n23 އޯގަސްޓް 2017 - 18:09 13 comments\nމަގާމުގެ ނުފޫޒު ބޭނުންކޮށްގެން ނާޖައިޒު ފައިދާ ހޯދައި ދިން ކަމަށް ބުނެ އަދީބުގެ މައްޗަށް ކުރާ ދެ ދައުވާއަކާ ގުޅިގެން ކްރިމިނަލް ކޯޓުގައި ބޭއްވި ޝަރީއަތުގެ މަޖިލީހުގައި އަދީބު ވިދާޅުވީ ދައުލަތުން އޭނާގެ މައްޗަށް ދައުވާ ކުރަނީ ހަދައިގެން އުޅޭ ސިޓީތަކެއްގެ މައްޗަށް ބިނާކޮށް ކަމަށެވެ.\nމިއީ ސިޔާސީ ގޮތުން ކުރާ ދައުވާތަކެއްގެ ގޮތުގައި އަދީބު ސިފަ ކުރެއްވި އެވެ.\nއެމްއެމްޕީއާރުސީ މެދުވެރިކޮށް އެކި ފަރާތްތަކަށް ދޫކުރި ރަށްތަކާއި ފަޅުތަކުގެ މައްސަލާގައި މަގާމުގެ ނުފޫޒު ބޭނުންކޮށް ފައިދާ ހޯދައިދިން ކަމަށް ބުނެ، ދައުލަތުން ކުރާ ދައުވާތަކާ ގުޅިގެން މިއަދު އޮތީ އިބްތިދާއީ އަޑުއެހުމެވެ.\nއެ އަޑުއެހުމުގައި އަދީބު ވަނީ އެ މައްސަލަތައް ކްރިމިނަލް ކޯޓުގެ އިސް ގާޒީ އާދަމް އާރިފް ބައްލަވާތީ ވަރަށް ބޮޑަށް އެކަމާ ހިތްހަމަނުޖެހުން ފާޅުކުރައްވައިފަ އެވެ. އަދި އެންމެ ފަހުން ބޭއްވި ޝަރީއަތުގެ މަޖިލީހެކޭ އެއްގޮތަކަށް އަދީބު ވަނީ ގާޒީ އާދަމް މައްސަލަތަކުން ތަނާޒުލް ވުމަށް އެދިވަޑައިގެންފަ އެވެ.\nކްރިމިނަލް ކޯޓުގައި މިއަދު ބޭއްވި ޝަރީއަތަށް އަދީބު ހާޒިރުކުރަނީ.---މިހާރު ފޮޓޯ: ހުސެއިން ވަހީދު\n"އެއް ބާވަތެއްގެ 10 މައްސަލައެއް އެއް ގާޒީއަކު ބެއްލެވުމަކީ އަޅުގަނޑުގެ ހައްގުތައް ގެއްލޭ ކަމެއް،" މަޑުމުށި ކުލައިގެ ގަމީހެއް ތުރުކުރައްވައިގެން ހުންނެވި އަދީބު ވިދާޅުވި އެވެ.\nޝަރީއަތުގެ މަޖިލީހުގައި އަދީބު ވަނީ މައްސަލަތައް ކުރިއަށް ގެންދަން ބޭނުންވަނީ ވަކީލަކާ އެކު ކަމަށް ވިދާޅުވެ، އެކަމަށް 10 ދުވަހުގެ މުއްދަތެއް ދިނުމަށް އެދިވަޑައިގެންފަ އެވެ.\nކްރިމިނަލް ކޯޓު ހިންގުމާ ހަވާލުވެ ހުންނެވި ގާޒީ އާދަމް ވަނީ އަދީބަށް 10 ދުވަހުގެ މުއްދަތެއް ދެއްވައިފަ އެވެ. އަދި މަގުބޫލު އުޒުރެއް ދިމާވެއްޖެ ނަމަ، އެ މުއްދަތު އިތުރުކޮށްދެވިދާނެ ކަމަށް ވެސް އާދަމް ވިދާޅުވި އެވެ. މި މައްސަލަތަކުގެ އަޑުއެހުންތައް 10 ދުވަސް ފަހުން ބާއްވާނެ ކަމަށް ގާޒީ ވިދާޅުވި އެވެ.\nއަދީބުގެ ޝަރީއަތް ފެށުމުގެ ކުރިންނާއި ފަހުން، އޭނާގެ އަނބިކަނބަލުން މަރިޔަމް ނަޝްވާ އާއި ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފާ ވާހަކަތަކެއް ދެއްކެވި އެވެ. އަދި ކޮންމެ ބޭފުޅެއްގެ އަރިހު "ކޮބާ ރަނގަޅުދޯ؟" ވިދާޅުވެ، އަދީބު ބޯ ޖައްސަވާލެއްވި ތަން ފެނުނެވެ. ޝަރީއަތަށް ފަހު، އަދީބު ވަޑައިގަތުމާއެކު، "މިކަން ނިމެނީ" ކަމަށް މަހްލޫފް ވިދާޅުވި އެވެ. ޖަވާބުގައި އަދީބު ވިދާޅުވީ "މިކަން ނިމޭނެ" ކަމަށެވެ.\nއެމްއެމްޕީއާރުސީގެ ޚިޔާނާތުގެ އެތައް ތުހުމަތުތަކެއް ކުރެވޭ އަދީބާ ދެކޮޅަށް ގިނަ އަދަދެއްގެ ދައުވާތަކެއް ވަނީ އުފުލައިފަ އެވެ. އެ މައްސަލަތަކުގެ ޝަރީއަތްތައް ކްރިމިނަލް ކޯޓުގައި ވަނީ ފަށައިފަ އެވެ. އާ ދައުވާތައް ސާބިތުވެއްޖެ ނަމަ، އަދީބަށް ގިނަވެގެން 27 އަހަރުގެ ޖަލު ހުކުމެއް އަންނާނެ އެވެ.\nއިތުރު ލިޔުންތައް ކްރިމިނަލް ކޯޓް ކޮރަޕްޝަން އެމްއެމްޕީއާރުސީ ކުރީގެ ނައިބު ރައީސް އަދީބު އެމްއެމްޕީއާރްސީގެ ކޮރަޕްޝަން އަހުމަދު އަދީބު ފަނޑިޔާރު އާދަމް އާރިފް


Ley Hadhiyaa Kuraa Faraaithakuge Database Eh Gaaim Kuranee – adduLIVE\nލޭ ހަދިޔާކުރާ ފަރާތްތަކުގެ ޑޭޓާބޭހެއް ގާއިމުކުރަނީ\nJun 15, 2019, 18:41 މުހައްމަދު އައިމަން\nލޭ ހަދިޔާކުރުމުގެ މީހުންނާ ގުޅޭ ޑޭޓާބޭހެއް މި އަހަރު ނިމުމުގެ ކުރިން ގާއިމު ކުރާނެ ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެއްޖެއެވެ.\nމިނިސްޓަރ މިހެން ވިދާޅުވެފައިވަނީ، ބައިނަލްއަޤްވާމީ ގޮތުން ލޭ ހަދިޔާކުރުމުގެ މި އަހަރުގެ ދުވަހާ ގުޅިގެން މޯލްޑިވިއަން ބްލަޑް ސާވިސަސްއާއި އެލިއާ އިންވެސްޓްމަންޓް ގުޅިގެން ނެޝަނަލް އާޓް ގެލލަރީގައި ކުރިއަށް ގެންދާ ހަރަކާތްތައް ފެށުމުގެ ރަސްމިއްޔާތުގައެވެ.\nމިިނިސްޓަރ ވިދާޅުވިގޮތުގައި ލޭ ހަދިޔާކުރުމުގައި ހުރި ދަތިތައް ހައްލުކުރުމަށް މިނިސްޓްރީއިން ކުރަމުންދާ މަސައްކަތްތަކުގެ މައްޗަށް އަލިއަޅުއްވާލައްވާފައެވެ. އެގޮތުން މިއަހަރުގެ ތެރޭގައި ލޭހަދިޔާކުރާ ފަރާތްތަކުގެ ޑޭޓާބޭސް ތަރައްޤީކޮށް ބޭނުންކުރެވޭވަރު ވާނެ ކަމަށް މިނިސްޓަރ ވިދާޅުވިއެވެ.\nއަދި ދިވެހިރާއްޖޭގެ ލެއަށް ބޭނުންވެފައިވާ ފަރާތްތަކަށް ލޭ ހޯދައިދިނުމަކީ އެންމެންގެވެސް ފަރުދީ ޒިންމާއެއްކަމުގައި ދެކި، ތިމާގެ އަމިއްލަ ނަފްސުގައި ލޭ ހަދިޔާ ކުރުމުގެ އާދަ އަށަގަންނުވާ، ޤަވާއިދުން ލޭ ހަދިޔާކުރުންމަތީ ދެމިތިއްބުމަށް މިނިސްޓަރު ވަނީ އިލްތިމާސްކޮށްފައެވެ.\nމިފަދަ ޑޭޓާބޭހެއް ގާއިމްކުރުމުން ލޭ ހަދިޔާ ކުރާ މީހުންގެ މައުލޫމާތު ރަނގަޅަށް ބަލައިލެވޭނެ އެވެ. އަދި ރާއްޖޭގެ ކޮންމެ ސަރަހައްދެއްގައި ހުރި ނަމަވެސް އެ މީހަކު ލޭ ހަދިޔާކުރީ ކޮން ދުވަހެއްގައި ކަން ފަސޭހަކަމާއެކު ބަލައިލެވޭނެއެވެ.\nމި އަހަރުގެ ލޭ ހަދިޔާ ކުރާ ދުވަހުގެ ޝިއާރު "ރައްކާތެރި ލޭ، އެންމެންނަށް" ގެ ނަމުގައި ކުރިއަށް ގެންދާ މި ހަރަކާތްތަކުގައި، ހަދިޔާ ކުރުމުގެ އިތުރުން ހިލޭ ތެލަސީމިއާ ޓެސްޓު ހެދުމުގެ އިންތިޒާމު ވެސް ވަނީ ހަމަޖައްސާފައެވެ.


#FishForTomorrow: Maldives Sustainable Fishing Guide\nއަހަރުމެންގެ ރަށްތައް. އަހަރުމެންގެ ފަރުތައް. އަހަރުމެންގެ މަސްމަހާމެހި.\nމި ނިއުމަތްތައް ރައްކާތެރިކުރަމާ ހިނގާ!\nފަރުތަކުގެ ދުޅަހެޔޮކަން ދެމެހެއްޓުމަށް އަހަރެންނަށް ކުރެވޭނީ ކޮން ކަމެއް؟\nއަހަރުމެންގެ ފަރުތަކަކީ އަހަރުމެންގެ ގެދޮރެވެ. ކަނޑުގެ ބިޔަ ރާޅުތަކުން މި ކުދިކުދި ރަށްތައް ސަލާމަތްކޮށްދެނީ ފަރުތަކުންނެވެ. މިއީ އަހަރުމެންގެ ކާނާގެ ރައްކައުތެރިކަން ކަށަވަރުކޮށްދޭ ނިޒާމެވެ. އަހަރުމެން މުނިފޫހިފިލުވަންދާ މަންޒިލެވެ. މި ގުދުރަތީ ނިއުމަތްތައް އަބަދަށް ދެމެހެއްޓުމަަށްޓަކައިި ފަރުތަކުގައި އުޅޭ ދިރުންތަކަށް އަހަރުމެން އިހުތިރާމުކުރަންޖެހެއެވެ. މަސްވެރިކަމަކީ ދިވެހިންގެ ލޭނާރު އެކަމަކު މާދަމާއަށް ބަލައިގެން މިއަދު މަސްވެރިކަން ނުކޮށްފިނަމަ މަހުގެ ސަޕްލައިގެ އިތުރުން ފަރުތަކަށްވެސް އިޔާދަނުކުރެވޭހާ ގެއްލުންތަކެއްލިބިދާނެއެވެ. އެއްމެން އެކު އެކީި މާދަމާއަށް ބަލައިގެން މަސްވެރިކަން ކުރުމާ ހިނގާ!\nއެއްގޮތަކަށްވެސް ނުނަގަންވީ ބާވަތްތައް\nމިބާވަތްތަށް ނުނެގުމަށް ބާރުއަޅަނީ މިބާވަތްތަކުގެ އާބާދީގެ ހާލަތާއި ފަރުތަކުގައި އެސޮރުމެންގެ ދައުރަށް ބެލުމަށްފަހުއެވެ.\nސައިޒަށް ބަލަންވީ ބާވަތްތައް\nމިބާވަތްތަކުގެ ކުދި މަސް ނުނެގުމަށް ބާރުއަޅަނީ މިބާވަތްތަކުގެ އާބާދީގެ ހާލަތާއި ހެދިބޮޑުވާގޮތްތަކަށް ބެލުމަށްފަހުއެވެ\nމިމައުލޫމާތު އެހެން މީހުންނާއި ހިއްސާކުރައްވާ\nއަހަރުމެންގެ ފަރުތައް އަހަރުމެންގެ ދަރީންގެ މުސްތަގުބަލަށާއި އަހަރުމެންގެ ލޭނާރު ކަމުގައިވާ މަސްވެރިކަމާއި ފަތުރުވެރިކަމުގެ ކުރިއެރުމަށް ރައްކާތެރިކުރަން ޖެހެއެވެ. މިކަން ކުރެވޭނީ މިމައުލޫމާތު އަހަރުމެންގެ އާއިލާއާއި ރަހުމަތްތެރިންނާއި ހިއްސާކުރެވިގެންނެވެ.\nމައުލޫމާތު ހިއްސާކުރުމަށް ފޭސްބުކް ޕްރޮފައިލް ފޮޓޯއަށް FishForTomorrow# ފްރޭމް ލައްވަވާ\nފޭސްބުކް ފުރޭމް ބޭނުންކުރައްވާ\nމިޕޭޖު ރަހުމަތްތެރިންނާއި ހިއްސާކުރައްވާ\nމާދަމާއަށް ބަލައިގެން މަސްވެރިކަންކުރާނެ ގޮތުގެ ޕޯސްޓަރު ޑައުންލޯޑު ކޮށްލާ، ގާތްތިމާގެ މީހުންނާއި ހިއްސާކޮށްލާ\nމިޕޭޖު ބުކްމާކް ކުރެއްވުމުން ނުވަތަ މޮބައިލް ހޯމް ސްކްރީނަށް ލެއްވުމުން މިމައުލޫމާތު ފަސީހައިން އަބަދުވެސް ބަލާލެވޭނެއެވެ.\n‘މާދަމާއަށް ބަލައިގެން' މަސްވެރިކަންކުރަންވީ ކީއްވެ؟\nއަހަރުމެންގެ ފަރުތައެް އަހަރުމެން ހީކުރާ ވަރަށްވުރެ މާ ނާޒުކެވެ. ފަރުގައި އުޅޭ މުހިއްމު ދިރުންތަކުގެ އާބާދީ ރައްކާތެރި ނުކޮށްފިނަމަ މަހުގެ ސްޓޮކަށާއި ފަރުތަކުގެ ދުޅަހެޔޮކަމަށް އިޔާދަނުކުރެވޭހާ ބޮޑެތި ގެއްލުންތަކެއް ލިބިދާނެއެވެ. ފަރުތަކުގެ ދުޅަހެޔޮކަން ދެމެހެއްޓުމަށް މި ޕޭޖުގައި ހުރި މަސްމަހާމެއްސައް ބަލައިގެން މަސްވެރިކަން ކުރަމާ ބަހީ!\nބިސްދޫކުރާ ދުވަސްވަރު އައުމުން އެތައްބައިވަރު ފާނަ އެއްސަރަހައްދަކަށް ޖަމާވެއެވެ. މިއަށް ކިޔަނީ 'ސްޕޯނިންގް އެގްރިގޭޝަން' އެވެ. މިސަރަހައްދުތަކުން މަސްވެރިކަން ކުރުމުން އެސޮރުމެން އާލާވުމަށް ލިބޭ ފުރުސަތު ގެއްލި ފާނައިގެ އާބާދީ ވަރަށް ބޮޑުތަނުން ދަށަށްދެއެވެ.\nމޯލްޑިވްސް ރެސީލިއެންޓް ރީފްސްއަކީ ކޮންބައެއް؟\nމޯލްޑިވްސް ރެސީލިއަންޓް ރީފްސް ޕްރޮޖެކްޓަކީ އިނގިރޭސި ވިލާތުގެ ބްލޫ މެރިން ފައުންޑޭޝަނުން ދިވެހިރާއްޖޭގައި ހިންގާ ޕްރޮޖެކްޓެވެ. މި ޕްރޮޖެކްޓުގެ އަމާޒަކީ ދިވެހިންނާއި ރާއްޖޭގެ ތިމާވެށި އަދި އިގުތިސާދުގެ ރައްކާތެރިކަމަށްޓަކައި މޫސުމަށް އަންނަ ބަދަލުތަކުން އަރައިގަތުމަށް ފަރުތަކުގެ ދުޅަހެޔޮކަން ދެމެހެއްޓުމެވެ.\nމޫދުވިނަ ދަނޑުތައް ހިމާޔަތްކުރުމުގެ ކެންޕެއިނެއްވެސް އަޅުގަނޑުމެން ކުރިޔަށް ގެންދަމެވެ. މޫދުވިނައަކީ ރާއްޖެފަދަ ކުދި ޖަޒީރާ ގައުމެއްގެ މުސްތަގުބަލަށް ވަރަށް މުހިއްމު އެއްޗެކެވެ.\nބުލޫ މެރިން ފައުންޑޭޝަން\nސައުތު ބިލްޑިންގ، 3ވަނަ ފަންގިފިލާ\n، ލަންޑަންWC2 R1LA\nބުލޫ މެރިންފައުންޑޭޝަން އަކީ އިގިރޭސި ވިލާތުގައި ރަޖިސްޓަރ ކުރެވިގެން ހިންގޭ ޖަމާއަތެއް. ©2020 ރަޖިސްޓްރީ ނަމްބަރ - 1137209\nޕުރައިވަސީ ޕޮލިސީ ޓަރމްސް އެންޑު ކޮންޑިޝަންސް\nގޮނބިލަނޑައަށް 40 އަހަރު ދިރިއުޅެވެއެވެ. އެއީ ޖަމަލެއްގެވެސް އުމުރެވެ! ގޮނބިލަނޑާއަކީ އެއްމެ ބޮޑު އަދި އެއްމެ ބަރު ލަނޑާގެ ބާވަތެވެ. މީގެ އެންމެ ބޮޑެތި މަހުގެ ދިގުމިނުގައި5ފޫޓު އަދި ބަރުދަނުގައި 50ކިލޯ ހުރެއެވެ.\nރާއްޖޭގެ ގޮނޑުދޮށްތައް ހެދެނީ މިސޮރުމެންގެ ގުއިން!\nވޭތުވެދިޔަ 30އަހަރު ތެރޭގައި މާގިނައިން މަސްވެރިކަންކުރުމުގެ ސަބަބުން ދުނިޔޭގެ ގޮނބިލަނޑާގެ އާބާދީ ވަނީ %30 ދަށްވެފައެވެ.\nމެދުމިންވަރަކަށް ގޮނބި ލަނޑާ ހިފާ ސަރަހައްދުތަކުގައިވެސް އެސޮރުމެންގެ އާބާދީ ވަނީ ވަރަށްބޮޑަށް ދަށްވެފައެވެ.\nސައިންސަވެރިން ގޮނބިލަނޑައަށް ކަނޑުތަކުގެ އެތްތަކޭ ކިޔާއުޅެއެވެ. އެއީ ފަރުތައް ފަރުމާކުރުމުގައި އެސޮރުމެންގެ ދައުރު ބޮޑުކަމުންނެވެ.\nގޮނބިލަނޑާ މުރަކަ ކެއުމުން ފަރުތަކުގެ އެހެން ސަރަހައްދުތަކުން އެސަރަހައްދަށް މުރަކަފެތުރި ފަރުތައް އާލާވާން އެހީވެދެއެވެ.\nމިހުށައެޅުން ތައް އެކުލަވާލައިފައި މިވަނީ މިބާވަތްތަކުގެ އާބާދީގެ ހާލަތަށާއި، ފަރުތަކުގައި އެސޮރުމެންގެ ދައުރަށާއި އަދި ހެދި ބޮޑުވާގޮތަށް ބެލުޅުމަށްއްފަހުއެވެ. ސަރުކާރުގެ ޤަވާއިދުތަކުގައި މިހުރިހާ ހުށައެޅުންތަކެއް އަދި ހިމެނިފައެއް ނުވެއެވެ.\nދުނިޔޭގައި 80 ބާވަތެއްގެ ލަނޑާއުޅެއެވެ. މީގެ އެކި ލަނޑާ އެއްމެ ބޮޑެތިވަނީ އެކި ސައިޒަށެވެ (11.8އިންޗިން ފެށިގެން3ފޫޓަށް).\nފަރުތަކުގައި މުރަކައިގެ ދިރުން ފެށުމަށް ބޭނުންވާ ޖާގަ ލިބެނީ ގައުތަކުގައި ޖަހާފައިވާ ފެހި ލަނޑާ ކައި ސާފުކުރުމުންނެވެ.\nލަނޑާއަށް އިނގިރޭސިބަހުން 'ޕެރޮޓްފިޝް' އޭ ކިޔަނީ ލަނޑާގެ ތުންގަނޑު ގުރާގެ ތުންގަނޑުހެން ހުންނާތީއެވެ.\nފަރުތަކުގެ ދުޅަހެޔޮކަން ދެމެހެއްޓުމުގައި ލަނޑާ ވަރަށް ބޮޑު ދައުރެއް ކުޅެއެވެ. ލަނޑާއަކީ ފަރުގައި ޖަހައިފައިވާ ފެހި ކައި، ފެހިތައް ފެތުރުން މައިތިރިކޮށް، ކުދި މުރަކަ އައިސް ފަރުގައި ހަރުލަން ޖާގަހަދާ މަހެކެވެ.\nބޭރުފަރުތަކުގައި އުފެދޭ ވެލީގެ %85 އުފައްދަނީ ލަނޑައެވެ. މިވެލިން ދިވެހިރާއްޖޭގެ ގޮނޑުދޮށްތައް ހެދުމަށް އެހީވެދެއެވެ.\nލަނޑާގެ ދަތްތައް އުފެދިފައި ހުންނަނީ ރަނާއި، ރިހި އަދި ލޯއަށް ވުރެވެސް ހަރު 'ފްލުރޯޕަޓައިޓް' ކިޔާ މާއްދާއަކުންނެވެ.\nލަނޑާއަކީ ޖިންސުބަދަލުކުރާ ބާވަތުގެ މަހެކެވެ. މިސޮރުމެން ފަރުތަކުގައި ބައިހަދައިގެން އުޅޭއުޅުމުގައި ބައިގެތެރޭގައި ބޮޑެތިކޮށް ފެންނަނީ ފިރިހެން މަހެވެ. ފިރިހެންމަސް މަރުވުމުން ބައިގައި އުޅޭ އަންހެން މަހެއް ޖިންސު ބަދަލުކޮށް އެމަހުގެ ޖާގަ ނަގައެވެ.\nފަރުތަކުން ފެންނަ ލަނޑާތަކުތެރެއިން ބޮޑެތިކޮށްތިބެނީ އާއްމުކޮށް ފިރިހެން ލަނޑައެވެ. މާގިނަ ބޮޑެތި ލަނޑާ ހިފައިފިނަމަ، ފިރިހެން މަސް މަދުވެ، ލަނޑާ އާލާވުމަށް ދަތިވެއެވެ.\nމުރަކައިގެ ފަރުތައް އުފެދިފައި ހުންނަ އެތައް ގައުމެއްގައި ލަނޑާ މާގިނައިން ހިފުމުގެ ސަބަބުން ގާހުދުވުމަށްފަހު މުރަކަފަރުތައް އަލުން އާލާވުމަށް ހުރަސްއެޅިފައި އެބަހުއްޓެވެ.\nގާހަކަގާހަކައަކީ ދުނިޔޭގައި އުޅޭ އެންމެ ބޮޑެތިތޮވާ ރިނދަލީގެ އާއިލާގެ ބާވަތްތަކުގެތެރެއިން އެއްމެ ބޮޑެތިވާ ބާވަތްތަކުގެ ތެރެއިން ބާވަތެކެވެ. މިސޮރުމެން6އިންޗިއާ3ބައެއް ބާވަތުގެ ގާހަކަ3ފޫޓަށް ބޮޑެތިވެއެވެޓާ ދެމެދުގެ ސައިޒަކަށް ބޮޑުވެއެވެ. މާގިނައިންގިނަ އަދަދަކަށް ގާހަކަ ނަގައިފިނަމަނަގާކަމުގައިވާނަމަ ފަރުތަކައް ގެއްލުންވެއެވެނޭދެނެވި ގެއްލުންތައް ލިބެއެވެ. ދުނިޔޭގެ ބައެއް ހިސާބުތަކުގައި މާގިނައިން ގާހަކަ ނެގުމުގެ ސަބަބުންވަނީ ގާހަކައިގެ އާބާދީ ވަނީ އެއްކޮށް މިބާވަތްތައް ނެތިގޮސްފައެވެ.\nރާއްޖޭގައި އުޅޭ 'ފްލޫޓެޑް ކްލޭމް' ގާހަކައިގެ އުމުރަކީ 25 އަހަރެވެ. އެއީ ކިނބުލެއްގެ އުމުރަށްވުރެ މާ ދިގެވެ.\nބައެއް ބާވަތުގެ ގާހަކަ އެތައް ސަތޭކަ އަހަރެއް ވަންދެން ދިރިއުޅެއެވެ.\nރާއްޖޭގައި ގާހަކަ ނެގުމާއި އެކްސްޕޯޓުކުރުމަކީ މަނާކަމެކެވެ.\nގާހަކައަކީ ކަނޑުގެ ލޮނުގަނޑު ފުރާނައިގެން ކާނާ ހޯދާ އެއްޗެކެވެ. މިކަމުން ފަރުތަކުގެ ލޮނުގަނޑު ސާފުކޮށްދެއެވެ.\nގާހަކައިގެ މަސްގަނޑުގައިވެސް މުރަކަތަކުގައި އުޅޭ ފެހީގެ ބާވަތްތައް ވެއެވެ. މަސްގަނޑަށް ކުލަތައް ގެނެސްދެނީ މި ފެހީގެސަބަބުންނެވެ.\nގާހަކާގައި ދެޖިންސުގެ ބިސްހުރެއެވެ. ބިސް ދޫކުރާއިރު މި ދެޖިންސުގެ ބިސް ދޫކުރަނީ ވަކިވަކިންނެވެ.\nގާހަކައަކީ އެއްތަނުން އަނެއްތަނަށް ދެވޭ އެއްޗެއް ނޫނެވެ. މިހެންކަމުން ފަރުތަކުން މާގިނަ ގާހަކަ ނަގައިފިނަމަ އެސޮރުމެންނަކަށް އާލާއެއް ނުވެވެއެވެ.\nމުޑަފާނައަކީ ފަރުތަކުގައި އުޅޭ މަސްތަކުގެ ތެރެއިން އެންމެ ބޮޑުވާ މަހެވެ. އެއްމެ ބޮޑެތި މުޑަފާނާއިގެ ދިގުމިނުގައިގައިައަކީ 6.5 ފޫޓޫަށް އަދިބޮޑުވެ ބަރުދަނުގައި 400 ކިލޯ ހުރެއެވެ.ހުންނަ މަހެކެވެ.\nއިނގޭތަ؟ ދުނިޔޭގެ ވަރަށް ގިނަ ސަރަހައްދުތަކުގައި މުޑަފާނައިގެ އާބާދީވަނީ އެއްކޮށް ނެތިގޮސްފައެވެ.މިއީ ފަރުތަކުގައި އުޅޭ މަސްތަކުގެ ތެރެއިން އެއްމެ ބޮޑުވާ މަސް.\nމުޑަފާނައަށް ބިސްދޫކުރެވެނީ4ފޫޓަށް ވުރެ ބޮޑުވުމުންނެވެ.\nމުޑަފާނަ އާލާވަނީ ވަރަށް ގިނަ ދުވަހުން ކަމުން އެސޮރުމެންނަކީ ވަރަށް ފަސޭހައިން ހިފާހުސްވެދާނެ މަހެކެވެ.\nމުޑަފާނައަކީ 100 މީޓަރު އަޑީގައި އުޅެވޭ މަހެކެވެ.\nދުނިޔޭގެ ވަރަށް ގިނަ ސަރަހައްދުތަކުގައި މުޑަފާނައިގެ އާބާދީވަނީ އެއްކޮށް ނެތިގޮސްފައެވެ.\nމާހުޅުނބުލަނޑާ މާހުޅުނބުލަނޑައަކީ ފަރުތަކުގައި އުޅޭ އެންމަ ބޮނޑުވާ ބާވަތުގެ މަސްތަކުގެ ތެރެއިން މަހެކެވެ. އާމުގޮތެއްގައި މިބާވަތުގެ ފިރިހެންމަސް އަންހެން މަހަށްވުރެ ބޮޑެތިވެއެވެ. އެއްމެ ބޮޑެތިވާ މާހުޅުނބުލަނޑާގެ ދިގުމިނުގައި އައަކީ 6.5 ފޫޓުަށް ބޮޑުވެެ އަދި ބަރުދަނުގައި 180 ކިލޯ ހުރެއެވެހުންނަ މަހެކެވެ. ނަމަވެސް އާއްމުކޮށްއް ފެންނަ ސައިޒު، މަހުގެ ދިގުމިނުގައި ހުންނަނީ3ފޫޓެތެވެ.3ފޫޓަށް ވުރެ ބޮޑެތި އަންހެންމަސް ފެންނަނީ ވަރަށް މަދުންނެވެ.\nމާހުޅުނބުލަނޑާގެ އުމުރަކީ 30 އަހަރެވެ. އެސޮރުމެންނަށް މިނިކާވަގަކަށްވުރެލެޕަރޑަކަށް ވުރެ ގިނަ ދުވަހު ދިރިއުޅެވެއެވެ.\nމާހުޅުނބުލަނޑަޔަކީ ދުނިޔެއިން ނެތިދިތުމުގެ ބިރު ހީވެފައިވާ މަހެކެވެ.\nރާއްޖޭގައި މާހުޅުނބުލަނޑާ ހިފުމަކީ މަނާކަމެކެވެ.\nމާހުޅުނބުލަނޑައަކީ ފަރުތަކަށް ގެއްލުންދޭ ނުރައްކާތެރި ދިރުންތައް، މިސާލަކަށް ކަށިބޯ، ކައިއުޅޭ މަހެކެވެ.\nމާހުޅުނބުލަނޑާ ބޮޑުވެގެން އަންނަނީ އަންހެން މަސް ގޮތުގައެވެ. ވަކި ވަރަކަށް ބޮޑުވުމުން ބައެއް މަސް ފިރިހެން މަހަށް ބަދަލުވެއެވެ. މަސްވެރިކަމުގެ ސަބަބުން އާބާދީގައި ފިރިހެން މަސް މަދުވުމުން، އާބާދީ އާލާވާ މިންވަރު ދަށްވެއެވެ.\nމާހުޅުނބުލަނޑައަކީ ރާއްޖެ އަންނަ ފަތުރުވެރިން ވަރަށް ބަލާހިތްވާ މަހެކެވެ.\nވޭތުވެދިޔަ 30 އަހަރުގެ ތެރޭގައި މާގިނައިން މަސްވެރިކަންކުރުމުގެ ސަބަބުން ދުނިޔޭގައި މާހުޅުނބުލަނޑާގެ އާބާދީ %50 ދަށަށް ހިނގައްޖެއެވެ.\nމާހުޅުނބުލަނޑައަށް އެސޮރުމެންގެ ލޯ 360 ޑިގުރީއަށް ވަށައިގެން އަނބުރާލެވެއެވެ.\nބިސްހުރި އިހިބިސްހުރި އިހި ހިފުމަކީ ރައްޖޭގައި މަނާކަމެކެވެ. އިއްސަށް ބިސްދޫކުރެވެނީ ކޮންމެ2އަހަރަކުން 1 އަހަރެވެ. މާބަނޑު އިހި ބިސްހިފައިގެން 20 މަސްދުވަހު އުޅެއެވެ. އުޅޭ މުއްދަތު ވަރަށް ދިގެވެ. އެއީ ގާތްގަނޑަކައް 20 މަސްދުވެހެވެ.އެހެން ކަމުން އިއްސަށް ބިސްދޫކުރެވެނީ ކޮންމެ2އަހަރަކުން 1 އަހަރެވެ.\nއިއްސަކީ މުސްކުޅިވެގެން މަރުވާ ބާވަތުގެ ދިރުމެއް ނޫނެވެ. މިހެންކަމުން ބަލިތަކުން ނުވަތަ ހަމަލާތަކުން ސަލާމަތްވެވިއްޖެނަމަ އެސޮރުމެންނަށް މުޅި އުމުރުވެސް ދިރިއުޅެވިދާނެއެވެ.\nއިހި ބިސްދޫކުރާއިރު މިލިއަނަކަށް ވުރެ ގިނަ ބިސް ދޫކުރެއެވެ. ދޫކުރެއެވެ.ޭ، ނަމަވެސް ބޮޑުވުމުގެ ފުރުސަތު ލިބެނީ މީގެތެރެއިން ވަރަށް މަދު އިއްސަކަށެވެ.ށް.\nރާއްޖޭގައި ބިސްހުރި އިހި އަދި 0.8 ފޫޓަށްވުރެ ކުދި އިހި ހިފުމަކީ ރާއްޖޭގައި މަނާކަމެކެވެ.\nއަންހެން އިހި ބިސްދޫކުރާ އުމުރަށް އަރަނީ އަޅަނީ5-95އަހަރާއި9އަހަރާއި ދޭތެރޭގައެވެ. އަހަރުދުވަހުންނެވެ. އަދި ފިރިހެން އިހި ފުރާވަރަށް އަރަނީއަޅަން 3-63އަހަރާއި6އަހަރާއި ދޭތެރޭގައެވެއަހަރުވެއެވެ. އިހީގެ ހެދި ބޮޑުވުން ބިނާވެގެންވަނީ ފެނުގެ ފިނިހޫނުމިނާއި، ކާއެއްޗެހި ލިބުމަށެވެ.\nފަޅު އިހި ބިސްއަޅާފަހަރަކު ގާތްގަޑަކަށް 700،000 ބިސްއަޅައެވެ. މިބިސްތައް ހުންނަނީ ވަރަށް ކުދިކޮށް، ގަދަ އޮރެންޖު ކުލައެއްގައެވެ. އިހީގެ ބިސްތައް ވިހަން ތިން ހަފުތާއާއި ނުވަ ހަފުތާ ދޭތެރޭ މުއްދަތެއް ނަގައެވެ. 3-9 ހަފްތާނަގައެވެ.\nއިހީގެ އުމުރުގެ ފުރަތަމަ ދުވަސްވަރު ހޭދަ ކުރަނީ ކަނޑުގެ މަތީފަށައިގައި ހުންނަ ފަނިފަކުސާ (ޕުލެންކްޓަންސް) ކެއުމުގައެވެ. މިދުވަސްވަރު ކަނޑުގެ އޮޔަވަރުގެ އެހީގައި ދުރުހިސާބުތަކަށްއް މި އިހިތައް ދަތުރުކުރެއެވެ. 9-119މަހާއި 11 މަހާއި ދޭތެރޭ މުއްދަތެއް މަސްދުވަސް މިގޮތުގައި ހޭދަކުރުމަށްފަހު އަތޮޅުތެރެއަށް ވަދެ ހިމާޔަތް ހޯދައެވެ. ހި އިހި ތިލަ ވެށިތަކުގައި ވަޒަންވެރިވެ ހިމާޔަތްކަން ހޯދައެވެ.\nދުނިޔޭގައި 160 ބާވަތުގެ ފާނަ އުޅެއެވެ. ރާއްޖޭގައި މީގެ %25 ބާވަތެއްތް (45 ބާވަތް) އުޅެއެވެ. ފަރުތަކުގައި އުޅޭ މަސްތަކުގެ ތެރެއިން ނެތިދިޔުމުގެ ބިރު އެއްމެ ބޮޑަށް ހީވެފައިއޮތީ ފާނައިގެ އާއިލާއަށެވެ.\nކަސްފާނަ ކަހަލަ ވަރަށް ގިނަ ފާނައިގެ ބާވަތްތަކުގެ އުމުރު މިނިކާވަގު އާއިލާގެ ޖަނަވާރުތަކަށް ވުރެ ދިގެވެ. މިސޮރުމެން ގެ އުމުރު ގޮރިއްލާގެ އުމުރާއި އެއްވަރެވެ.\nމޯލްޑިވްސް މެރިން ރިސަރޗް އިންސްޓިޓިއުޓްގެ ދިރާސާތަކުން ދައްކާގޮތުގައި ރާއްޖޭގައި ބާނާ %90 ފާނަ ބާނަނީ ބިސްދޫކުރާ އުމުރަށް އެރުމުގެ ކުރިންނެވެ.\nއިންޑިޔާ ކަނޑުގެ ގައުމުތަކުގެ ތެރެއިން ދިރިހުރި ފާނަ އެކްސްޕޯޓުކުރާ ހަމައެކަނި ގައުމަކީ ދިވެހިރާއްޖެއެވެ.\nގިނަ ބާވަތްތަކުގެ ފާނަ ބިސްދޫކުރަނީ އުމުރުން7އަހަރަށް ނުވަތަ 8 އަހަރަށް އެޅުމުންނެވެ.\nފާނަ ބޮޑުވާ ވަރަކަށް ބިސްދޫކުރާ މިންވަރުވެސް އެތައް ގުނައެއް އިތުރުވެއެވެ.\nބިސްދޫކުރާ ދުވަސްވަރު އައުމުން އެތައްބައިވަރު ފާނަ އެއްސަރަހައްދަކަށް ޖަމާވެއެވެ. މިއަށް ކިޔަނީ 'ސްޕޯނިންގް އެގްރިގޭޝަން' އެވެ.\nދުނިޔޭގައި ފާނަ ބިސްދޫކުރަން ޖަމާވާ %60 ސަރަހައްދުގައި ފާނަ ޖަމާވާ އަދަދު ވަނީ ވަރަށްބޮޑަށް ދަށަށް ގޮސްފައެވެ. އަދި ވަރަށް ގިނަ ސަރަހައްދުގައި މިހާރު އެއްގޮތަކަށްވެސް ފާނަ ޖަމައެއް ނުވެއެވެ.\nގިނަ ބާވަތުގެ ފާނަ ބޮޑުވެގެން އަންނަނީ އަންހެން މަހުގެ ގޮތުގައެވެ. ވަކި ވަރަކަށް ބޮޑުވުމުން ބައެއް މަސް ފިރިހެން މަހަށް ބަދަލުވެއެވެ. މިހެންކަމުން އާބާދީގައި ފިރިހެން މަސް ނިސްބަތުން މަދެވެ.\nފާނަ ޖަމާވާ ސަރަހައްދުތަކުން މަސްވެރިކަން ކުރުމުން، އެސޮރުމެން އާލާވުމަށް ލިބޭ ފުރުސަތު ގެއްލި، ފާނައިގެ އާބާދީ ވަރަށް ބޮޑުތަނުން ދަށަށްދެއެވެ.\nދުނިޔޭގައި ގާތްގަޑަކަށް 60 ބާވަތުގެ އިހި އުޅެއެވެ. ރާއްޖޭގައި 0.8 ފޫޓަށްވުރެ ކުދިކުރި އިހި ހިފުމަކީ މަނާކަމެކެވެ.\nފާއިތުވެ ދިޔަ ދެގަރުނެގެއްހާ ތެރޭގައި އިހީގެ މަސްވެރިކަން ވަނީ ދުނިޔޭގައި ވަރަށް ބޮޑަށްއް ފުޅާވެގެން ގޮސްފައެވެ. މިހެންކަމުން އަދި އިހީގެ އާބާދީ ރަނގަޅު ގޮތުެއްގައި މެނޭޖުކުރާނެ އަވަސް ނިޒާމެއްވެސް މިއަދު މވަނީ ވަރަށް ބޮޑަށް ބޭނުންވެފައެވެ.\nއިހި3އިންޗިއަށް ބޮޑުވެ 6.8 ކިލޯގުރާމު ހުންނަވަރަށް ބަރުވާންބޮޑުވ ާަް ން 2އަހަރުދުވަސް ނަގައެވެ. އަދި ބަރުދަނުގައި 6.8 ކިލޯގުރާމު ހުންނަވަރަށް އިހި ބޮޑުވެއެވެ.\nއިހީގެ ލޭ ހުންނަނީ ނޫކުލައިގައެވެ. އެއީ އެސޮރުމެންގެ ލޭގައި ލޯގެ މައުދަން އެކުލެވޭތީއެވެ.\nފަޅު އިހީގައި2ބޮޑު2ނަރުވާ ހުރެއެވެ. އިހީގެ ނަރުވާތައްމިދެ ނަރުވާ ބޭނުން ކުރަނީ އެހެން ދިރުންތަކުގެ ކިބައިންން ރައްކާތެރިވުމަށެވެ.\nދުނިޔޭގައި ރަތްމަހުގެ 106ބާވަތް އުޅެއެވެ. މީގެ ތެރެއިން ރާއްޖޭގައި އުޅެނީ 29 ބާވަތެވެ. ރަތްމަހުގެ ބާވަތްތަކަކީ ރާއްޖޭގައި އެންމެ ގިނައިން ބާނާ ފަރުމަހުގެ އާއިލާއެވެ.\nރަތްމަސް 55 އަހަރުވަންދެން ދުނިޔޭގަ އުޅެއެވެ. އެއީ ސާރިދޯޅެއްގެ އުމުރަކަށް ވުރެ ދެގުނަ ދިގު އުމުރެކެވެ.\nފާއިތުވި 20 އަހަރުތެރޭގައި ރާއްޖެއިން ބާނާފައިވާ ރަތްމަހުގެ ޖުމްލަ އަދަދާއި ސައިޒް ވަނީ ދަށްފައެވެ. މިއީ މިބާވަތުގެ މަސް ބާނަންޖޭހެ މިންވަރަށްވުރެ ގިނައިން ބާނާކަމުގެ ނިޝާނެކެވެ.\nރަތްމަހަކީ3ފޫޓައް ބޮޑުވެ ބަރުދަނުގައި 12.5 ކިލޯ ހުންނަ މަހެކެވެ. މިއީ ރަތްމަހުގެ އާއިލާއިން އެއްމެ ގިނަ ދުވަހު (55 އަހަރު) ދިރިއުޅޭ ބާވަތެވެ . އެއީ ސާރިދޯޅުގެ އުމުރަށްއްވުރެ ދެގުނައަށްވުރެވެސް ދިގެވެ.\nގިއުޅަކީ 3.6 ފޫޓައް ބޮޑުވެ ބަރުދަނުގައި 15.4 ކިލޯ ހުންނަ މަހެކެވެ. އެސޮރުމެން 15 އަހަރު ވަންދެން ދުނިޔޭގައި އުޅެއެވެ.\nގިނިމަސް 18 އަހަރު ވަންދެން ދުނިޔޭގައި އުޅެއެވެ.


Chelsea ge veriyaa Abramovich Israel ge ravvessakah | Mihaaru\nއިޒްރޭލުގެ އެންމެ މުއްސަނދި މީހަކަށް ދެން ވާނީ އަބްރޮމަވިޗް. --ފޮޓޯ:އޭއެފްޕީ\n29 މެއި 2018 - 13:11 10 comments\nއިޒްރޭލުގެ އިމިގްރޭޝަން އޮފިޝަލުން ބީބީސީ އަށް ބުނީ މޮސްކޯގައި ހުންނަ އިޒްރޭލް އެމްބަސީގައި އަބްރަމޮވިޗްއާ އިންޓަވިއު ކޮށްފައިވާ ކަމަށެވެ. އަބްރަމޮވިޗް ވެސް ވަނީ ދާދި ފަހުން ތެލް އަވީވް އަށް ދަތުރުކޮށްފަ އެވެ.\nއިޒްރޭލުގެ ރައްވެހިކަން ލިބުމުން އަބްރަމޮވިޗް، 51، ވާނީ އިޒްރޭލުގެ އެންމެ މުއްސަނދި މީހާއަށެވެ. އޭނާގެ މިލްކިއްޔާތުގެ އަގު 11.5 ބިލިއަން ޑޮލަރަށް އަރާ ކަމަށް ފޯބްސް އިން ބުނެ އެވެ.\nއަބްރަމޮވިޗްގެ އިނގިރޭސި ވިލާތުގެ އިންވެސްޓް ވިސާ މީގެ ދުވަސްކޮޅެއް ކުރިން ވަނީ ހަމަވެފަ އެވެ. ނަމަވެސް ވިސާ އާ ކުރުން ލަސްވާ މައްސަލާގައި އިނގިރޭސި ސަރުކާރުން ކޮމެންޓްކޮށްފައެއް ނުވެ އެވެ. ވިސާ އާ ކުރުން ލަސްވަމުންދާ އިރު އިނގިރޭސި ވިލާތާއި ރަޝިޔާއާ ދެމެދު ވަނީ ބޮޑު ޑިޕްލޮމެޓިކް މައްސަލައެއް އުފެދިފަ އެވެ. އެއީ ރަޝިޔާގެ ކުރީގެ ޖާސޫސަށް އިނގިރޭސި ވިލާތުގައި ވިހަ ދިން މައްސަލައިގަ އެވެ.\nޗެލްސީގެ ސްޓަންފޮޑް ބްރިޖުގައި ކުޅޭ މެޗުތަކަށް އަބްރަމޮވިޗް އާއްމުކޮށްދޭ. --ފޮޓޯ:ރޮއިޓާސް\nޗެލްސީ އާއި މެންޗެސްޓާ ޔުނައިޓެޑް މި މަހު ވެމްބްލީގައި ކުޅުނު އެފްއޭ ކަޕް ފައިނަލް މެޗަށް ވެސް އަބްރަމޮވިޗަށް ލަންޑަނަށް ދެވޭ ގޮތެއް ނުވި އެވެ.\nއިޒްރޭލުގެ މީޑިއާތަކުން ބުނި ގޮތުގައި ލޯ އޮފް ރިޓާންގެ ދަށުން އަބްރަމޮވިޗް އަށް ވަނީ އިޒްރޭލުގެ އައިޑެންޓިޓީ ކާޑު ދީފަ އެވެ. ލޯ އޮފް ރިޓާންގެ ދަށުން ޔަހޫދިންނަށް އިޒްރޭލުގެ ރައްވެހިކަން ލިބެ އެވެ. އަބްރަމޮވިޗް އަކީ ޔަހޫދީއެކެވެ.\nޓައިމްސް އޮފް އިޒްރޭލުން ބުނެފައި ވަނީ މިދިޔަ ހޯމަ ދުވަހު އަބްރަމޮވިޗް އިޒްރޭލަށް ދިޔަކަން އިންޓީރިއާ މިނިސްޓްރީން ޔަގީންކޮށްދީފައިވާ ކަމަށެވެ. އަދި އޭނާ އިޒްރޭލަށް މިހާރު ދިރިއުޅުން ބަދަލުކޮށްފައިވާ ކަމަށް ވެސް އެ ނޫހުން ބުނެފައިވެ އެވެ.\nއަބްރަމޮވިޗް އަކީ އިޒްރޭލަށް ގިނަގިނައިން ދަތުރުކުރާ މީހެކެވެ. އޭނާ ވަނީ 2015 ވަނަ އަހަރު ތެލް އަވީވުން ހޮޓަލެއް ވެސް ގަނެފަ އެވެ. ރިޕޯޓްތައް ބުނާ ގޮތުގައި އަބްރަމޮވިޗް މިހާރު ވަނީ އެ ހޮޓާ ދިރިއުޅޭ ތަނަކަށް ބަދަލުކޮށްފަ އެވެ.\nއިޒްރޭލުގެ ޕާސްޕޯޓް އޮންނަ މީހުންނަށް ވިސާ ނެތި އިނގިރޭސި ވިލާތަށް ދަތުރު ކުރެވެ އެވެ. އަދި ކުރު މުއްދަތެއްގައި އިނގިރޭސި ވިލާތުގައި ދިރިއުޅެވެ އެވެ.\nރަޝިޔާގެ ވެސް އެންމެ ބޮޑެތި މަހުޖަނުންގެ ތެރޭގައި ހިމެނޭ އަބްރަމޮވިޗް ޗެލްސީ ގަނެފައި ވަނީ 2003 ވަނަ އަހަރު އެވެ. ރަޝިޔާގެ ރައީސް ލަޑިމިއާ ޕުޓިންއާ ގާތް ގުޅުމެއް އޮންނަ އަބްރަމޮވިޗް ވަނީ ރަޝިޔާގެ ޗުކޮޓްކާ ސަރަހައްދުގެ ގަވަރްނަރުކަން ވެސް ކޮށްފަ އެވެ.\nއިތުރު ލިޔުންތައް ޗެލްސީ އިޒްރޭލް


Sihhe khidhuaiy hoadhumah rashun beyrah dhiya meehunge adhadhu madhu: Faisal - Hali News\nނައިބު ރައީސް ފައިސަލް ނަސީމް—\nފާއިތުވި ދެ އަހަރު ޞިއްޙީ ޚިދުމަތް ހޯދުމަށް ރަށުން ބޭރަށް ދިޔަ މީހުންގެ ޢަދަދު މަދު: ފައިޞަލް\nޞިއްޙީ ޚިދުމަތް ހޯދުމަށް ރަށުން ބޭރަށް ދަތުރުކުރަންޖެހޭ މީހުންގެ ޢަދަދު މިދިޔަ ދެ އަހަރު ވަރަށް ބޮޑުތަން ދަށްވެފައިވާކަމަށް ނާއިބު ރައީސް ފައިޞަލް ނަސީމް މިއަދު ވިދާޅުވެއްޖެއެވެ.\nނާއިބު ރައީސް ވިދާޅުވީ މި ސަރުކާރުން ލާމަރުކަޒީ ނިޒާމަށް ގެނައި ބަދަލުތަކުގެ ސަބަބުން ޚިދުމަތްތައް ލާމަރުކަޒުކުރެވި، ކުރިން ކައުންސިލްތަކުން ނިގުޅައިގަނެފައިވާ ގިނަ ބާރުތަކެއް އަލުން އަނބުރާ ކައުންސިލްތަކަށް ލިބިފައިވާ ކަމަށެވެ. މިގޮތުން، ކުރިމަގުގައި ރަށްރަށުގެ ޚިދުމަތްތައް ތަރައްޤީކޮށް، އެ ޚިދުމަތްތައް ފޯރުކޮށްދިނުމުގައި ކައުންސިލްތަކުގެ ދައުރު ފުޅާވެގެންދާނެކަމުގައި އެމަނިކުފާނު ވިދާޅުވިއެވެ. އަދި، ކައުންސިލްތަކުގެ އެއްބާރުލުމާއެކު ވަރަށް ގިނަ ޚިދުމަތްތަކެއް ރަށްރަށުގައި ތަޢާރަފު ކުރެވޭނެކަމުގެ އުންމީދު އޮތްކަމުގައި ވެސް ވިދާޅުވެފައެވެ.\nރާއްޖޭގެ ހުރިހާ ރަށެއްގައި ދިރިއުޅޭ ރައްޔިތުންނަށް އެބައެއްގެ އަމިއްލަ ރަށުގައި ތިބެގެން ފަސޭހަކަމާއިއެކު ޞިއްޙީ ޚިދުމަތްތައް ހޯދޭނެގޮތް ތަނަވަސްކޮށްދިނުމަކީ މި ސަރުކާރުގެ މައިގަނޑު ސިޔާސަތެއް ކަމަށް ވެސް ވިދާޅުވިއެވެ.\nފައިޞަލް ވިދާޅުވީ މި ސަރުކާރުގެ ލާމަރުކަޒީ ނިޒާމުގެ ދަށުން ޞިއްޙީ ޚިދުމަތްތައް ފުޅާކުރުމުގެ މަޝްރޫޢު ވަރަށް ހަލުވިކޮށް ކުރިއަށް ގެންގޮސްފައިވާކަމަށެވެ. މިއަދު މި ފެނިގެންދަނީ ރާއްޖޭގެ ޞިއްޙީ ނިޒާމަށް ބޮޑު އިންޤިލާބީ ބަދަލުތަކެއް އަންނަމުންދާތަން ކަމަށް ވެސް ވިދާޅުވިއެވެ. މިގޮތުން، މިއަހަރު އެކަނިވެސް ސަރުކާރުން ޞިއްޙީ ޚިދުމަތްތައް ތަރައްޤީކޮށް ހަރުދަނާކުރުމަށް ބޮޑު ހޭދައެއް ކޮށްފައިވާކަމުގައި ނައިބު ރައީސް ވިދާޅުވިއެވެ.\nއެމަނިކުފާނު ވިދާޅުވީ ދިވެހިރާއްޖޭގެ އުތުރުގައިވެސް އައްޑޫގައި މިއަދު ފެށި ފަދަ ޚިދުމަތްތައް ފެށުމުގެ މަސައްކަތް މި ސަރުކާރުން ކުރިޔަށްގެންދާނެ ކަމަށެވެ.\nއައްޑޫ އިކުއިޓޯރިއަލް ހޮސްޕިޓަލް (އޭ.އީ.އެޗް) ގެ ބެލުމުގެ ދަށުން ޤާއިމުކޮއްފައިވާ މި ސެންޓަރުން ކްލިނިކަލް ސައިކޮލޮޖީ، އޮކިއުޕޭޝަނަލް ތެރަޕީގެ އިތުރުން ސްޕީޗް ތެރަޕީގެ ޚިދުމަތްތައް ފޯރުކޮށްދެވޭނެއެވެ. މި ސެންޓަރުގެ މަސައްކަތް ކުރިޔަށް ގެންދިއުމަށް ހަމަޖެހިފައި ވަނީ ކުދިންގެ ހެދިބޮޑުވުމަށް ބޭނުންވާ ހުރިހާ ފަރުވާއެއް އެއްތަނަކުން ލިބޭނެގޮތަށް އިސްކަންދީގެން އަދި އައްޑޫސިޓީގައި ކުރިޔަށްގެންދާ ސްޕެޝަލް ނީޑް ކްލާސްތަކާ އެފަދަ ކަމާގުޅުންހުރި ހުރިހާ ފަރާތްތަކާވެސް ގުޅިގެން ވަށާޖެހޭ ގޮތެއްގައެވެ.\nމި ރަސްމިއްޔާތުގައި ނާއިބު ރައީސް ބައިވެރިވެ ވަޑައިގެންނެވީ ވަރޗުއަލްކޮށްނެވެ.


Fehendhoo ge councilor in kuni ukaidhenee | Mihaaru\nޚަބަރު / ބ.ފެހެންދޫ\nފެހެންދޫގެ ކައުންސިލަރުން ކުނި އުކައިދެނީ\nފެހެންދޫގައި ކައުންސިލަރުން ކުނި އުކަނީ-- ފޮޓޯ: އޭދަފުށީޓައިމްސް\nގޭގެއަށް ގޮސް ކުނި އުކައިދޭނެ ބަޔަކު ހޯދުމަށް ބ. ފެހެންދޫ ކައުންސިލުން ކުރި އިއުލާނަށް ކުރިމަތި ލާނެ ބަޔަކު ނުވުމުން، ކައުންސިލް މެމްބަރުން އެ މަސައްކަތަށް ނުކުންނަވައިފި އެވެ.\nފެހެންދޫ ކައުންސިލްގެ ރައީސް މޫސާ ނަސީމް ވިދާޅުވީ ރައްކާތެރި ގޮތުގައި ކުނި ނައްތާލައި، ރަށް ސާފުތާހިރުކޮށް ބޭއްވުމަށް، މި އަހަރު ކުނި އުކުމުގެ ޕްރޮގްރާމެއް ފަށަން ކުރިއްސުރެ ނިންމާފައިވާ ކަމަށެވެ. އަދި އެކަމަށް މީހުން ހޯދަން ކައުންސިލުން އިއުލާން ކުރި ނަމަވެސް އަހަރު ފެށުނު އިރު އެކަން ކުރާނެ ބަޔަކު ނުވުމުން ތިން ކައުންސިލަރުން ކުނި އުކަން ނުކުންނެވީ ކަމަށް އޭނާ ވިދާޅުވި އެވެ.\nމިހާރު ފެހެންދޫގެ ކައުންސިލަރުން ހެނދުނު 8:30 ގައި އޮފީހަށް ނުކުންނެވުމުގެ ބަދަލުގައި އަށެއް ޖަހާއިރު ގޭގެއަށް ކުނި ނަންގަވާށެވެ. ކޮންމެ ގެއެއްގެ ބޭރުގައި ވެސް ކުނި ކޮތަޅު ބަހައްޓާފައި ހުންނައިރު، އެ ތަކެތި އުފުލަނީ ކައުންސިލްގެ އައިލެންޑް ޕިކަޕެއްގަ އެވެ.\nފެހެންދޫގެ ކައުންސިލަރުން ކުޑަ ޕިކަޕްގައި ކުންޏާ އެކު -- ފޮޓޯ: އޭދަފުށީޓައިމްސް\n"ވަރަށް އެހެން ކަހަލަ ކަމެއް މިއީ. އެކަމަކު ކުރާނެ ބަޔަކު ނުވުމުން އަޅުގަނޑުމެން ޖެހޭނީ ކުރަންތާ. މިއީ އަޅުގަނޑުމެންގެ ޒިންމާއެއް ކަމަށް ދެކެނީ،" މޫސަ ވިދާޅުވި އެވެ.\nއޭނާ އާއި ދެން ތިއްބެވި ކައުންސިލަރުން މިހާރު އޮފީހަށް ވަޑައިގަންނަވަނީ ކުނި އުކުމުގެ މަސައްކަތަށް ފަހު، ހެނދުނު 11 ޖަހާ ފަހުންނެވެ. އެކަމަކު އޮފީހުގައި ތިއްބަވައިގެން ކުރައްވާނެ މާ ގިނަ މަސައްކަތެއް ނެތުމުން، އާއްމު މަސައްކަތަށް ބޮޑު ބުރުލެއް ނާރާ ކަމަށް މޫސަ ވިދާޅުވި އެވެ.\nގާތްގަނޑަކަށް 300 އެއްހާ މީހުންގެ އާބާދީއެއް އޮންނަ ފެހެންދޫގައި ކުނި އުކާލަނީ މަހެއްގެ މައްޗަށް ގެއަކުން 100 ރުފިޔާ ނަގައިގެންނެވެ. އެކަން ކުރާނެ ބަޔަކު ލިބެންދެން އެ ހިދުމަތް ކައުންސިލަރުން ދެއްވާނެ ކަމަށް މޫސަ ވިދާޅުވި އެވެ.\nކައުންސިލް އިދާރާ ކުނި ވޭސްޓް މެނެޖްމެންޓް ބ.ފެހެންދޫ\nހެނބަދޫ ކައުންސިލުން 1 ޖަނަވަރީ 2018 އިން ފެށިގެން ތި ކަންކުރާ ވާހަކަ އަޑުއެހިން. އެކަމަކު އެކަންވެސް ކުރެވެން އަންނަނީ މަހުޖަނު ރުއްސާފަ ވީމަ އަދި ނުފެށިގެން އެއުޅެނީ. މިހާރު ގޭކައިރީގަ ކުނި ގިނަވެއްޖެ.\nޒިންމާ ނަގާނީ ތިގޮތަށް. ވަރަށް ބަރާބަރު.\nތިޔަހެން ތިކަން ކުރުމުން އެނގެނީ ކައުންސިލަރުންގެ ހިތްވަރު ގަދަކަން.. އެކަމަކު ތަންކޮޅެއް ފުންކޮށް ވިސްނާލައިފިއްޔާ ތިކަމުގައި އެހެން މާނައެއް ވެސް ދޭހަވޭ. އެއީ ރަައްޔިތުން ބައިވެރިކޮށްގެން ކަންކަން ކުރަން ކައުންސިލަރުންނަށް ނޭނގުން! އެއްވެސް މީހަކު ތި މަސައްކަތަށް ނުނިކުންނާނެ ކޮންމެވެސް ސަބަބެއް އޮންނާނެ. އަސްލު ކައުންސިލަރުންގެ ދައުރަކަށް ވާންޖެހޭނީ އެމައްސަލައެއް ސާފުކޮށް ރައްޔިތުން މަސައްކަތަށް ނިކުންނާނެ މަގެއް ފަހިކޮށްދިނުން. ލީޑަރޝިޕަކީ އެއީ!\nއެބުނީ ރަށުގެ އާބާދީއަކީ ގާތްގަޑަކަށް 300 ކަމަށް.. އެވަރުގެ އާބާދީއެއްގައި3ކައުސިލަރުން ތިބޭއިރު އެބުނާހެން އޮފީހުގައި ކުރާނެ މާގިނަ ކަންތަކެއް ނުހުންނާނެ.. ކަމެއް ނުކޮށް ހަމައެކަނި ގޮނޑި ހޫނުކޮށްގެން މުސާރަ ނެގުމުގެ ބަދަލުގައި ތިޔަ ކައުންސިލަރުން ތިދެއްކެވީ ވަރަށް ރީތި ވަރަށް މަތިވެރި ނަމޫނާއެއް.. ކުދިކުދި ރަށްތަކުގައި ކުދި އާބާދީތަކަށް ހިދުމަތްކުރަން އަމަލީގޮތުން ކައުންސިލަރުން ބައިވެރިވުމަކީ ތިއީ.. ހަމަ އައްސަރިބަހާއި ސާބަސްދެން ތިޔަ ކައުންސިލަރުންނަށް\nމީތި ސަޅި.. ކުރާނެ ބައެއް ނެތޭ ކިޔާފަ ބޮލުން ކަޓުވާ ނުލީތީ އައްސަރި ބަހާ ސާބަސް..\nނަށީދު ހެދެނީ ދޯ ހުސް އަމީތާބު ދެން މީ ބޮނޑުވަރު\nކިތަންމެ ހަޖަމް ކުރަން ދަތިވިޔަސް ރައްޔިތުންނާއި ގާތުން ހިދުމަތް ކުރުމުގައި ރައީސް ނަޝީދު ދެެއްކެވި ނަމޫނާ އެއީ ހަމަ ތައުރީފް ހައްގު\nދައުލަތުގެ މަޤާމް ތަކަށް ރައްޔިތުން މީހުން އިންތިހާބުކޮށް މަޤާމް ހަވާލު ކުރަނީ މަސްއޫލިއްޔަތު ތަކަކާއި އެކު. އެހެން ނަމަވެސް އެއްބަޔަކު ބަލަނީ “ތިޖޫރީ އާއި ދޯހަޅިވެ ލިބިފައިވާ ފުރުސަތުގައި ތިޖޫރީގައި ހުރިފައިސާ ކަޅާކޮށްލެވޭތޯ” އަނެއްބަޔަކު ދައުލަތުގެ މިނިވަން މުއައްސަސާގައި ތިބެ “ހިހޫތަނުން ކާލައިގެން” ލޮލަށް ނުފެންނަ ކަންފަތަށް އަޑުނީވޭ ބައެއްކަމަށް ހެދިގެން ތިބޭއިރު “އެކަހެރިކޮށް ބާކީކޮށްފައިތިބި” ސަފީރުންނާއިވެސް ވާހަކަ ދެއްކުން މަނާކޮށްފައި ތިބި ކައުންސިލަރުންނަށް މިޖެހެނީ ޑަސްބިން އުކަން. މިއީތޯ ތިޔަކިޔާ “ޔުނިޓަރީ ދައުލަތުގެ ސިފަ” އަކީ ؟؟! ނަސްލީ ތަފާފު ކުރުން ހައްދުން ނައްޓައިފި. ޔުނިޓަރީ ދައުލަތަކަށް ވުރެން “ރޭސިޒަމް ބޮޑު” ކޮމިއުނިސްޓް ދައުލަތެއްގެ ސިފަ އާއި ގޮތްތައް މަޑުމަޑުން އާލާވާން ފަށައިފި. 2018 ގެ މާކުރިން ބަދަލު ގެނެސް އިޖުތިމާއީ އަދާލަތު ޤާއިމް ކުރާން ޖެހެނީ މިދައުލަތުގެ ދެމިއޮތުމަށް “ޤައުމުގެ ހައްގުގައި” ކަން ޤަބޫލު ކުރޭ.\nރ. ވާދޫ ރެދަން\nތީ ރަށެއްގަ އަލަށްކުރާކަމެއްނޫން! ރަަސްގެތީމުގަ ކައުންސިލަރަކު ތިކަންކުރާތާ އެތައްދުވަހެއްވެއްޖެ!


Coalition gai thibbevee kada jessevi leaderun: Saeed\nކުރީގެ އިކޮނޮމިކް މިނިސްޓަރު އަދި މާވަށު ދާއިރާގެ މެންބަރު މުހައްމަދު ސައީދު\nސަރުކާރު ހިންގާ ކޯލިޝަންގެ ލީޑަރުންނަކީ މަޝްރޫއުތަކުގައި ހުސް ކަޑަ ޖެއްސެވި ބޭފުޅުން ކަމަށް ވިދާޅުވެ ތިލަމާލެ ބްރިޖްގެ މަސައްކަތް ފުރިހަމަކޮށް ނިންމިދާނެ ކަމާމެދު ކުރީގެ އިކޮނޮމިކް މިނިސްޓަރު މުހައްމަދު ސަައީދު ސުވާލު އުފައްދަވައިފި އެވެ.\nމާލެ، ވިލިނގިލި އަދި ތިލަފުއްޓާއި ގުޅީފަޅު ގުޅާލަން އަޅާ "ތިލަ މާލެ" ބްރިޖްގެ މަސައްކަތް ކުރިއަށް އޮތް ހަ މަސް ދުވަހުގެ ތެރޭގައި ފެށޭނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވަނީ ވިދާޅުވެފަ އެވެ. ސަރުކާރުން އަމާޒު ހިފަނީ ރިޔާސީ އިންތިހާބުގެ ކުރިން މާލެ-ވިލިމާލެ ބްރިޖުން ގުޅުވާލުމަށެވެ.\nނަމަވެސް އިންޑިއާގެ އެގްޒިމް ބޭންކުން ވަނީ ބްރިޖް މަސައްކަތަށް ފަސް އަހަރު ހޭދަވާނެ ކަމަށް ބުނެފަ އެވެ. ތިލަ މާލެ ބްރިޖަށް، އިންޑިއާއިން 400 މިލިއަން ޑޮލަރު (ގާތްގަނޑަކަށް 6.1 ބިލިއަން ރުފިޔާ) ގެ ލޯނު ދިނުމުގެ އެއްބަސްވުމުގައި ވަނީ ސޮއި ވެސް ކޮށްފަ އެވެ. އެ ފައިސާގެ ތެރެ އިން 100 މިލިއަން ޑޮލަރަކީ ހިލޭ އެހީ އެވެ. ބާކީ އޮތް 400 މިލިއަން ޑޮލަރަކީ ލޯނެވެ. ލޯން ދީފައި ވަނީ އެގްޒިމް ބޭންކުންނެވެ.\nއެކަމަށް އިޝާރާތް ކުރައްވާ ސައީދު ވިދާޅުވީ ސަރުކާރު ކޯލިޝަންގެ ގިނަ ބޭފުޅުންނަކީ މަޝްރޫއުތަކުގައި ހުސް ކަޑަ ޖެއްސެވި ބޭފުޅުން ކަމަށެވެ. ހަރުދަނާ ވިސްނުމެއް ނެތި މިހާ ބޮޑެތި ކަންކަން މިއީ އަޖުމަ ބަލަން ކައިރިވާވަރުގެ ކަމެއް ނޫން ކަމަށް ސައީދު ވިދާޅުވިއެވެ.\n"އިންތިހާއަށް ބޮޑު ހަރަދާއެކު ޖަހާ ތަނބު އެކަނި ހުންނަން ވެއްޖެނަމަ ފަހުން ހިތާމަ ކުރާނެ،" ސައީދު ވިދާޅުވިއެވެ.\nތިލަމާލެ ބްރިޖުގެ ސާވޭއަށް ފުގްރޯ ކުންފުނިން ރާއްޖެ ގެނައި ސާމާނުތައް -- ފޮޓޯ: ޕްލޭނިން މިނިސްޓްރީ\nމާލެ އާއި ތިލަފުށި އަދި ވިލިމާލެ ގުޅިގެންދާ ގޮތަށް ބްރިޖް އެޅުމުގެ ގޮތުން ސާވޭގެ މަސައްކަތް ކޮށްފައިވަނީ ނެދަލެންޑްސްގެ ކުންފުންޏަކުން 15 މިލިއަން ޑޮލަރަށެވެ. ނެދަލޭންޑުގެ ފުގްރޯ ކުންފުނިން މި މަސައްކަތުގެ ދަށުން ކަނޑުގައި 25 ބޯހޯލް އަދި އެއްގަމުގައި 25 ބޯހޯލް ތޮރުފުމުގެ މަސައްކަތް ކޮށް ދިރާސާތައް ވަނީ ކުރިއަށް ގެންގޮސްފައެވެ.\nމިއަހަރަށް މަޖިލީސް ހުޅުވައިދެއްވާ ވާހަކަފުޅު ދައްކަވަމުން ރައީސް ސޯލިހް ވިދާޅުވީ މާލެ އާއި ވިލިމާލެ އާއި ގުޅިފަޅު އަދި ތިލަފުށި ބްރިޖުން ގުޅައިލުމުގެ އަމަލީ މަސައްކަތް ވެސް، ކުރިއަށް އޮތް ހަ މަސްތެރޭގައި ފެށިގެންދާނެ ކަމަށެވެ.\nއިންޑިއާ ރައީސް އިބްރާހިމް މުހައްމަދު ސޯލިހު މުހައްމަދު ސައީދު + ތިލަމާލެ ބްރިޖް ޕޮލިޓިކްސް


SunOnline: Raajjeyge igthisaadhu kolhah nagan 1.2 billion dollar beynun vey\nރާއްޖޭގެ އިގްތިސާދު ކޮޅަށް ނަގަން 1.2 ބިލިއަން ޑޮލަރު ބޭނުންވާނެ: އދ\nއަހުމަދު މިޒްޔާލް 05 May 2020, 13:31\nކޮވިޑް19އާ ގުޅިގެން ރާއްޖެއަށް ކުރިމަތިވާ އިގްތިސާދީ ގެއްލުންތަކުން އަރައިގަތުމަށް 1.2 ބިލިއަން ޑޮލަރު ބޭނުންވާނެ ކަމަށް އދ. ގެ ވިޔަފާރިއާ ބެހޭ ޖަމްއިއްޔާއަކުން ބުނެފި އެވެ.\nޔުނައިޓެޑް ނޭޝަންސް ކޮންފަރެންސް އޮން ޓްރޭޑް އެންޑް ޑިވެލޮޕްމަންޓް (ޔޫއެންސީޓީއޭޑީ)ގެ ޓްރޭޑް އެންޑް ކޮމޯޑިޓީސް ޑިވިޝަނުގެ ޑިރެކްޓަރު ޕަމޭލާ ކޯކް ހެމިލްޓަން ތައްޔާރުކޮށް ނެރުއްވި ރިޕޯޓުގައި ކޮވިޑްގެ ސަބަބުން ރާއްޖެ ފަދަ ޖަޒީރާ ގައުމުތަކުގެ އިގްތިސާދަށް ލިބޭނެ ގެއްލުމުގެ އަންދާޒާއެއް ވަނީ ހިމަނާފަ އެވެ.\nއެ ރިޕޯޓުގައި ބުނާ ގޮތުން ކޮވިޑް19އިން ލިބިފައިވާ އިގްތިސާދީ ގެއްލުންތަކުން އަރައިގަތުމަށް ޖަޒީރާ ގަައުމުތަކަށް ޖުމުލަ 5.5 ބިލިއަން ޑޮލަރު ބޭނުންވާނެ އެވެ.\nޖުމުލަ 28 ގައުމު ހިމެނޭ އެ ލިސްޓުގައި ރާއްޖެއަކީ މާލީ އެހީތެރިކަމަށް އެންމެ ގިނަ އަދަދެއްގެ ފައިސާ ބޭނުންވާ ގައުމެވެ. އެގޮތުން ރާއްޖެއަށް 1.15 ބިލިއަން ޑޮލަރު (17.73 ބިލިއަން ރުފިޔާ) ބޭނުންވާނެ ކަމަށް ރިޕޯޓުގައި ބުނެ އެވެ.\nޕަމާލޭ ވިދާޅުވާ ގޮތުގައި މިއީ ރާއްޖެ ފަތުރުވެރިކަމުން ލިބޭ އާމްދަނީއަށް ބަރޯސާވެފައި އޮތުމާއެކު އެ ސިނާއަތް މުޅިން ހުއްޓިފައި އޮތުމުން ބޭނުންވާ މާލީ އެހީތެރިކަމެވެ.\nމީގެ އިތުރުން އެ ރިޕޯޓުގައި ރާއްޖޭގެ ޖީޑީޕީ 17 ޕަސެންޓަށް ވެއްޓޭނެ ކަމަށް ލަފާކޮށްފައިވާއިރު، ޖީޑީޕީ އެންމެ ބޮޑަށް ދަށްވާނެ ކަމަށް ލަފާކުރެވޭ ގައުމަކީ ވެސް ރާއްޖެ އެވެ. ސަބަބަކީ ރާއްޖޭގެ ޖީޑީޕީގެ 66 ޕަސެންޓު ހިއްސާކުރަނީ މިހާރު ހުއްޓުމަކަށް އައިސްފައި އޮތް ފަތުރުވެރިކަމުގެ ސިނާއަތުން ކަމަށްވުމުންނެވެ.\nރިޒާވަށް ބަލާއިރު އެ ރިޕޯޓުގައި ބުނާ ގޮތުން ރާއްޖޭގެ ރިޒާވުގައި ފައިސާ ހުރީ ކުރިއަށް އޮތް ދެމަހުގެ އިމްޕޯޓަށް ހަރަދުކުރެވޭ ވަރަށެވެ.\nއެ ރިޕޯޓުގައި މި މައުލޫމާތުތައް އެއްކޮށްފައިވަނީ އައިއެމްއެފް، ވޯލްޑް ބޭންކް، ވޯލްޑް ޓްރެވަލް އެންޑް ޓޫރިޒަމް ކައުންސިލް، އަދި ގައުމުތަކުގެ ތަފާސްހިސާބުތަކާއި ޔޫއެންސީޓީއޭޑީސްޓެޓް މެދުވެރިކޮށެވެ.\nއެ ރިޕޯޓުގައި ރާއްޖެ ފަދަ ޖަޒީރާ ގައުމުތަކަށް ސުން ޕަސެންޓުގެ އިންޓްރެސްޓް ރޭޓެއްގައި ލޯނު ދޫކުރެވޭނެ ގޮތްތަކެއް ހަމަޖައްސައި، މާލީ ހާލަތު ރަނގަޅުވަންދެން މިހާރު ހުރި ދަރަނިތަކަށް ފައިސާ ދެއްކުން މަޑުޖައްސާލެވޭނެ އިންތިޒާމުތަކެއް ހަމަޖައްސައިދިނުމަކީ ވަރަށް މުހިންމު ކަމެއްގެ ގޮތުގައި ވަނީ ފާހަގަކޮށްފަ އެވެ.\nމިހާތަނަށް ލިބުނު ފައިސާގެ ތެރޭގައި އިންޓަނޭޝަނަލް ފައިނޭންސް ކޯޕަރޭޝަން (އައިއެފްސީ) އިން 50 މިލިއަން ޑޮލަރު އަދި އޯޕެކް ފަންޑު ފޯ އިންޓަނޭޝަނަލް ޑިވެލޮޕްމެންޓް (އޮފިޑް) އިން 308 މިލިއަން ރުފިޔާ، އިންޓަނޭޝަނަލް މަނިޓަރީ ފަންޑު (އައިއެމްއެފް)އިން 28.9 މިލިއަން ޑޮލަރު ހިމެނެ އެވެ.\nވޯލްޑް ބޭންކުން މިހާރުވެސް ރާއްޖެއަށް 10 މިލިއަން ޑޮލަރު ދީފައިވާއިރު، އަދި އިތުރު 20 މިލިއަން ޑޮލަރު ހޯދުމުގެ މަޝްވަރާތައް އެބަ ކުރިއަށްދެ އެވެ.\nހަމައެއާއެކު އެމްއެމްއޭއާއި ރިޒާވް ބޭންކް އޮފް އިންޑިއާއާ ދެމެދު ވެފައިވާ 400 މިލިއަން ޑޮލަރުގެ ކަރަންސީ ސްވޮޕް އެއްބަސްވުމުގެ ދަށުން 150 މިލިއަން ޑޮލަރު ވެސް ވަނީ ލިބިފަ އެވެ.\nރާއްޖެއަށް 2.9 ބިލިއަން ރުފިޔާގެ އެހީ ލިބިއްޖެ


ޓްރެވަލް އެޖެންސީތަކުގެ އަހަރީ ރިޕޯޓް ހުށަހަޅަން އަންގައިފި ޓްރެވަލް އެޖެންސީތަކުގެ އަހަރީ ރިޕޯޓް ހުށަހަޅަން އަންގައިފި\nފަތުރުވެރިންތަކެއް ވީއައިއޭގައި - ފޮޓޯ: ޢަލީ ނަސީރު / ޕީއެސްއެމްނިއުސް\nރާއްޖޭގައި އޮޕަރޭޓްކުރަމުންދާ ޓްރެވެލް އެޖެންސީގެ އަހަރީ ރިޕޯޓު ހުށަހަޅަން ޓޫރިޒަމް މިނިސްޓްރީން އަންގައިފިއެވެ.\nދިވެހިރާއްޖޭގައި ޓޫރިޒަމާ ގުޅުންހުރި ދަތުރު ރާވައި ހިންގުމުގެ ޚިދުމަތް ދިނުމާބެހޭ ޤަވާއިދުގެ 9ވަނަ މާއްދާގެ ދަށުން ޓްރެވަލް އެޖެންސީގެ އަހަރީ ރިޕޯޓެއް ކޮންމެ އަހަރެއްގެ ޖޫން މަހުގެ 30ވަނަ ދުވަހުގެ ކުރިން މިނިސްޓްރީ އޮފް ޓޫރިޒަމަށް ހުށަހަޅަންޖެހެއެވެ. އެހެންކަމުން 2021ވަނަ އަހަރުގެ އަހަރީ ރިޕޯޓު 30 ޖޫން 2022ވަނަ ދުވަހުގެ 14:00ގެ ކުރިން ހުށަހެޅުމަށް ޓޫރިޒަމް މިނިސްޓްރީން ވަނީ ޓްރެވެލް އެޖެންސީތަކަށް އަންގަވާފައެވެ.\nޓޫރިޒަމް މިނިސްޓްރީން ވިދާޅުވީ 2021ވަނަ އަހަރުގެ އަހަރީ ރިޕޯޓް މި މުއްދަތުގެ ކުރިން ހުށަނާޅާ ފަރާތްތަކަށް އެ މިނިސްޓްރީން ދޫކޮށްފައިވާ ޓްރެވަލް އެޖެންސީ ހިންގުމުގެ ހުއްދަ ބާޠިލުކުރުމުގެ އިޚްތިޔާރު އެ މިނިސްޓްރީއަށް ލިބިފައިވާކަމަށެވެ.\nރާއްޖެއަށް އައި ފަތުރުވެރިންތަކެއް، - ފޮޓޯ: ވިޒިޓް މޯލްޑިވްސް\nޓްރެވެލް އެޖެންސީތައް ހިންގުމުގެ ޤަވާއިދަށް މިދިޔަ އަހަރުގެ ފެބްރުއަރީ މަހުގެ 25ވަނަ ދުވަހު އިސްލާހު ގެނެސް ވަނީ އަލުން ގެޒެޓްކޮށްފައެވެ. ކުރިން އޮންނަގޮތުން އަހަރީ ރިޕޯޓު ހުށަނާޅާނަމަ ޓްރެވެލް އެޖެންސީ ހިންގުމުގެ ހުއްދަ އަމިއްލައަށް ބާޠިލްވެއެވެ. ނަމަވެސް ފަހުން ގެނައި އިސްލާހާއެކު ރިޕޯޓް ހުށަނާޅައިފިނަމަ ހުއްދަ ބާޠިލްކުރާނީ މިނިސްޓްރީން ނޯޓިސް ދިނުމަށްފަހުއެވެ.


Mee feshumeh, gina goal thakeh gaumee team ah jaihidheynan\n"މީ ފެށުމެއް، ގިނަ ގޯލްތަކެއް ގައުމީޓީމަށް ޖަހައިދޭނަން"\nހަބޭސް އިއްބެ ގައުމީ ޓީމު ޕްރެކްޓިހުގައި --- ފައިލް ފޮޓޯ: މިހާރު | ނިޝާން އަލީ\nމިދިޔަ ހުކުރު ދުވަހު ސިންގަޕޫރާ ދެކޮޅަށް ގައުމީ ޓީމު ކުޅުނު މެޗަކީ ޓީސީގެ އިބްރާހިމް މަހްދީ ހުސައިން (ހަބޭސް) އިއްބެ އަށް ވަރަށް ހާއްސަ މެޗެކެވެ. އެ މަޗަކީ ގައުމީ ޖޯޒީގައި އޭނާ ކުޅުނު ފުރަތަމަ މެޗެވެ. ފުރަތަމަ މެޗުގައިވެސް ގައުމީ ޓީމަށް އޭނާ ގޯލެއް ހަދިޔާ ކޮށްދިނެވެ. .\nމެޗުން ލިބުނު ހިތްވަރާއެކު އޭނާގެ ބޮޑު އުންމިދެއް އެބައޮތެވެ. މި ސީޒަނަކީ ރާއްޖޭގެ އެންމެ މަތީ ޑިވިޝަންގައި އިއްބެ ކުޅޭ ދެ ވަނަ ސީޒަނެވެ. އޭނާގެ ފުރަތަމަ ސީޒަންގައި ދެއްކި ކުޅުމާއެކު ގައުމީ ސްކޮޑުން އޭނާ އަށް ޖާގަ ލިބުނެވެ. ޓީސީ އާއެކު އޭނާ ނިކުތް ފުރަތަމަ މުބާރާތަކީ، މިދިޔަ އަހަރު ކުރީ ކޮޅު ބަންގުލަދޭޝްގައި ބޭއްވި ޝައިހް ކަމާލަު ކުލަބު މުބާރާތެވެ. އެ މުބާރާތް ޓީސީއަށް ކާމިޔާބު ކޮށްދިނުމުގައި މުހިންމު ދައުރެއް އަދާ ކުރި އެވެ.\n"މިއީ އަދި ފެށުމެއް، ގައުމީ ޓީމަށް ގިނަ ގޯލްތަކެއް ޖަހައި ދިނުމަކީ ވަރަށް ބޮޑު އުންމިދެއް،" ގައުމީ ޓީމުގެ ފުރަތަމަ މެޗުގައި ޖެހި ގޯލާ ބެހޭގޮތުން 'އަވަސް' އަށް އިއްބެ ކިޔައިދިނެވެ. "ގިނަ އަހަރުތަކެއް ވަންދެން ގައުމީ ޓީމަށް ކުޅެން ބޭނުން، އެކަމަށްޓަކައި އަމިއްލައަށްވެސް މަސައްކަތް ކުރާނަން."\nޓީސީން ގައުމީ ޓީމަށް ދޫކޮށްލާ ޕްރޮޑެކްޓްތައް ގައުމީ ޓީމުގައި ވިދުން ގަދަ އެވެ. ނާއިޒް ހަސަން (ދާދާ) ޓީސީގައި ކުޅުނު ފުރަތަމަ ސީޒަންގައި ގައުމީ ޓީމުން ޖާގަ ހޯދި އެވެ. ސާފް ޗެމްޕިއަންޝިޕްގައި ބަންގުލަދޭޝް ކޮޅަށް ދާދު ޖެހި ލަނޑުން ގިނަ ބައެއްގެ ސަމާލުކަން އޭނާ އަށް ލިބުނެވެ.\nޓީސީ މިފަހަރު ގައުމީ ޓީމަށް ނެރެދިނީ ހަބޭސް އިއްބެ އެވެ. އޭނާގެ ފުރަތަމަ މެޗުގައިވެސް ގޯލް ޖެހުމުން ޓީސީގެ ކޯޗް މުހައްމަދު ނިޒާމްއަށް ބޮޑު ހިތްހަމަ ޖެހުމެއް ލިބުނެވެ. މިދިޔަ ސީޒަންގައިވެސް މުހިންމު މެޗުތަކުގައި އިއްބެ ވަނީ ޓީސީއަށް ގިނަ ލަނޑުތަކެއް ޖަހައިދީފަ އެވެ.\n"އިއްބެ [މަހްދީ] ލީ އަހަރެން ސްޓައިކަރަކަށް، އޭނަ ވަރަށް ރަނގަޅަށް މަސައްކަތް ކުރި،" ހަބޭސް އިއްބެ އާ ބެހޭގޮތުން ސުވާލުކުރުމުން ގައުމީ ކޯޗް ޕީޓާ ޝެގަޓް ބުންޏެވެ.\n"އެންމެ ފުރަތަމަ ކަމަކީ އޭނާގެ އެބަހުރި ހަލުވި ސްޕީޑެއް، އޭނާގެ ކެރެކްޓާ ވަރަށް ސާފު، އިއްޔަ އަހަރެން އޭނާއާ ވާހަކަ ދެއްކިން އޭނަ ހުރީ ގޯލް ޖަހައިދިނުމުން ވަރަށް އުފާ ވެފަ، ދެން އޮންނާނީ އަހަރެމެންގެ މަސައްކަތް، އޭނާ މި ޓީމުގައި ހުރުން ވަަރަށް މުހިންމު، ކުރިމަގަށް އަހަރެމެން ބޭނުން ވަނީ އެކަހަލަ ކުޅުންތެރިން."\nޓީސީގެ ކޯޗް މުހައްމަދު ނިޒާމް ބުނީ އިއްބެ ފަދަ ކުޅުންތެރިންނަށް ވަނީ ފުރުސަތު ލިބުން ވަރަށް މުހިންމު ކަމަށެވެ. އޭނާ ބުނީ ފުރުސަތު ދިނުމުން ޕަފޯމަންސް ކުރާކަން އިއްބެ ހާމަ ކޮށްދީފި ކަމަށެވެ. ޒުވާން އެހެން ކުޅުންތެރިންނަވެސް އެ ފުރުސަތު ތަނަވަސް ކޮށްދޭން ޖެހޭ ކަން ނިޒާމް ފާހަގަ ކުރި އެވެ.\n"އިއްބެ ފުރުސަތު ދިން ފުރަތަމަ މެޗުގައިވެސް ލަނޑު ކާމިޔާބު ކޮށްފި، އިއްބެ އަކީ ފުޓްބޯޅައިގެ ކުރިމަގު އޮތް ކުޅުންތެރިޔެއް، އިތުރަށް ފުރުސަތު ދީފިއްޔާ ތަފާތު ފެންނާނެ." އޭނާގެ އަމިއްލަ ރަށް އައްޑޫ ފޭދޫ އަށް ނިސްބަތްވާ ކުޅުންތެރިޔާއަށް ތައުރިފު ކުރަމުން ނިޒާމް ބުންޏެވެ. "އެންމެ ފުރަތަމަ ކަމަކަށް ޒުވާން ކުޅުންތެރިންނަށް ފުރުސަތު ތަނަވަސް ކޮށްދޭން އެބަ ޖެހޭ، ފުރުސަތު ދީގެން އިއްބެ ކަހަލަ އެތައް ހުނަރެއް ފާހަގަ ވާނެ."\nނިޒާމް ބުނީ ދާދު އަށްވެސް ފުރަތަމަ ޑިވިޝަނުން ފުރުސަތު ދީ ގައުމީ ޓީމަށްވެސް އޭނާގެ ފެންވަރު ދައްކައި ދިނުމުން ބޮޑު ހިތްހަމަ ޖެހުމެއް ލިބޭ ކަމަށާއި މިހާރު އަނެއްކާ އިއްބެ ޕާފޯމްކުރަން ފެށުމުން ލިބޭ ހިތްހަމަޖެހުން ބޮޑު ކަމަށެވެ. މިނިވަން ޗެމްޕިއަންޝިޕުން، ފުރަތަމަ ޑިވިޝަނަށް އައި ކުޅުންތެރިންގެ ތެރެއިން ލަނޑު ޖެހުމުގެ ރޭޓް އެންމެ ކުރީގައި އުޅޭ ކުޅުންތެރިޔަކީވެސް އިއްބެ ކަން ނިޒާމް ފާހަގަ ކުރި އެވެ.


SunOnline: Kureege sarukaaru ge isverinthakeh JP ah soi kuravvaifi\nކުރީގެ ސަރުކާރުގެ އިސްބޭފުޅުންކޮޅެއް ޖޭޕީއަށް ސޮއިކުރައްވައިފި\nމުހައްމަދު މުޒައްޔިން ނާޒިމް 26 Aug 2019, 21:39\nޖުމްހޫރީ ޕާޓީއަށް ސޮއިކުރެއްވި ކުރީގެ ސަރުކާރުގެ އިސްވެރިން ފޮޓޯއަކަށް ހުއްޓިލައިގެން --- ސަން ފޮޓޯ/ ފަޔާޒު މޫސާ\nކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ ސަރުކާރުގެ އިސްވެރިންތެއް ޖުމްހޫރީ ޕާޓީއަށް މިރޭ ސޮއި ކުރައްވައިފިއެވެ.\nޖުމްހޫރީ ޕާޓީގެ އިދާރާ، މާފަންނު ކުނޫޒުގައި މިރޭ ބޭއްވި ރަސްމިއްޔާތެއްގައި އެޕާޓީއަށް ސޮއި ކުރެއްވި ބޭފުޅުންގެ ތެރޭގައި ކުރީގެ ނައިބު ރައީސް އަބްދުﷲ ޖިހާދާއި ކުރީގެ ހޯމް މިނިސްޓަރު އަޒްލީން އަހްމަދާއި ވިލިމާލެ ދާއިރާގެ ކުރީގެ މެމްބަރު އަހްމަދު ނިހާން ހުސައިން މަނިކާއި ކެލާ ދާއިރާގެ ކުރީގެ މެމްބަރު އަލީ އާރިފާއި ދާންދޫ ދާއިރާގެ ކުރީގެ މެމްބަރު އަހްމަދު އަސްއަދާއި އިނގުރައިދޫ ދާއިރާގެ ކުރީގެ މެމްބަރު އިބްރާހިމް ފަލާހު ހިމެނިވަޑައިގަންނަވައެވެ.\nއެ ބޭފުޅުން ވަނީ މިރޭ ސޮއި ކުރެއްވުމަށްފަހު ޖުމްހޫރީ ޕާޓީގެ ލީޑަރު ގާސިމް އިބްރާހީމާ ފޯމު ހަވާލު ކުރައްވާފައެވެ.\nކޮންމެ ބޭފުޅަކުވެސް ވާހަކަ ދެެއްކެވުމަށް ފުރުސަތު ދެއްވުމުން ވަނީ ގާސިމަށް ވަރަށް ބޮޑަށް ތައުރީފުކޮށް ވާހަކަ ދައްކަވާފައެވެ.\nޖަލްސާގައި ވާހަކަ ދައްކަވަމުން ޖިހާދު ވިދާޅުވީ، އެނާ ޖޭޕީއާ ގުޅީވަޑައިގެނެވީ އެއްވެސް ވަރަށް މަގާމެއް ބޭނުންފުޅުވެގެން ނޫން ކަމަށެވެ. އަދި އޭނާ ބޭނުންވަނީ ޖޭޕީއަށް ހިދުމަތް ކުރައްވަން ކަމަށް ޖިހާދު ވިދާޅުވިއެވެ. އެގޮތުގެ މަތިން 24 ގަޑި އިރު ޕާޓީއަށް ހިދުމަތް ކުރައްވަން ތައްޔާރަށް ހުންނެވި ކަމަށް ޖިހާދު ވިދާޅިވިއެވެ.\nއިދިކޮޅު ޕީއެންސީގެ ނައިބު ރައީސްކަމުން އިސްތިއުފާ ދެއްވި ޕީޕީއެމް ޕާލިމަންޓަރީ ގުރޫޕުގެ ކުރީގެ ލީޑަރު އަހްމަދު ނިހާން ހުސައިން މަނިކު ވިދާޅުވީ، އޭނާ ޖޭޕީއާ ގުޅިވަޑައިގަތީ ގާސިމް އެކަމަށް އެދިވަޑައިގަތުމުން ކަމަށެވެ. އަދި އޭނާ ބޭނުންވަނީ، ޖޭޕީއަކީ މީހުން ވޭރިކަމަށް ގެނައުމަށް އެހީތެރިވާ ޕާޓީއަކަށް ވެފައި އޮތް އޮތުން ބަދަލުކޮށް ވެރިކަމަށް ގެންނަ މީހާއަކީ ޖޭޕީގެ މީހަކަށް ވުން ކަމަށެވެ. ކުރީގެ ހޯމް މިނިސްޓަރު އަޒްލީން އަހްމަދުވެސް ވިދާޅުވީ، ޖޭޕީއަކީ، މީހުން ވެރިކަމަށް ގެންނަ އެހީތެރިިވާ ޕާޓީއަކަށްވުން ނިމުމަކަށް ގެންނަން ޖެހޭ ކަމަށެވެ. އަދި ސީދާ ޖޭޕީގެ ރައީސަކު ދެން އަންނަ ރިޔާސީ އިންތިހާބެއްގައި ވާދަކޮށް ކާމިޔާބު ކުރުމަށް މަސައްކަތް ކުރަން ޖެހޭނެ ކަމަށެވެ.\nޖަލްސާގައި ވާހަކަ ދައްކަވަމުން އަލީ އާރިފު ވިދާޅުވީ، ސިޔާސީ މައިދާނުގައި ދެން "ކިންގް" އަކަށް ވާނީ ގާސިމް ކަމަށެވެ. އެގޮތުން 2023 ވަނަ އަހަރުގެ ރިޔާސީ އިންތިހާބު ކާމިޔާބުކޮށް ގާސިމް އަކީ ރާއްޖޭގެ ރައީސަށް ހަދާނެ ކަމަށް އަލީ އާރިފު ވިދާޅުވިއެވެ.\nކުރީގެ މެމްބަރު އަހްމަދު އައްސަދު ވިދާޅުވީ، އެނާ ޖޭޕީއާ ގުޅިވަޑައިގަތުމަށް ނިންމެވީ ސިޔާސީ މަސައްކަތް ކުރެއްވުމަށް ކަމަށެވެ. އެގޮތުން ވޭތުވެދިޔަ މަސްތަކުގައި ކަމެއް ނެތި ގޭގައި އޮންނަ ޖެހޭ ކަމަށް އޭނާ ފާހަގަ ކުރެެއްވިއެވެ.\nކުރީގެ ސަރުކާރުގެ ބޭފުޅުން ޖޭޕީއަށް ސޮއި ކުރުމުން ވެރިކަން ކުރާ މައި ޕާޓީ އެމްޑީޕީގެ މެމްބަރުން ދަނީ ޖޭޕީއަށް ފާޑު ވިދާޅުވަމުންނެވެ.\nޖަލްސާގައި ވާހަކަ ދައްކަވަމުން ގާސިމް ވިދާޅުވީ، ޖޭޕީން މަސައްކަތް ކުރަނީ ކޯލީޝަން ރޫޅާލަން ނޫން ކަމަށާއި ޕާޓީގެ އަމާޒަކީ މެމްބަރުން އިތުރުކޮށް ޕާޓީ ބޮޑު ކުރުން ކަމަށެވެ. އެގޮތުން ކޯލީޝަނަނުން ޖޭޕީ ބޭރުކުރަންދެން ޖޭޕީގައި ދެމިހުންނާނެ ކަމަށެވެ.\nމިރޭގެ ޖަލްސާގައި އިތުރު މެމްބަަރުންތަކެއްވެސ ޖޭޕީއާ ގުޅިވަޑައިގެންނެވިއެވެ. އިލެކްޝަންް ކޮމިޝަނުން މިދިޔަ މެއި މަހު އާންމު ކުރި މެމްބަރުންގެ ދަފްތަރުން ޖޭޕީގައި ތިބެނީ 9،859 މެމްބަރުންނެވެ.\nކުރީގެ މެމްބަރު އިބްރާހިމް ފަލާހު


ފުރާނަޔާއި ފުރާނަފުޅު! – Mahfooz Saeed\nކޮންމެ އިންސާނަކަށް ލިބިގެންވާކަމަށް އަހަރުމެން އެންމެން އެއްބަސްވާ އެންމެ އަސާސީ ޙައްޤަކީ ދިރިހުރުމުގެ ޙައްޤެެވެ. އިސްތިސްނާއެއްނެތި ހުރިހާ އިންސާނުން އިއްތިފާޤުވާ އަނެއް ޙަޤީޤަތަކީ މަރެވެ. މަރާ ކުރިމަތިލާން ނުޖެހޭނޭ މީހަކު ނުހުންނާނެއެވެ. އެހެންނަމަވެސް މަރު ކުރިމަތިވަނީ އެހެން އިންސާނަކު ކުރާ ޢަމަލަކުން ކަމަށް ވެގެން ނުވާނޭކަމަށް ޤަބޫލުކުރާ ފަލްސަފާގެ ނަތީޖާއަކީ ދިރިހުރުމުގެ ޙައްޤު ކޮންމެ އިންސާނަކަށްމެ ލިބިގެންވާކަމަށް މުޅި އިންސާނިއްޔަތު އިއްތިފާޤުވުމެވެ. ވަކި ނަސްލެއްގެ ވަކި ފަންތިއެއްގެ މީހަކަށްވީތީ، ނުވަތަ ވަކި ވަޒީފާއެއް އަދާކުރާތީ މި ޙައްޤު ލިބިދިނުމުގައި ތަފާތު ކުރެވުމެއްނެތެވެ.\nޤާނޫނުން ލިބޭ ރައްކާތެރިކަން ލިބުމުގައި އެންމެން ހަމަހަމަވާނޭކަމަށް ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގައި ލިޔެފައި އޮތީ ސާފު އިބާރާތުންނެވެ. އެހެންނަމަވެސް މި ޢިބާރާތް ކިޔައި، ތަންފީޛްކުރަން ތިބި ފަރާތްތަކުން މި ފަލްސަފާ ދަސްކުރީ “ހުރިހާ ޖަނަވާރުން ހަމަހަމައޭ! އެހެންނަމަވެސް ބައެއް ޖަނަވާރުން ތަންކޮޅެއް ބޮޑަށް ހަމަހަމައޭ” ބުނާ ފިލާވަޅު ނަގައިދިން އެނިމަލްފަރމް ގެ ފޮތުން ކަމަށް ފެނެއެވެ. ހަމަހަމަކަމާއި، އިންސާފު ދިވެހިރާއްޖޭގައި އޮތީ އެ ފޮތުގައި ބުނާ އޫރުންގެ ސަރުކާރުގައި އޮތް ހަމައިގައެވެ.\nޓްވީޓްއެއްގެ ފުލުގައި ޓްވީޓެއް ކުރި ޝުމްބާ ގޮންގްގެ މަތިން ހަނދާން އެބަހުރި ހެއްޔެވެ. ސްރީލަންކާގެ ޤާނޫނުތަކާ ޚިލާފަށް އޭނާ ސްރީލަންކާއިން ހައްޔަރުކުރީ ޕީ.ޕީ.އެމް ގެ ކައުންސިލް މެންބަރު ޒާހިދު ރަމީޒަށް ބިރު ދެއްކި ކަމަށްބުނާ މައްސަލައެއްގައެވެ. ޕީ.ޕީ.އެމް ގެ ކައުންސިލް މެންބަރެއްގެ ފުރާނަފުޅަށް ނުރައްކާވެދާނޭތީ، ޢަދުލުއިންސާފަށްޓަކައި ދިވެހި ފުލުހުން ގާދޫކޮލުން ބޭރަށް ދަތުރުކުރީއެވެ. އަޙްމަދު އަޝްރަފް ނުވަތަ ޝުމްބާ ގޮންގ އެއް އަހަރު ދުވަހަށްވުރެ ދިގު މުއްދަތެއް ވަންދެން އޮތީ ބަންދުގައެވެ. އޭނާގެ ސަބަބުން ފުރާނަފުޅަކަށް ނުރައްކާވެދާނޭކަމަށް ދިވެހި ފުލުހުންނާއި، މުޅި ޢަދުލުއިންސާފުގެ ދާއިރާއަށްވެސް ފެނުނީއެވެ.\nއޭގެ ކުޑަ ދުވަސްކޮޅެއް ފަހުން، އިންޒާރު ދިނުމާއި، ބިރު ދެއްކުމުގެ ތުހުމަތުތަކުގައި ފުލުފުލުގައި މީހުން ހައްޔަރުކޮށްފައިވެއެވެ. ނުރައްކާ ކޮށްފާނޭކަމުގެ އިންޒާރު ދީފައި އޮތްކަމަށްވަނީ ފުރާނަފުޅުތަކަކަށެވެ.\nދެން ޔާމީން ރަޝީދުގެ ވާހަކައެވެ. ރަތް ކުލައިގެން ޕުއްޕާހަމަކުން ވަދާއީ ސަލާން ކުރުމަށްފަހު، މިދުނިޔެއާ ވަކިވެދިޔައީ ރަހުމު ކުޑަ ބައެއްގެ ހަމަލާގެ ޝިކާރައަކަށް ވެގެންނެވެ. ޔާމީން ރަޝީދު މަރާލީ މަރާލާނޭ ކަމުގެ އިންޒާރު ދިނުމަށްފަހުގައެވެ. އެންމެ ފަހަރަކު ނޫނެވެ. އެތައް ފަހަރަކު، އެތައް ގޮތަކަށެވެ. ޤާނޫނުއަސާސީއިން ކަށަވަރުކޮށްދީފައިވާ، ޤާނޫނުގެ ރައްކާތެރިކަން ލިބުމުގައި ހަމަހަމަވުމުގެ ޙައްޤާއި، ދިރިހުރުމުގެ ޙައްޤު އޮތް ދިވެހި ދަރިއަކަށްވީތީ، ސަލާމަތީ ބާރުތަކަށް ވަގުތުން މައްސަލަ ހުށަހެޅިއެވެ. އެ މައްސަލަތައް ބަލާފައި ނުވާކަމަށް ފަހުން ޔާމީން ޓްވީޓްކޮށްފައިވެއެވެ. އޭގެ ފަހުންވެސް އިންޒާރު ލިބިގެން މައްސަލަ ހުށަހެޅިއެވެ. އެފަހަރުވެސް މައްސަލަ ބަލާފައެއް ނުވެއެވެ.\nޔާމީން ރަޝީދު ހުށަހެޅި މައްސަލައިގެ ފައިލަށް ހިރަފުސް އަރަން ދޫކޮށްލާފައި އޮއްވައި، ދިވެހިރާއްޖޭގެ ހައިކޯޓުގެ ފަނޑިޔާރު، ޝުޖާޢު އުޘްމާނުގެ ފުރާނަފުޅަށް ގެއްލުން ދޭން ރޭވިކަމުގެ ތުހުމަތުގައި ދައުލަތުގެ އިސް މަޤާމެއްގައި ހުރި މީހަކު ހިފައި ހައްޔަރުކުރެވުނެވެ. ފަނޑިޔާރުގެ ފުރާނަފުޅުގެ ސަލާމަތަށްޓަކައި އޭނާ ހުރަގޭގައި ބަންދުކުރުމަށް ފަނޑިޔާރުގެއިންވެސް އަމުރު ކުރީއެވެ. ޔާމީން ރަޝީދު ހުށަހެޅި މައްސަލަ އޮތްގޮތަށް އޮތީއެވެ. އޭގެ މަތީން ހަނދާންހުރީ ހަމައެކަނި ޔާމީންއެވެ. އެ ބިރުވެރިކަމުގެ ތެރޭގައި ހާދަ ދުވަހަކު އުޅެފައި ހުންނާނެއެވެ.\nފުރާނަފުޅުތައް ސަލާމަތްކުރުމަށް އަވަސް ފިޔަވަޅު އެޅުއްވި ފުލުހުންނަށް ފުރާނައެއް ސަލާމަތްކުރުމަށް އެޅުނު ފިޔަވަޅެއް ނެތެވެ. ފުލުހުންނާއި ދައުލަތް ވާނުވާގައި ތިއްބާމ ޔާމީން ރަޝީދު މަރާލީއެވެ. އެކަން އެބަ ދިމާވާކަން ޔާމީން ރަޝީދު ވަނީ ފުލުހުންނަށް އަންގާފައެވެ. ޔާމީން ރަޝީދު މަރާލަން ފުރުސަތު ދިނީއޭ ބުނުން ދޮގަކަށް ނުވާނެއެވެ. ފުރާނަފުޅަކަށް ނުވީތީ ޔާމީންގެ ޝަކުވާ ބަލައި، ފިޔަވަޅު އެޅުން ފުލުހުންނަށް މުހިންމު ނުވީއެވެ. ޔާމީން ރަޝީދު ޚަރަދުކުރި ޓެކްސްގެ ފައިސާއިން މުސާރަ ނަގާއިރު، އެ މުސާރަ ޙަލާލުވާނޭ މިންވަރަށްވެސް މަސައްކަތެއް ނުކުރެވުނެވެ.\nފުރާނައަށް ނުރައްކާ ކޮށްފާނޭކަމަށްބުނެ އެއްވެސް މީހަކަށް އިންޒާރެއް ލިބިއްޖެނަމަ އެކަމެއް ވަރަށް ސީރިއަސް މައްސަލައެއްގެ ގޮތުގައި ބަލައެވެ. އެފަދަ މީހަކަށް ސެކިއުރިޓީ ދިނުމާއި، ބަލަމުން ގެންދިއުމަކީ، ތަޙްޤީޤްކުރުމާއެކު ހިންގާ އިޖުރާއަތެކެވެ. ރާއްޖޭގައިވެސް މިކަން އޮތީ މިހެނެވެ. ހަމައެކަނި ތަފާތުވަނީ އެ ޚިދުމަތް ލިބޭ ގިންތިއެވެ. ފުރާނައެއް ނެތިގެންދާއިރު އަޅާނުލާ ތިއްބަސް ފުރާނަފުޅަކަށް ގެއްލުމެއް ވާން ދިވެހި ފުލުހުން ދޫކޮށެއް ނުލައްވާނެއެވެ.


ކުމުންދޫ ސްކޫލްގެ އިންޓަރ ހައުސް ފުޓްބޯޅަ މުބާރާތް ފަށައިފި - Kumundhoo Online I www.kumundhoo.com\nHome ކުޅިވަރު ކުމުންދޫ ސްކޫލްގެ އިންޓަރ ހައުސް ފުޓްބޯޅަ މުބާރާތް ފަށައިފި\nކުމުންދޫ ސްކޫލްގެ އިންޓަރ ހައުސް ފުޓްބޯޅަ މުބާރާތް ފަށައިފި\n/ 5/02/2017 06:53:00 PM\nކުމުންދޫ ސްކޫލްގެ އިންޓަރ ހައުސް ފުޓްބޯޅަ މުބާރާތް މިއަދު ފަށައިފިއެވެ. މި މުބާރާތުގައި3ޓީމު ބައިވެރިވެފައިވާއިރު މިމުބާރާތުގެ މެޗްތައް މިމަހު 08 ވަނަ ދުވަހުގެ ނިޔަލަށް ކުޅުމަށް ހަމަޖެހިފައިވެއެވެ. މިމުބާރާތުގައި ބައިވެރިވެފައިވާ ޓީމްތަކަކީ ޝަހީދު ޢަލީ ހައުސް، ޣާޒީ ހައުސް އަދި ހުރަވީ ހައުސް އެވެ.\nމިމުބާރާތުގެ ފުރަތަމަ މެޗްގައި މިއަދު ބައްދަލުކުރީ ޝަހީދު ޢަލީ ހައުސް އާއި ޣާޒީ ހައުސް އެވެ. މިގޮތުން މިމެޗު ޝަހީދު ޢަލީ ހައުސް އިން ކާމިޔާބުކޮށްފައިވަނީ 0-1 ން ކުރިހޯދައިގެންނެވެ. މިމެޗްގެ މޭން އޮފް ދި މެޗަށް ހޮވިފައިވަނީ ޣާޒީ ހައުސްގެ ޖާޒީ ނަންބަރު 19 މިފްޒާލް އާދަމްއެވެ.\nމިމުބާރާތުގެ ދެވަނަ މެޗް އޮންނާނީ މިމަހުގެ4ވަނަ ދުވަހު ހަވީރު 4.15 ގައެވެ. މިމެޗްގައި ބައްދަލުކުރާނީ ޣާޒީ ހައުސް އާއި ހުރަވީ ހައުސް އެވެ. މިމުބާރާތުގެ މެޗްތައް ކުޅެމުންދަނީ ސްކޫލު ފުޓްބޯޅަ ދަނޑުގައެވެ.


Yahoodheen Irumathee Gudhusga Hingaalumeh Baahvaifi - Vaguthu\nހައްދުފަހަނަ އަޅާފައިވާ ޔަހޫދީން އިސްރާއިލުގެ އާންމު ރައްޔިތުން އިރުމަތީ ގުދުސް ސަރަހައްދުގެ މަގުތަކަށް ނުކުމެ ފަލަސްތީނުގެ މީހުންނަށާއި އަރަބިންނަށް ފުރައްސާރަކޮށް އިސްރާއިލުގެ ދިދަ ހޫރުވައިފިއެވެ.\nމި ހިނގާލުން ކުރިޔަށް ގެންގޮސްފައިވަނީ އެތައް ފަހަރެއްގެ މަތިން ހަމާސްއިން ދީފާނެ ހަމަލާއަަކަށް ބިރުން ހިނގާލުން ފަސްކުރުމަށް ފަހުއެވެ. ބެނެޓުގެ ސަރުކާރުން ހިނގާލުން ބާއްވަން ހުއްދަ ދިނުމާއެކު ހަޔަހޫދީން ވަނީ ޑަމާސްކަސް ގޭޓުން ފެށިގެން މުސްލިމުން އުޅޭ ސަރަހައްދާއި ހިސާބަށް ނަށަމުން، ގޮސްފައެވެ. އެ ހިނގާލުމުގައި ޔަހޫދީން ކޮންމެ ބައިވެރިޔަކު ދިދައެއް ހިފައިގެން ހުރެ ގޮވަމުން ދިޔައީ "މިއީ އަހަރެމެންގެ ބިމެއް" މިފަދައިންނެވެ.\nމި ހަރަކާތުގައި ބައިވެރިވީ ފަރާތްތަކަށް އިސްރާއިލުގެ އަނިޔާވެރި ސިފައިން ވަނީ ރައްކާތެރިކަން ކަށަވަރު ކޮށްދީފައެެވެެ. އިސްރާއިލުގެ ސިފައިން ދިޔައީ ޔަހޫދީން ހިނގަމުން ދިޔަ މަގުތައް ދައްކާ އެސަރަހައްދުގައި ހަރަކާތްތެރި ވަމުންދިޔަ ފަލަސްތީނުގެ ރައްޔިތުން ދުުރުކޮށްފައެވެ. އެ ހިނގާލުމާއި ދެކޮޅަށް ނުކުތް ފަލަސްތީނުގެ އާންމު ރައްޔިތުންގެ ސަފުތައް ފޫ އަޅުވާލުމަށް ބޮން ފަދަ ބާރުގެ ބޭނުންތައް ކޮށްފައިވާ ކަމަށް ރިޕޯޓުތައް ބުނެއެވެ. އަދި މި މުޒާހަރާގެ ތެރެއިން ފަލަސްތީނުގެ 33 މީހަކަށް އަނިޔާވެފައިވެއެވެ.\nމިއީ 1967 ވަނަ އަހަރުގެ ތެރޭގައި އަރަބިންނާ ދެކޮޅަށް އިސްރާއީލުން ކުރި ހަނގުރާމާގައި އިރުމަތީ ގުދުސް އިސްތިއުމާރު ކުރިކުރުން ފާހަގަކުރުމުގެ ގޮތުން ބޭއްވި ހިނގާލުމެކެވެ. ޔަހޫދީން ވަނީ އެ ސަރަހައްދުގައި ހުންނަ މުސްލިމުންގެ ތިންވަނައަށް އެންމެ މުގައްދަސް މިސްކިތް ތަޅުލައި، މިސްކިތަށް ގެއްލުންދީ، އަދި އެސަރަހައްދުގައި ދިރިއުޅެމުންދިޔަ އާއިލާތައް މަގުމަތިކޮށް އެ ސަރަހައްދުގައި ޔަހޫދީންގެ ދީނީ ޕާކެއް އަޅަން ނިންމައިފައެވެ.


Ithuru 2,609 meehaku positive, Active cases 16,666 ah\nއިތުރު 2،609 މީހަކު ޕޮޒިޓިވް، އެކްޓިވް ކޭސް 16،666އަށް\nކޮވިޑް ސާމްޕަލް ނެގުން: ޕޮޒިޓިވް ނަންބަރު ދަނީ އުފުލެމުން --\nރާއްޖެއިން އިތުރު 2609 މީހަކު ކޮވިޑް-19 އަށް ޕޮޒިޓިވް ވެއްޖެ އެވެ. މިއަދު ޕޮޒިޓިވްވި މީހުނާއެކު ރާއްޖޭގެ ކޮވިޑް ނަންބަރު ވަނީ 122،777 އަށް އަރާފަ އެވެ.\nމިއަދުގެ އިރު އޮއްސުމާ ހަމައަށް އެއްކޮށްފައިވާ ހިސާބުތަކާ ހަވަލާދީ އެޗްޕީއޭއިން މިރޭ ބުނި ގޮތުގައި ކޮވިޑް ބަލި ޖެހުނު މީހުންގެ ތެރެއިން 1،427 މީހުންނަކީ މާލޭ ސަރަހައްދުން ބަލި ޖެހުނު މީހުނެވެ. މިއަދު ޕޮޒިޓިވް މީހުންގެ ތެރެއިން 783 މީހުން ޕޮޒިޓިވްވީ އަތޮޅުތަކުގެ ތެރެއިންނެވެ.\nރިސޯޓްތަކުން 109 މީހަކު ޕޮޒިޓިވްވެފައި ވެއެެވެ. ޓެސްޓްކޮށްފައިވަނީ 7،584 ސާމްޕަލް އެވެ. މާލެ ސަރަހައްދުން ޓެސްޓް ކޮށްފައިވަނީ 3،968 ސާމްޕަލެވެ. މާލެ ސަރަހައްދުގެ ޕޮޒިޓިވް ރޭޓް މިހާރު ހުރީ 36 ޕަސެންޓް ގައެވެ.\nމިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 16،666 މީހުންނެވެ. މިހާތަނަށް 105،827 މީހުން ވަނީ ކޮވިޑުން ރަނގަޅުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 752 މީހަކަށް ދަނީ ފަރުވާ ދެމުންނެވެ.\nރާއްޖޭގެ ކޮވިޑް މަރުގެ ނަންބަރު ވަނީ 271 އަށް އަރާފައެވެ.\nއެޗްޕީއޭ މިނިސްޓްރީ އޮފް ހެލްތު ކޮރޯނާ ވައިރަސް + ކޮވިޑް-19\nބޫސްޓާއާ ގުޅޭގޮތުން ކުރެވެނީ ކުށްހީތަކެއް\nހަފްތާއެއް؛ ކޮވިޑަށް ޕޮޒިޓިވްވީ 77 މީހުން\nދެ ހަފްތާ؛ 312 މީހަކު ކޮވިޑަށް ޕޮޒިޓިވް\nއިތުރު 288 މީހަކަށް ކޮވިޑް ޖެހިއްޖެ


މޫސުން ގޯސްވެ ފުލުފުލުގައި ސަމާލުގެ މެސެޖުތައް ނެރެމުން އަންނަ މިދުވަސްވަރުގައި ބަލާލި ކޮންމެ ދިމާލަކުންވެސް ފެންނަނީ ކޮންމެވެސް ކަނޑުމަތީގެ ހިތާމަވެރި ހާދިސާ އެއް ހިނގައިގެން އުޅޭތަނެވެ.\nތުއްތު ކުއްޖެއް އޭނާގެ މައިންބަފައިންނާ ވަކިވެ މާ ކަނޑުގެ ތެރެއަށް ގެއްލި ދިޔަ ހާދިސާއެވެ. އަދި އެ ކުއްޖާގެ ލޮބުވެތި މަންމަ، ކުއްޖާ ސަލާމާތްކުރަން އުޅުމުގެ ތެރޭގައި މި ފަނާވަނިވި ދުނިޔެއާއި އަލްވަދާއު ކިޔަންޖެހުނު ހާދިސާއެވެ. ޒުވާނެއް މާ ކަނޑުގައި ފުރާނަ އަތްމައްޗަށް ލައިގެން އެކަނިމާއެކަނި، ބޯ ބިޔަ ރާޅުތަކާއި ދެ ގަޑިއިރުވަންދެން ހަނގުރާމަ ކުރި ހާދިސާއެވެ. ބޮޑެތި ދޯނިފަހަރު އަރި އަޅާލައި ކޮންޓެއިނަރުތައް ކަނޑަށް ވެއްޓުނު ހާދިސާތަކެވެ. ބޯވާ ނަގަންދިޔަ މީހެއް ކަނޑުވެ އޮޔާދަނިކޮން ސަލާމަތް ކުރުމާއި މަސްބާނަން ހުއްޓާ ވައިގަދަވެ މޫދައްވެއްޓި ނިޔާވި ހިތާމަވެރި ހާދިސާއެކެވެ.\nމި އިން ކޮންމެ ހާދިސާ އަކީ ވެސް އަޅުގަނޑުމެން ސަލާމަތުން ތިބި ފަރާތްތައް އެ ކަމަކުން އިބުރަތް ހާސިލް ކުރަން ޖެހޭ ހާދިސާތަކެކެވެ. ރައްކާވެތިބިއްޔާ ދަތުރޭ މުސްކުޅިން ބުނެ އުޅެތެވެ. އަޅުގަނޑުމެންގެ ޓީވީތަކުންނާއި ރޭޑިއޯ އަދި ޚަބަރުތަކުން އަބަދުހެން އިލްތިމާސް އެކުރަނީ މޫސުން ގޯސްވެއްޖެނަމަ ކަނޑުދަތުރުކުރުމުގައި ސަމާލުވުމަށެވެ. ރައްކާތެރިކަމަށްޓަކައި ދަތުރުތައް މެދުކަނޑާލުމަށެވެ. އެހެނެއްކަމަކު، ބައެއް ކަހަލަ ދަތުރު ތަކަކީ ނުކޮށް ނުވާނޭ ދަތުރުތަކެވެ.\nއަޅުގަނޑުގެ މިލިއުމުގައި އަލިއަޅުވާލާނީ މިފަދަ ހާދިސާއެއް މެދުވެރިވެ ކަނޑުމަތީ އެކަނިވެއްޖެ ހާލަތެއްގައި ކަންކުރަންވީ ގޮތަށެވެ. އެގޮތުން، މާ ކަނޑުގައި ބިޔަ ރާޅުތަކާއި ދެކޮޅަށް ދުއްވާފައި ދާ ދޯންޔަކުން ވެއްޓިއްޖެނަމަ ކަންކުރާނީ ކިހިނަކުން ކަން ބަލާލަމާ ހިނގާށެވެ.\nދުއްވާފައި ދާ ދޯންޔަކުން މާކަނޑަށް ވެއްޓިއްޖެނަމަ؟\nކަނޑުގައި ތިބާ ދަތުރުކުރަމުންދާ އުޅަނދުގައި ހުރެ ޖަހާލި ރާޅަކާއެކު ކަނޑަށް ވެއްޓިއްޖެ ހާލަތުގައި، ފުރަތަމަވެސް ދާނީ އަޑިއަށެވެ. ލޮނުގަނޑުގެ މަތިން ބޯހިއްލާލެވޭ ހިނދު، މަތީގައި އޮވެވޭ ތޯ މަސައްކަތް ކުރާށެވެ. ލައިގެން ހުރި ހެދުމާއި އަރައިގެން ހުރި ބޫޓު ފަދަ ތަކެތި އެ ހާލަތުގައި ބޮޑު ރޯލެއް އަދާކުރެތެވެ. އެ ތަކެތީގައި ބަންދުވެފައި ހުންނަ ވައިގެ ސަބަބުން ފެންމަތީގައި އޮތުމުގެ ފުރުސަތު ބޮޑުވާނެއެވެ.\nއެންމެ މުހިންމުކަމަކަށް ތިބާ މާ ކަނޑުގެ ތެރެއަށް ވެއްޓޭހާލެއްގައި ވިސްނަންވާނީ އެވަގުުތުން ފެށިގެން ތިބާސަލާމަތްވުން އޮތީ އެވަގުތު ތަކުގައި ކަންކުރާނެ ގޮތެއްގެ މައްޗަށެވެ. ބިރުގަނެ ވާނުވާ ނޭންގޭވަރަށް ހާސްވެއްޖެ ނަމަ ކަންކަން ދާނީ ގޯސްކޮންނެވެ. އެހެންކަމުން ވީވަރަކުން ހަމަޖެހި އެހަނގުރާމައާއި ކުރިމަތިލާން އަޒުމު ކަނޑައަޅާށެވެ. ފުރާނަ ސަލާމަތް ކުރަން ހުރިހާ ހިތްވަރާއި ބުންވަރެއް ބޭނުން ކުރަން އިސްކަން ދޭށެވެ.\nއެގޮތުން އެންމެ ފުރަތަމަ އެހާލަތުގައި، ދަތުރު ކުރަމުންދިޔަ ދޯންޏަށް އެކަން އެންގުމަށް މަސައްކަތް ކުރާށެވެ. ވެއްޓުނު މަންޒަރު ނުފެންނަ ކަމުގައި ވަނީ ނަމަ، ދޯނިން ދަތުރުކުރާ ފަރާތްތަކަށް ތިބާ މަދުވިކަމެއް ފާހަގައެއް ނުކުރެވޭނެއެވެ. އެހެންކަމުން، ކަނޑުވާ ވަގުތު، ގައިގައި ހުރި ބާރެއްލާ ހަޅޭއްލަވާށެވެ. ލައިފް ޖެކެޓް އަޅައިން ހުރިނަމަ އޭގައި އިންނަ ދުންމާރި ފުންމާށެވެ. އެހެނީ އެންމެ މީހަކަށްވެސް ތިބާ ކަނޑުވެ އޮތްތަން ފެނިއްޖެ ނަމަ ދޯނި ތިބާގެ ސަލާމަތަށްޓަކައި އަންނާނެއެވެ.\nއުފެދޭނެ ސުވާލަކީ، ދޯންޏަށް ތިބާ ކަނޑުގައި ކުރަމުންދިޔަ ތަކުލީފު ނުފެނި ލޮލުކޮޅުން ގެއްލި، ބިޔަ މާކަނޑުގައި ތިބާ އެކަނިވެއްޖެ ހާލު ކަންކުރާނީ ކިހިނަކުން ތޯއެވެ؟\nތިބާ ކަނޑުވާ ހާލު ތިބާގެ އަތުގައި އޮންނަ އެއްޗެއް، ތިބާގެ ސަލާމަތުގައި ބޮޑު ރޯލެއް އަދާކުރާނެއެވެ. އެއީ ފެންމަތީގައި އޮތުމުގެ ބާރު ގަދަވުން އޮތީ އެފަދަ އެއްޗެއްގެ އެހީގައެވެ. ދޯންޏެއް ބަންޑުން ޖަހާލާ ހާލަތުގައި އޭގައި ސަލާމަތީ ބޯޓެއް ނުވަތަ ޑިންގީ އެއް އޮތްނަމަ، އޭތި އިޚްތިޔާރު ކުރާށެވެ. އެހެންނޫންނަމަ، ހިފެހެއްޓޭނެ ކޮންމެވެސް އެއްޗެއް އިޚްތިޔާރު ކުރާށެވެ. ނޫންނަމަ، ހަށިގަނޑުގެ އެތެރެއަށް ނޭވާލުމަށް ފަހު، މޫނު މައްޗަށް ވާހެން ފެނުން މަތީގައި ހަށިގަނޑުދަމާލުމަށްފަހު ވަރުބަލި ފިލުވާލެވޭނެއެވެ. މަތިން އޮޔާދާ އެއްޗެއް ފެނިއްޖެ ނަމަ އެއްޗެއް އަތުޖެއްސުމަށް މަސައްކަތް ކުރާށެވެ.\nބޯޓު ނުވަތަ ދޯނި ބޭނުން ނުކުރެވޭ ގޮތަށް އަރިއަޅާލައިފައި އޮތްނަމަވެސް، އޭގައި ހިފަހައްޓައިން އޮވެވޭނަމަ އެގޮތަށް ކަންކުރާށެވެ. އެހެނީ، ތިބާގެ އަމިއްލަ ބާރުގައި އޮތުމަށްވުރެ އެހެން އެއްޗެއްގެ އެހީގައި އޮތުމުން ތިބާ ގައިން ދާ ހަކަތަ މަދުވާނެތެވެ.\nޖިސްމާނީ ގޮތުންނާއި ނަފްސާނީ ގޮތުން ތައްޔާރުވުން!\nތިބާގެ ހިތްވަރު ގަދަވާން ޖެހޭނެއެވެ. ކަނޑުވާ ހާލު އުންމީދު ކަނޑާނުލާށެވެ. އުޑުތަކާއި ބިންތައް އަދި އެދެމެދުގައި ވާހައި ތަކެއްޗެ ހެއްދެވި މާތް ރަސްކަލާންގެއަށް އަށް ވަކީލުކޮށް އެންމެ ފަހުނޭވަޔާ ޖެހެންދެން ހިތްވަރު ކުރަންވާނެއެވެ. ދުޢާ މަތީ ދެމިހުންނާށެވެ. އެހެނީ، ވިސްނުން ރަނގަޅަށް ބަހައްޓައި ހިތްވަރުކުރުމަކީ މިފަދަ ދަނޑިވަޅެއްގައި ކެއުމާއި ބުއިމަށް ވުރެ މުހިންމު ކަމެކެވެ.\nފަހުން ދިމާވެދާނެ ކަމަށް ހިތްވަރާއި ބުންވަރު ބެހެއްޓުން މުހިންމެވެ. ހާސްވެ ކަންބޮޑުވެ ހުރިހާ ބުންވަރެއް އެއްފަހަރާ ދުއްވާ ނުލާށެވެ. އެކަނިމާ އެކަނި މާކަނޑުގައި ހޭދަކުރަން ޖެހޭނީ ކިތައްދުވަސްކަމެއްވެސް ނޭންގޭ ހާލަތުގައި ވިސްނުންގެންގުޅޭށެވެ. ކޮންމެ ފަދަ ހާލަތެއް ދިމާވިޔަސް ކެރިގެން ކަންކަމާއި ކުރިމަތިލާނެ ހަނގުރާމަ ކުރާނެ މީހެއްކަމުގައި ގަބޫލުކުރާށެވެ. އާއިލާ މީހުންނާއި ދަރިން ކަނބޮޑުވާނެ ވަރު ވިސްނާ އެކަމާއި ހިތާމަކުރުމަށްވުރެއް އެމީހުން އަލުން ފެނުމަށް އެދި ހިތްވަރު އެލުވާ ނުލާށޭވެ. ނެގެޓިވް ވިސްނުންތައް ދުރުކޮށް ޕޮޒިޓިވް ވިސްނުންތައް ގެނެސް އުފާވާކަންކަމާއި މެދު ވިސްނާ އުންމީދު އާލާކުރާށޭވެ. އަބަދުވެސް ދުޢާ ދަންނަވާށޭވެ. ދުޢާ އިޖާބަ ކުރައްވާނެކަމާއި މެދު ޔަޤީންކޮށް ކަށަވަރުކުރާ ހާލުގައެވެ.\nމާކަނޑުގެ ބިޔަ ރާޅުތަކުގެ ތެރޭގައި އޮންނައިރު، މާބޮޑަށް ފިނިވާނަމަ 'ހައިޕަރތާމިއާ' އާއި ކުރިމަތިލުމާ ގާތެވެ. އެއީ ހަށިގަނޑު މާގަދަޔަށް ފިނިވުމުން ދިމާވާ ކަމެކެވެ. މި ކަމުން ރައްކާތެރިވުމުގެ ގޮތުން، ތިބާގެ ދެކަކޫ ގެނެސް މެއާއި ކާރިކޮށް ހިފަހައްޓާލާށެވެ. ސިއްހީ ލިއުންތަކުގައި ބުނާގޮތުން އެކަމުގެ ސަބަބުން ހަށިގަނޑުން ފިނިވުމުން ރައްކާތެރިކޮށްދެއެވެ.\nމީގެ އިތުރުން، ކަނޑުގައި އޮންނަ ވަގުތު ލޮނުފެން ބޭނުން ނުކުރުމަށް ސިއްހީ މާހިރުން ލަފާ ދެއްވާފައިވެއެވެ. ކޮންމެވެސް ގޮތަކުން ވާރޭ ފެން ހޯދޭނަމަ ވާރޭ ވެހޭ ވަގުތު އެފެން އިޚްތިޔާރުކުރާށެވެ. މާތްﷲ ގެ ރަޙްމަތުން ވާރޭ ވެހިއްޖެ ނަމަ، ލައިގެން ހުންނަ ހެދުން ދެންމައި އެފެލައިގެންވެސް ފެން ނެގިދާނެއެވެ.\nސަލާމަތުގެ އައްސޭރިއެއް ހޯދަން މަސައްކަތް ފެށުން!\nކަނޑުގައި އޮންނަ ހާލަތަށް ތިބާ ހޭނުމުން ދެން އަވަހަށް ސަލާމަތްވާން މަސައްކަތް ފަށާށެވެ. އަޅި ކުލައިން ނުވަތަ އެނޫންވެސް ގޮތުން އިރުގެ އަލި ރިފްލެކްޓްވާ ފަދަ އެއްޗެއް އޮތްނަމަ އެ ބޭނުން ކުރާށެވެ. އަދި އިރުއޮއްސޭ ވަގުތު ދޫނި ފަދަ ތަކެތި އުދުހޭ ތަން ފެންނަމަ، އިތުރު ހިތްވަރެއްލާ އެދިމާލަކަށް ފަތާށެވެ. އެހެނީ އެ ދޫނިތައް އެދަނީ އިރުއޮއްސުމުން ހިކިފަސްގަނޑަކާއި ދިމާލަށެވެ. ނޫންނަމަ، އިރުއޮއްސޭ ދިމާ ބެލުމަށްފަހު، ނެވިގޭޝަން އުކުޅެއްގެ ގޮތުގައި އެކަން ބޭނުންކުރާށެވެ. އިރުއޮއްސޭނީ ހުޅަނގުފަރާތަށެވެ. އަދި ކަނޑުގައި އޮންނަ ވަގުތު ތިބާއަށް ތަންތަން ބަލަން އުނދަގޫނަމަ، ރާޅު ބިންދާ އަޑު އިވޭތޯ ކަނުލާ އަހާށެވެ. އިރާދަކުރެއްވިއްޔާ ތިބާ އެނބުރި ހިކިފަސްގަނޑަކަށް އާދެވޭނެތެވެ.\nމިފަދަ ކިތަންމެހާވެސް ކަމެއް އަޅުގަނޑުމެންނަށް ކުރެވިދާނެއެވެ. އެހެނަސް، އެންމެ ރައްކާތެރިގޮތަކީ، ކުރިއާލާ ތިބާ އިޚްތިޔާރުކުރާ ރައްކާތެރިކަމެވެ. ކޮންމެހެން ކުރަން ޖެހިގެން ނޫނީ މިފަދަ މޫސުމެއްގައި ދަތުރު ނުކުރުމެވެ. އަދި ދަތުރު ކުރާނަމަ ލައިފް ޖެކެޓް އަޅައިގެން ދަތުރުކުރުމެވެ. އަދި ދަތުރު ކުރާ ހާލު، ދަތުރު ދުޢާ ކިއުން ފަދަ ކަންކަން ކުރުން އާދަކުރާށެވެ. ﷲ އިރާދަކުރެއްވިއްޔާ ދެރަގޮތެއް މެދުވެރިއެއް ނުކުރައްވާނެއެވެ.\nއަޅުގަނޑުގެ މި ލިއުމަކީ ބޭރުގެ ގައުމަކުން ތައްޔާރުކޮށްފައިވާ 'ވަޓް އިފް' ނަމަކަށް ކިޔާ ޝޯ އިން ގެނެސްދޭ 'ހައު ޓު ސަވައިވް' ސެގްމެންޓުގައި އައިސްފައިވާ މައުލޫމާތުތަކަށް ބިނާކޮށް ތައްޔާރުކޮށްފައިވާ ލިއުމެކެވެ.\nދުޢާ އަކީ އަޅުގަނޑުމެންގެ މި ކުޑަކުޑަ ދިވެހިރާއްޖޭގެ މޫސުން ރަނގަޅުވެ، ކަނޑުދަތުރުފަތުރު ކުރުމުގައި އަޅުގަނޑުމެންނަށް ރައްކާތެރިކަން ދެއްވާ، ކަނޑުވެ މިދުނިޔެ ދޫކޮށްފައިވާ އަޚުންނާއި އުޚުތުންނަށް ޝަހީދެއްގެ ލަޤަބް ދެއްވާ ސުވަރުގޭގެ ދާއިމީ ނިއުމަތްދެއްވުން އަދި މާ ކަނޑުގެ ބިޔަ ރާޅުތަކުގެ ތެރެއަށް ގެއްލިފައިވާ އެ ތުއްތު ކުއްޖާ ހެޔޮހާލުގައި ފެނުން. އާމީން.\nވ ރަނގަޅު ފައިދާ ހުރި މައުލޫމާތުތަކެއް ލިބިއްޖެ\nވަރަށް ރަނގަޅު ލިޔުމެއް،، މިކަހަލަ އޮއްޓަރުހެޔޮ ލިޔުންތައް ކިޔަން ލިބޭނަމަ މުޖުތަމަޢުން ޖާހިލުކަން ނެތިގޮސް މީހުން ހޭލުންތެރިިިވާނެ!ޝުކުރިއްޔާ!!\nއެވޯޑް ހައްގު ލިއުމެއް ވަރަށް ފުރިހަމަ\nކިއުން ތެރިޔާ says:\nސާބަހޭ އަހުމަދު އަރުޝަމް އެވޯޑް ހައްގު ލިއުމެއް\nވަރަށް ފުރިހަމަ ލިޔުމެއްް


Dhooni roaga ge biru boduve, India ge baazaarah bodu lolhumeh | ThePress\nދޫނި ރޯގާގެ ބިރު ބޮޑުވެ، އިންޑިއާގެ ބާޒާރަށް ބޮޑު ލޮޅުމެއް\nއަވަށްޓެރި އިންޑިއާގެ އެކި ސަރަހައްދުތަކުން ދޫނި ރޯގާގެ ކޭސްތައް ކަށަވަރު ކުރަމުންދާއިރު، އެކަމުގެ ބިރާ ހެދި، އެ ގައުމުގެ ބާޒާރުތަކުގައި ކުކުޅާއި ކުކުޅު ބިހުގެ އަގުތައް އިންތިހާއަށް ދަށަށް ހިނގައްޖެއެވެ.\nޕޫނާގެ ބާޒާރުތަކުގައި ހޯލްސޭލް ކުކުޅުގެ އަގުތައް ދަށަށް ގޮސްފައި ވާ ގޮތަށް ބަލާއިރު، ކުކުޅު ކިލޯއެއްގެ އަގު ވަނީ، 82.48 ރުޕީޒްއިން 58.23 ރުޕީޒްއަށް ދަށަށް ގޮސްފައެވެ. ކުކުޅު ބިހުގެ އަގުތަކަށް ބަލާއިރު، މިމަހުގެ 1 ވަނަ ދުވަހު 100 ބިސް ވިއްކީ 550 ރިޕީޒްއަށް ނަމަވެސް، ހޮނިހިރު ދުވަހު މިއަދަދު ވަނީ 490 ރިޕީޒްއަށް ވެއްޓިފައެވެ.\nމިއާއެކު ނާމްސޫފީގެ ސިނާއަތުގައި މަސައްކަތް ކުރާ ފަރާތްތަކުން ވަނީ، މިއީ ވަގުތީ ވެއްޓުމެއް ކަމަށް އުއްމީދު ކުރާ ކަން ހާމަކޮށްފައެވެ. މި ސިނާއަތަކީ ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމުގެ ތެރޭގައިވެސް އިންތިހާ ގެއްލުމާ ކުރިމަތިލާން ޖެހުނު ސިނާއަތެކެވެ. ނާމް ސޫފީގެ ވިޔަފާރި މިހާރުވެސް ހިނގަމުން ދަނީ އާންމު ދުވަސްވަރާ އަޅާ ބަލާއިރު 70 ޕަސެންޓްގައެވެ.\nޕީޕީއީ ލައިގެން ހުރި މީހަކު ދޫންޏެއް ހިފައިގެން / ފޮޓޯ: ސީއެންބީސީ ޓީވީ18\nއޭވިއަން އިންފުލުއެންޒާގެ ކޭސްތައް ރިޕޯޓް ކުރަމުން އަންނަ ސަރަހައްދުތަކަށް ބަލާއިރު، ހިމާޝަލް ޕްރަދޭޝް، ރާޖަސްތާނު، ކެރަލާ އަދި މަދްޔާ ޕްރަދޭޝް ފާހަގަ ކުރެވެއެވެ.\nމަހާރާޝްތްރާ ސްޓޭޓުންވެސް ކުކުޅާއި އެނޫންވެސް ދޫނިތައް މަރުވަމުން ދާއިރު، ސާމްޕަލް ނަގާ، ވައިރަހަށް ޓެސްޓު ކުރަން ފޮނުވާފައި ވާ ކަމަށް ހަބަރު ލިބެއެވެ.\nދޫނި ރޯގާއަކީ އިންސާނުންގެ ހަށިގަނޑަށްވެސް ވާރުތަވާ ބައްޔަކަށް ވާއިރު، އިންޑިއާގެ ކަމާ ބެހޭ ފަރާތްތަކުން ވަނީ ކުކުޅު ބިހާއި އެއްގަމު މަސް ރަނގަޅަށް ކައްކައިގެން ބޭނުން ކުރުމަށް އާންމުންނަށް ގޮވާލާފައެވެ.\nއިންޑިއާގައި ދޫނިތަކެއް މަރުވެފާ / ފޮޓޯ: ދަ ޕްރިންޓް\nދޫނި ރޯގާ އިންސާނުންނަށް ޖެހޭކަން ފުރަތަމަ ފަހަރަށް ފާހަގަވެފައިވަނީ 1997 ވަނަ އަހަރު ހޮންގްކޮންގް އިންނެވެ. މިހާތަނަށް މިބަލި ޖެހުނު މީހުންގެ ނިސްބަތަށް ބަލާއިރު ބަލީގައި މަރުވި ނިސްބަތް އިތުރެވެ. އަދި މިއީ މުސްތަގުބަލްގައި ވަބާއެއްގެ ސިފައިގައި ހަލުކަމާއެކު ފެތުރިގެން ދިއުމުގެ ނުރައްކާތެރިކަން އޮތް ބައްޔެއް ކަމަށްވެސް ސިއްހީ ދާއިރާގެ ތަޖުރިބާކާރުން މީގެ 10 ވަރަކަށް އަހަރު ކުރިން ވަނީ ލަފާކޮށްފައެވެ. އާދައިގެ އަރިދަފުސް ރޯގާއެއްގެ ސިފައިގައި ބަލީގެ އުދަނގޫތައް ފެނުމަށްފަހު، ބަލީގެ ފަހުކޮޅުގައި ނުރައްކާތެރި ނިއުމޯނިޔާ އަށް ބަދަލުވެ، ފުރާނައަށް ނުރައްކާވުމަކީ ވެދާނެ ގޮތެކެވެ. އިންސާނުންގެ ތެރޭގައި އެކަކު ގައިން އަނެކާގެ ގަޔަށް ދޫނި ރޯގާ ފެތުރޭކަން އަދި އެނގިފައެއް ނުވެއެވެ.\nދޫނި ރޯގާއިން ރައްކާތެރި ވާނީ ކިހިނެއް؟\nދޫނި ރޯގާއިން ސަލާމަތްވުމަށް ކުރެވިދާނެ ކަންތައްތަކެއް، ރާއްޖޭގައި މަސައްކަތް ކުރައްވާ ސިއްހީ ތަޖުރިބާކާރެއް ކަމަށްވާ ޑރ ޢަބްދުލްޢަޒީޒު ޙަމީދު ވަނީ ހިއްސާ ކުރައްވާފައެވެ. އެގޮތުން، ކުރެވިދާނެ ނުވަތަ ސަމާލުވާންވީ ކަންކަމުގެ ތެރޭގައި:\nކުއްލިއަކަށް މަރުވާ ނުވަތަ ބަލިޖެހިފައިވާ ކުކުޅާއި، ދޫނީގައި އަތްނުލުން\nބަލިވެފައިވާ ކުކުޅާއި، ދޫނި ކަތިލާ އޭގެ ފަތްނޮޅާ އަތްލާ ހެދުން\nކުކުޅު ނުވަތަ ދޫނި ފަދަ ތަކެތީގައި ބަލީގެ ޖަރާސީމު ހުރެދާނެ ކަމަށްޓަކައި، ކުޑަކުދިން އޭގައި އަތްލާ އުފުލާ، އަދި ކުޅެ އުޅުނަ ނުދިނުން\nކުކުޅާއި ދޫނި ފަދަ ތަކެތީގައި އަތްލުމަށްފަހު، އަބަދުވެސް ސައިބޯނިލައިގެން ރަގަޅަށް އަތްދޮވުން\nކުކުޅު ނުވަތަ ދޫނި ފަދަ ތަކެއްޗާއި ކައިރިވެ އުޅުމުގައި، އަނގަޔާއި ނޭފަތް މާސްކަކުން ނިވާކުރުން\nކުކުޅާއި ދޫނި ފަދަ ތަކެތީގައި އަތްލައި ހެދުމަށް ފަހު ސައިބޯނިލައިގެން އަތޮދޮވެގެން މެނުވީ، އަނގަ،ނޭފަތް، އަދި ލޮލުގައި އަތްލައިނުހެދުން\nކުކުޅު މަހާއި ބިސް ކެއުމުގެ ކުރިން ރަގަޅަށް ރޯފިލަންދެން ކެއްކުން\nރޯކުކުޅާއި، ބިސް (ކެއްކުމާއި ނުލައި) ބޭނުން ނުކުރުން\nމީހުންއުޅޭ ރަށެއްގައި ދޫނި ރޯގާގެ އަސަރު ފެނިފައިވާނަމަ، އެހިސާބަކަށް ނުދިއުން\nކުކުޅުގެ ނަޖިސް ގަސްކާނާގެ ގޮތުގައި ބޭނުންނުކުރުން\nއާދަޔާ ޚިލާފަށް ދޫންޏާއި ކުކުޅު މަރުވާނަމަ އެކަން ކަމާބެހޭ ފަރާތްތަކަށް ލަސްނުކޮށް އެންގުން\nމަރުވާ ދޫންޏާއި ކުކުޅު ނައްތާލުމުގައި ރައްކާތެރިކަމުގެ ފިޔަވަޅުތައް އެޅުން\nކުކުޅު ނުވަތަ ދޫނި ގެންގުޅޭ، އުޅޭ ސަރަހައްދަކާއި، ތަނަކާއި ކައިރިވެ އުޅުމަށްފަހު، އަރިދަފުސް ރޯގާ އާއި ވައްތަރު އަލާމާތް ހުރެ ބަލިވެއުޅޭނަމަ، ޑޮކްޓަރަކާއި، ނުވަތަ ސިއްހީ ހިދުމަތްތެރިއަކާ ވާހަކަ ދެއްކުން މުހިންމު ކަމަށް ޑޮކްޓަރު ވަނީ ފާހަގަ ކުރައްވާފައެވެ.\nއިންޑިއާގައި ދޫނިތަކެއް މަރުވެފާ / ފޮޓޯ: ދި އިންޑިއަން އެކްސްޕްރެސް\nއިންސާނުންނަށް މިބަލި ޖެހެނީ މިތަކެއްޗާއި ގައިގޯޅިވެ އުޅުމުގެ ސަބަބުން ނޭގުމުގެ ތެރޭގައެވެ. ބޮޑެތި މީހުންނަށް މިބަލި ޖެހެނީ މިތަކެތި ކަތިލުމަށް ނުވަތަ މިތަކެތީގެ ފަތްނޮޅުމަށް އުޅޭ އުޅުމުގެ ތެރޭގައެވެ. ނުވަތަ ކަތިލާފައިވާ ބަލިޖެހިފައިވާ ދޫނިންނެވެ. ކުޑަކުދިންނަށް މިބަލިޖެހެނީ ބަލިޖެހިފައި ހުންނަ ދިރޭ ކުކުޅާއި، މަރުވާ ކުކުޅާއެކު ކުޅެއުޅުމުގެ ތެރޭގައި ކަމަށް ބުނެވެއެވެ.\nރިޕޯޓް އިންޑިއާ ވިޔަފާރި ދޫނި ރޯގާ (އޭވިއަން އިންފުލުއެންޒާ) ލައިފްސްޓައިލް ސިއްހަތު


Tunisia in 54 aharahfahu Ghana balikoffi | Mihaaru\nޓިއުނީޝިއާގެ ފޯވާޑް ތޯހާ ލަނޑު ޖެހުމަށް ފަހު އުފާފާޅުކުރަނީ.- ފޮޓޯ: އޭއެފްޕީ\nޓިއުނީޝިއާ އިން 54 އަހަރަށް ފަހު ގާނާ ބަލިކޮށްފި\n09 ޖުލައި 2019 - 10:39\nއިސްމާއީލިއާ (ޖުލައި 9) - އެފްރިކަން ކަޕް އޮފް ނޭޝަންސްގައި ރޭ ކުޅުނު މެޗުގައި މި މުބާރާތުގައި 54 އަހަރަށް ފަހު ޓިއުނީޝިއާ އިން ގާނާ ބަލިކޮށް މުބާރާތުގެ ކުއާޓާ ފައިނަލުން ފުރުސަތު ހޯދައިފި އެވެ.\nޓިއުނީޝިއާ އެންމެ ފަހުން ގާނާ އަތުން މޮޅުވީ 1965 ވަނަ އަހަރު އެވެ. އޭގެ ފަހުން ކުޅުނު ހަ މެޗުން ވެސް ގާނާ ވަނީ ޓިއުނީޝިއާ ބަލިކޮށްފަ އެވެ. ރޭގެ މެޗުގެ ފުރިހަމަ ވަގުތު 1-1 އިން ދެ ޓީމު އެއްވަރުވެފައި އޮތްއިރު، ނަތީޖާ ނެރެން ޕެނަލްޓީ ޖެހުމުން ޓިިއުނީޝިއާ ކުރި ހޯދީ 5-4 އިންނެވެ.\nރޭގެ މެޗުގެ 73 ވަނަ މިނިޓްގައި ތޯހާ ޔާސީން ޓިއުނީޝިއާ އަށް ލީޑުނަގައިދީފައި ވަނިކޮށް މެޗުގެ އިތުރު ވަގުތުގައި ގާނާ އިން އެއްވަރުކުރި ގޯލަކީ ޓިއުނީޝިއާގެ ކުޅުންތެރިއަކު އަތުން ބައިކޮޅަށް ވަން ގޯލެކެވެ. މި ލަނޑު ވަނީ ގާނާގެ އެޓޭކެއް ހުއްޓުވަން އުޅުމުގެ ތެރޭގައި ޓިއުނީޝިއާގެ ޑިފެންޑަރު ރަމީ ބެދުއީ އަތުންނެވެ.\nއިތުރު ވަގުތުގެ ދެ ހާފު ކުޅެގެން ވެސް ދެ ޓީމަށް ލަނޑެއް ޖެހިފައި ނުވާއިރު، ނަތީޖާ ނެރެން ޕެނަލްޓީ ޖެހުމުން ޓިއުނީޝިއާ އިން ވަނީ ފަސް ޕެނަލްޓީ ވެސް ކާމިޔާބުކޮށްފަ އެވެ. އެ ޓީމުން ޕެނަލްޓީތައް ފޮނުވާލީ ނައީމް ސްލިތީ، ވަހުބީ ކާޒީ، ޑެނިއަލް މަހުމޫދު އަދި ފެޖާނީ ސާސީ އެވެ. ގާނާގެ ހަތަރު ޕެނަލްޓީގެ ތެރެއިން ނާކާމިޔާބުވީ އަންސާ އެކުބަން ޖެހި ޕެނަލްޓީ އެވެ. އެ ޓީމުގެ މުބާރަކް ވަކަސޯ، ޖޯޑަން އަޔޫ އަދި އެތުލެޓިކޯ މެޑްރިޑަށް ކުޅޭ ތޯމަސް ޕާޓޭ ވަނީ ޕެނަލްޓީ ކާމިޔާބުކޮށްފަ އެވެ.\nޓިއުނީޝިއާ މުބާރާތުގެ ކުއާޓާ ފައިނަލުން ފުރުސަތު ހޯދީ މެޗެއްގެ 90 މިނިޓް ތެރޭގައި މޮޅު ނުވެވި އެވެ. ގްރޫޕް ސްޓޭޖުގައި ޓިއުނީޝިއާ ކުޅުނު ތިން މެޗުން ވެސް އެއްވަރުވިއިރު، އެ ޓީމަށް ދެ ވަނަ ބުރުން ފުރުސަތު ލިބުނީ ގްރޫޕްގެ ދެ ވަނަ ޓީމުގެ ގޮތުގަ އެވެ.\nދެ ވަނަ ބުރުގައި ރޭ އައިވަރީ ކޯސްޓް ކުޅުނު މެޗުން މާލީ އަތުން މޮޅުވީ 1-0 އިންނެވެ. މެޗުގައި ފެނިގެންދިޔަ ހަމައެކަނި ލަނޑު ޖެހީ ކްރިސްޓަލް ޕެލަސްގެ ވިންގް ވިލްފްރެޑް ޒަހާ އެވެ.\nއެންމެ ފަހުން މުބާރާތުގެ ފައިނަލުގައި ކުޅުނު ދެ ޓީމު ކަމަށްވާ ޗެމްޕިއަން ކެމަރޫން އާއި މި ފަހަރު މުބާރާތް ބާއްވާ ގައުމު މިސްރު ވަނީ ދެ ވަނަ ބުރުން ކަޓައިފަ އެވެ. ނެދަލެންޑްސްގެ ލެޖެންޑް ކްލަރެންސް ސީޑޯފްގެ ކޯޗުކަމުގައި ކުޅޭ ކެމަރޫން ކެޓީ ނައިޖީރިއާ އަތުންނެވެ. އަދި ލިވަޕޫލްގެ ތަރި މުހައްމަދު ސަލާހު ކުޅޭ މިސްރު ބަލިވީ ދެކުނު އެފްރިކާ އަތުންނެވެ.\nމުބާރާތުގެ ކުއާޓާ ފައިނަލް މެޗުތައް މާދަމާ ފަށާއިރު ކުއާޓާގެ ފުރަތަމަ މެޗުގައި ސެނެގޯލް ބައްދަލުކުރާނީ ބެނިންއާ އެވެ. ދެ ވަނަ މެޗުގައި ނައިޖީރިއާ އާއި ދެކުނު އެފްރިކާ ކުޅޭއިރު، ތިން ވަނަ ކުއާޓާގައި އައިވޮރީ ކޯސްޓް ކުޅޭނީ އަލްޖީރިއާއާ އެވެ. ކުއާޓާގެ ފަހު މެޗުގައި ބައްދަލުކުރާނީ މަޑަގަސްކާ އާއި ޓިއުނީޝިއާ އެވެ. މަޑަގަސްކާ އަކީ މުޅިން އަލަށް މި ފަހަރުގެ މުބާރާތުގައި ވާދަކޮށް ހައިރާންކުރަނިވި ނަތީޖާތަކެއް ނެރެމުން އަންނަ ޓީމެކެވެ.


Mi Othee Billionaire Akah Vaan Hihvareh, Avahah Masaiykaiy Fashaa - Vaguthu\nކޮވިޑް-19: ބަލި ފެތުރުން ހުއްޓުމަކަށް ނާދޭ، ފައްސިވާ މީހުންގެ އަދަދު އިތުރުވަނީ -2ގަޑިއިރު ކުރިން\nމިއޮތީ ބިލިއަނަރަކަށް ވާން ހިތްވަރެއް، އަވަހަށް މަސައްކަތް ފަށާ!\nދުނިޔޭގެ އެންމެ މުއްސަނދި މީހުންގެ ދިރިއުޅުމުގެ ކުރީކޮޅަށް ބަލާލާއިރު އެތަނުން ގިނަ ފަރާތްތަކަކީ ވަރަށް އާދައިގެ ފެށުމަކުން އައިސްފައިވާ ބައެއް ކަން ފާހަގަކޮށްލެވެއެވެ. އެގޮތުން ޓެސްލާ، ސްޕޭސް އެކްސް އަދި ދަ ބޯރިންގް ކޮމްޕެނީ ފަދަ ކުންފުނިތަކުގެ ވެރިޔާ އިލޯން މަސްކް، ފޭސްބުކްގެ އިސް ވެރިޔާ މާކް ޒަކަބާގްގެ އިތުރުން މައިކްރޯސޮފްޓުގެ އިސްވެރިޔާ ބިލް ގޭޓްސްފަދަ ފަރާތްތަކުގެ ދިރިއުޅުމަކީ އެކަމުގެ ލާމަސީލު މިސާލުތަކެވެ. މައިކްރޯސޮފްޓުގެ އިސްވެރިޔާ ބިލް ގޭޓްސް ބިލިއަނަރަކަށްވުމަށް މުޅިއެކު 12 އަހަރު ހޭދަވެގެންދިޔައެވެ.\nކިތަންމެ އާދައިގެ އަދި ފަސޭހަ ވަޒީފާއަކުންވެސް ބިލިއަނަރަކަށްވެވިދާނެކަން ދަންނާށެވެ. އަދި ބިލިއަނަރަކަށްވުމަށްޓަކައި ކޮންމެހެން ބޮޑު ޔުނިވާރސިޓީއަކުން ވަރުގަދަ ޑިގްރީއެއް އޮންނަން ނުޖެހޭކަމަކީ ފޭސްބުކްގެ ވެރިޔާ މާކް ޒަކަބާގް ސާބިތުކޮށްދީފައިވާ ކަމެކެވެ.\nދުނިޔޭގެ އެންމެ މުއްސަނދި 100 މީހުންގެ ގޮތުގައި ފޯބްސްއިން ކަނޑައަޅާފައިވާ ލިސްޓުގައި ތިބި މީހުންގެ ތެރެއިން 75 މީހުންގެ އަތުގައި ޑިގްރީއެއް އޮވެއެވެ. އެތަނުން އެންމެ ގިނައީ އިންޖިނިއަރިންގް، ބިޒްނަސް، ފައިނޭންސް އަދި އިކޮނޮމިކްސް، ލޯ އަދި ކޮމްޕިއުޓާރ ސައިންސްގެ ދާއިރާއިން ޑިގްރީ އޮންނަ ފަރާތްތަކެވެ.\nއެހެންނަމަވެސް އެ ލިސްޓާއި ބެހޭގޮތުން އެންމެ ފާހަގަކޮށްލެވޭ އެއް ކަމަކީ އެ ލިސްޓުގައި ތިބި ގިނަ މީހުން އެމީހުންގެ ފުރަތަމަ ވަޒީފާއެއްގެ ގޮތުގައި ސޭލްސްޕާރސަންއެއްގެ ވަޒީފާއިން ފެށިކަމެވެ. ގިނަ ފަރާތްތައް އާއިލާއާއި ގުޅުން ނޯންނަ ވިޔަފާރިތަކުގައި މަސައްކަތްކުރަންފެށިއިރު އަނެއްބައި ފަރާތްތަކުން މަސައްކަތްކުރަންފެށީ ސްޓޮކް އެކްސްޗޭންޖުގެ ދާއިރާއިންނެވެ. ދެން އެންމެ ގިނައީ އިންޖިނިއަރިންގްގެ ދާއިރާއިން މަސައްކަތްކުރަން ފެށި ފަރާތްތަކެވެ.\nމިކަމުން އެނގިގެންދާ އެންމެ މުހިންމު އިބުރަތަކީ ކިތަންމެ އާދައިގެ ދިރިއުޅުމަކުންވެސް ބިލިއަނަރަކަށް ވެވިދާނެކަމެވެ. އެކަމަށް ޔުނިވާރސިޓީ ޑިގްރީއެއް ކޮންމެހެން ބޭނުންނުވާއިރު އެކަން ކުރުމަށްޓަކައި އާދައިގެ ވަޒީފާއަކުންވެސް މަސައްކަތް ފެށިދާނެއެވެ. އެންމެ މުހިންމު ކަމަކީ ގަދައަޅައި މަސައްކަތްކުރުމެވެ.\nޖޫން 11, 2019 14:44\nބިލިޔަނަރަކަށް ވުމަކީ އެއްވެސް މައްސަލައެއްނޫން. އެކަމަކު އަހަރެމެން ގަދައަޅައި މަސައްކަތް ކުރަންވީ ދުނިޔެ ހޯދަންތޯ ނުވަތަ އާހުރަތް ހޯދަންތޯ އެއީ އެންމެ ފުރަތަމަ އަމިއްލަ ނަފްސާ ކުރަންޖެހޭ ސުވާލު. އާހުރަތް އެދޭމީހާ އޭނާގެ ވަގުތު ހޭދަކުރުން ގިނަކުރާނީ ﷲ ގެ ރުއްސެވުން ހޯދޭ އަމަލުތައް ކުރުމުގައި. ދިރިއުޅުމަކީ ދާދިއަވަހަކު ނެތިދާނެ ހުވަފެނީ ތަޖުރިބާއެއް.\nޖޫން 11, 2019 16:43\nފައިސާއާއި ރިސޯސް ހައްދެއްނެތް މިންވަރަށް ހުންނަ ގައުމުތަކުގަ ކޮންމެވެސްބަޔަކު ބިލިއަނަރުންނަށްވާނެތާ، ދެން އެމީހުން ކުރީގަ ކޮންމެވެސް މަސައްކަތެއް ކޮށްފަތާ ހުންނާނީ.\nޖޫން 11, 2019 18:26\nއެންމެ އަވަހަށް ބިލިއަނަރުންނަށް ވާނީ އަލިފާން ކެއުމުން! މިއީ ވަރަށް ވާހަކަ!\nޖޫން 11, 2019 21:51\nބޭނުން ނުވާމިންވަރަށް އެކައުންޓަށް ފައިސާ އަޅާ ޒަކަތްނުނެރެތިބެ ބިލިއަނަރުންނަށް ވީމަ އާޚިރަތުގަ އޮތީ ކޮން ފައިދާއެއް؟ އެކަމުންވެސް ފާފައެއް ނޫނީ ނުލިޔެވޭނެ. މުދަލާ މުއްސަނދިކަމަކީ ވަރަށް ބޮޑު އިމްތިހާނެެއް. އެއަށް ހަދާނެ ނުހަދާނެ ގޮތް ނޭނގި މީހާ ވާވައްދުވާލާ ބިރުވެރިކަމެއް. މެއިން ޓާގެޓަކީ ސުވަރުގެ. މި ހިނދުކޮޅުގައި ކަމެއް ނޭނގެ މަރު ވާންޖެހޭނީ. ތިފަދަ ނުރައްކާތެރި މުއްސަނދިކަމެއް ބޭނުމެއްނޫން ބަޔަކަށް އެހީވާން މެނުވީ..


Mi Faharu Eid Enmme Ginain Neshee Kon Lava Akah? - Vaguthu\nމިފަހަރު އީދުގައި އެންމެ ގިނައިން ނެށީ ކޮން ލަވައަކަށް؟\n1438 އަހަރުގެ އީދު ޝޯޥއެއްގެ ތެރެއިން - ފޮޓޯ: މީސް މީޑިއާ\nރާއްޖޭގެ އެކި ރަށްތަކުގައި އީދު އެކި ގޮތްގޮތަަށް ފާހަގަކުރަމުންދާއިރު، އީދާއި ގުޅުވައިގެން ކޮންމެ ރަށެއްގައިވެސް ޝޯވތައް ބާއްވައެވެ. ރަށުގެ ޒުވާނުންނާއި ރަށުން ބޭރު މަޝްހޫރު ތަރިން ގެނެސްގެން ނެށުމުގެ ހަރަކާތްތައް ދައްކާލައެވެ.\nމިއީ އަބަދުހެން ދިވެހިންގެ ތެރޭގައި އޮންނަ ކަމަކަށްވާއިރު، މިފަދަ ޝޯވތަކުގައި އަބަދު އެއް ލަވައަކަށް ނަޝާ ކަމަށް ދިވެހިންގެ ބަޔަކު މީސް މީޑިއާގައި ދައްކާފައި ވެއެވެ. ފިތުރު އީދުގައި އެންމެ މަޝްހޫރީ ދިލްބަރް ދިލްބަރު ކަމަށް ގިނަ ބަޔަކު އެއިރު ބުންޏެވެ. މިފަހަރު އެންމެ މަޝްހޫރީ ސަކިސަކި ލަވައެވެ.\nދިވެހިންގެ ތެރޭގައި ގިނަބަޔަކު ނަށާ އުޅެނީ ހިންދީގެ އެންމެ ފޯރިގަދަ ލަވަތަކަށެވެ. ބައެއް ޒުވާނުން ދިވެހި ލަވަތަކަށް ނަށާ އުޅޭއިރު، އާއްމުކޮށް ދިވެހި ލަވަތަކުގެ ތެރެއިން ގިނައިން ނަށާ އުޅެނީ މަޑުމައިތިރި ދިވެހި ވަންތަ ކުރީގެ ލަވަތަކަށެވެ.\nމިފަހަރު އީދުގައި އެންމެ ގިނައިން ނެށި ލަވަތަކުގެ ލިސްޓު\n1 ސަކި ސަކި\n2 ދިލްބަރް ދިލްބަރް\n3 ފެންކުޅި ކުޅެލަން\n4 ކުރިއަރުވާ ގައުމު ހިދުމަތުގައި\n5 ލަޓް ލަގް ގައީ\nމި ލަވަތަކަކީ މިހާރު އީދުގެ ޝޯވތަކުގައި އެންމެ ހިނގާ ލަވަތަކެވެ.\nއޮގަސްޓް 14, 2019 23:24\nކޮބާ ފެހިފެހި އާބާދީ؟\nއޮގަސްޓް 15, 2019 18:01\nއޮގަސްޓް 18, 2019 14:00


Male' Gai Emme Ginain Beynun Kuranee Hakuraai Theyo - Dhiraasaa - Vaguthu\nމާލޭގައި އެންމެ ގިނައިން ބޭނުން ކުރަނީ ހަކުރާއި ތެޔޮ- ދިރާސާ\n5 މަސް ކުރިން ( ސެޕްޓެމްބަރު 8, 2019 )\nމަސްތުވާތަކެތީގެ ތެރެއިން މާލޭގައި އެންމެ ގިނަ އަދަދަކައް ބޭނުންކުރަނީ ހެރޮއިން (ހަކުރު) އާއި ކެނަބިސް ތެޔޮކަމަށް ދިރާސާއަކުން ދައްކައިފިއެވެ.\nމި ދިރާސާ ހަދާފައި ވަނީ މާލެ ނުވަ ސަރަހައްދަކަށް ބަހާލައި އެ ނުވަ ހިސާބަށް 24 ގަޑިއިރު ތެރޭގައި ބޭރުވި ނަޖިސް ފެން ތަހުލީލުކޮށްގެންނެވެ. ކޮންމެ 12 ގަޑިއިރަކުން އެ ނުވަ ސަރަހައްދުން ބޭރުވާ ނަޖިސް ފެނުގެ ސާމްޕަލް ނަގާފައިވެ އެވެ. އަދި އެ ސާމްޕަލްތަކުގައި އެކުލެވޭ ބޭހާއި، މަސްތުވާތަކެއްޗާއި، ކެފެއިން އާއި، ދުންފަތާއި، ރަލުގެ މިންވަރު މިންކޮށްފައިވެ އެވެ.\nނަޖިސް ފެނުން ފެނުނު މަސްތުވާތަކެތި:\nކެނަބިސް (ޓީއެޗްސީ. ތެޔޮ ނުވަތަ މަރުވާނާ ފަތް)\nއެ ދިރާސާ ރިޕޯޓުން ދައްކާ ގޮތުގައި މާލޭގައި އެންމެ ގިނަ މީހުން ބޭނުން ކުރަނީ ކެނަބިސް ނުވަތަ ތެލެވެ. އެވަރެޖް ގޮތެއްގަ ބަލާއިރު ދުނިޔޭގެ އެހެން ގަމުތަކުގަ ބޭނުން ކުރާ އަދަދާ އެއްވަރެއްގެ އަދަދެއްކަމައް ދިރާސާއިން ދައްކައެވެ.\nމާލޭގައި ދެވަނައަށް އެންމެ ގިނައިން ބޭނުން ކުރަނީ ހެރޮއިން ކަމަށް ދިރާސާއިން ދައްކަ އެވެ. އެއީ ދުވާލެއްގެ މައްޗަށް 18 ގްރާމެވެ. ޑޯޒް އިން ބަލާ ނަމަ ދުވާލެއްގެ މައްޗަށް ގާތްގަނޑަކަށް 600 ޑޯޒެވެ. މި އަދަދަކީ ދުނިޔޭގެ އެހެން ގައުމުތަކުގައި ހެރޮއިން ބޭނުން ކުރާ މިންވަރާ އަޅާ ބަލާ އިރު ގިނަ އަދަދެއް ކަމަށް ދިރާސާގައިވެެ އެވެ.\nދިރާސާ ރިޕޯޓުގައިވާ ގޮތުން މާލޭގައި ކޮކެއިން އާއި އެމްފެޓަމިންސް ބޭނުން ކުރާ މިންވަރު ނިސްބަތުން މަދެވެ. ދުވާލެއްގެ މައްޗަަށް 0.1 ގްރާމުގެ ކޮކެއިން ބޭނުން ކުރާ އިރު 0.4 ގްރާމުގެ އެމްފެޓަމިނިސް ބޭނުން ކުރެ އެވެ. ދުވާލެއްގެ މައްޗަށް ބޭނުން ކުރާ މެތޭންފެޓަމިންގެ އަދަދަކީ 0.5 ގްރާމެވެ. އަދި ދުވާލެއްގެ މައްޗަށް 1.2 ގްރާމުގެ އެމްފެޓަމިންސް ބޭނުން ކުރެ އެވެ.\nމާލޭގައި ދުވާލެއްގެ މައްޗަށް ކޮންމެ 1000 މީހަކަށް 1.3 ލީޓަރުގެ ރާ ނަޖިސް ފެނުގައި ހިމެނޭ ކަމަށްވެސް ދިރާސާއިން ދައްކަ އެވެ. ދުނިޔޭގެ އެހެން ގައުމުތަކުގައި މި އަދަދު އުޅެނީ ކޮންމެ 1000 މީހަކަށް ހަޔަކާއި 44 ލީޓަރާ ދެމެދު އެވެ.\nރިޕޯޓުގައިވާ ގޮތުން ކެފެއިން އާއި ދުންފަތް ރާއްޖޭގައި ބޭނުން ކުރަނީ އެހެން ގައުމުތަކުގައިވެސް އެވަރެޖުކޮށް ބޭނުން ކުރާ މިންވަރަށެވެ.\nމި ދިރާސާ ހެދި ފަރާތުން ބުނާ ގޮތުގައި މި ދިރާސާގެ ސަބަބުން ޑްރަގް ޕްރިވެންޝަން ޕްލޭނުތައް ހެދުމަށް ފަސޭހަވެގެންދާނެ އެވެ. އަދި ކަމާ ބެހޭ ފަރާތްތަކަށް މަސްތުވާތަކެތި ބޭނުން ކުރުމާ ބެހޭ މުހިންމު މައުލޫމާތުތައް ލިބިގެންދާ ކަމަށް ބުނެ އެވެ.\nނަބިއްޔާއަށް ތަބާވުމުގެ ވާޖިބުކަން\nސެޕްޓެމްބަރު 8, 2019 19:42\nހަނޑުލާ ފުށް ކިހިނެއްވަނީ\nސެޕްޓެމްބަރު 8, 2019 19:57\nއެހެންވީމާ ކޮންމެ ގެއެއްގެ ކޮންމެ އެޕާރޓްމެންޓެއް ވަކިން ޓެސްޓް ކުރެވޭ ގޮތަށް ޢިމާރާތް ކުރަންވީ. އޭރުން މީހުން ފަހާ ދުވާކަށް ނުޖެހޭނެ.\nއޮކްޓޯބަރ 24, 2019 08:40\nއޭރުން ދެން ފެންނާނީ މީސްމީހުން ގެ ކުރިމަތިން ކަންނޭގެ ހުރިހާ ނަޖިހެއް\nސެޕްޓެމްބަރު 8, 2019 20:23\nލާދީނީ މީހުންނަށް އަޅުގަނޑު ގޮވާލާނީ އިތުރަށް ރާއްޖެ ގޯސްކުރަން ނޫޅޭށެވެ. މިހާރުވެސް ރާއްޖޭގައި މަސްތުވާތަކެތީގެ ހާލަތު ހުރީ ދުނިޔޭގެ ނުބައިގައުމު ތަކެކޭ އެއެއްވަރު ވެއްޖެއެވެ.\nސެޕްޓެމްބަރު 8, 2019 20:44\nތިޔައީ ކެއުމަށް ބޭނުން ކުރާ ބާވަތް ތައް.....\nސެޕްޓެމްބަރު 8, 2019 22:55\nތިކަންވެސް ބޮޑަށް އިނގޭނީ ގަންޖާ ނަޝީދުއަށް.\nސެޕްޓެމްބަރު 8, 2019 23:36\nތި ކަމުގެ އެންމެ ކުރީގަ އުޅޭނެ އެމް ޑީ ޕީ ގެ ރޫޙާނީ ލީޑަރު ޖެޒުއިޓޭ\nސެޕްޓެމްބަރު 9, 2019 08:31\nމިދިރާސާއިން ބެލިތޯ ދިވެހިންގެ ނަޖިހާއި ބޭރުމީހުންގެނަޖިސް ވަކިން. އެހެން ނުބަލާކަމަށްވަންޏާ މީ ދިވެހިން މަސްތުވާތަކެތި ބޭނުންކުރާ އަދަދުތަކެއްކަމުގައި ނުބެލެވޭނެ. މިގޮތަށްސުރުޚީޖެހީމާ ކޮންމެ މީހަކުވެސް ހިތަށް ގެނެވޭނީ މާލެގައި އުޅޭ ރާއްޖޭމީހުން. މިކަހަލަ ފޭކު ދިރާސާ ހަދައިގެން ތިޔަބުނާ ޑްރަގް ޕްރިވެންޝަން ޕްލޭނަކުން ކުރާނެފައިދާއެއްނޯންނާނެ.